cyanic-selkie/wikianc huggingface dataset:
ᱵᱟᱱᱫᱳᱣᱟᱱ ᱵᱚᱱᱚᱛ
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱱᱫᱳᱣᱟᱱ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱑᱓᱑ ᱜᱚᱴᱟᱝ ᱟᱹᱛᱩ ᱠᱷᱚᱱ ᱕ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱓᱕ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱒᱘ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱑᱒ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱵᱟᱱᱫᱳᱣᱟᱱ ᱢᱚᱦᱟᱵᱤᱫᱽᱭᱟᱞᱚᱭ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱐᱑᱐ ᱥᱟᱞ ᱨᱮ ᱵᱟᱱᱫᱳᱣᱟᱱ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱦᱚᱲᱢᱚ ᱥᱟᱶᱟᱨ
ᱵᱟᱱᱫᱳᱣᱟᱱ ᱨᱮ ᱓᱐ ᱜᱚᱴᱟᱝ ᱵᱮᱰ ᱟᱜ ᱵᱟᱱᱫᱳᱣᱟᱱ ᱫᱮᱦᱟᱛ ᱟᱥᱯᱟᱛᱟᱞ, ᱵᱟᱱᱫᱳᱣᱟᱱ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱪᱤᱨᱩᱰᱤᱦ (᱑᱐ ᱵᱮᱰ ᱟᱜ), ᱞᱚᱛᱟᱯᱟᱨᱟ (ᱵᱟᱨᱭᱟ ᱵᱮᱰ ᱟᱜ) ᱟᱨ ᱜᱩᱨᱩᱯᱩᱨ (᱖ ᱵᱮᱰ ᱟᱜ) ᱨᱮ ᱯᱨᱟᱭᱢᱟᱨᱤ ᱦᱤᱞᱛᱷ ᱥᱮᱱᱴᱟᱨ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱡᱚᱜᱽᱫᱚᱞᱯᱩᱨ
ᱡᱚᱜᱽᱫᱚᱞᱯᱩᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱪᱷᱚᱛᱛᱤᱥᱜᱚᱲ ᱨᱮ ᱵᱟᱥᱛᱟᱨ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱥᱚᱦᱚᱨ ᱠᱟᱱᱟ ᱾ ᱡᱚᱜᱽᱫᱚᱞᱯᱩᱨ ᱫᱚ ᱵᱟᱥᱛᱟᱨ ᱦᱚᱱᱚᱛ ᱟᱨ ᱵᱟᱥᱛᱟᱨ ᱠᱷᱚᱸᱰ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱢᱟᱲᱟᱝ ᱫᱚ ᱵᱟᱥᱛᱟᱨ ᱨᱮᱱᱟᱜ ᱟᱭᱟᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾
ᱚᱛᱱᱚᱜ
ᱡᱚᱜᱽᱫᱚᱞᱯᱩᱨ ᱥᱚᱦᱚᱨ 19.07°N, 82.03°W ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱫᱚᱨᱭᱟ ᱟᱴᱮᱛ ᱠᱷᱚᱱ ᱕᱕᱒ ᱢᱤᱴᱚᱨ ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱡᱚᱜᱽᱫᱚᱞᱯᱩᱨ ᱥᱚᱦᱚᱨ ᱤᱸᱫᱽᱨᱚᱵᱚᱛᱤ ᱜᱟᱰᱟ ᱨᱮᱱᱟᱜ ᱮᱛᱚᱢ ᱫᱷᱟᱨᱮ ᱨᱮ ᱵᱟᱥᱟ ᱟᱠᱟᱱᱟ ᱾
ᱦᱚᱲ ᱮᱞ
᱒᱐᱑᱖ ᱥᱟᱞ ᱫᱷᱟᱹᱵᱤᱡ, ᱡᱚᱜᱽᱫᱚᱞᱯᱩᱨ ᱱᱚᱜᱚᱨ ᱱᱤᱜᱟᱢ ᱨᱤᱱ ᱦᱚᱲ ᱮᱞ ᱓,᱑᱐,᱔᱗᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱜᱚᱨ ᱱᱤᱜᱟᱢ ᱨᱮ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱙᱘᱕ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ ᱟᱨ ᱑᱙.᱐% ᱦᱚᱲ ᱮᱞ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱤᱯᱟᱹᱦᱤ ᱥᱮᱪᱮᱫ ᱙᱐.᱔᱔% ᱛᱟᱦᱮᱸ ᱡᱟᱱᱟ; ᱠᱚᱲᱟ ᱟᱜ ᱥᱮᱪᱮᱫ ᱙᱒.᱕᱑% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱘᱘.᱓᱗% ᱛᱟᱦᱮᱸ ᱠᱟᱱᱟ ᱾
ᱥᱚᱲᱚᱠ ᱰᱟᱦᱟᱨ
ᱡᱚᱜᱽᱫᱚᱞᱯᱩᱨ ᱨᱮ ᱟᱨ ᱚᱱᱟ ᱥᱩᱨ ᱥᱩᱯᱩᱨ ᱥᱚᱲᱚᱠ ᱰᱟᱦᱟᱨ ᱴᱚᱴᱷᱟ ᱨᱮᱱᱟᱜ ᱥᱚᱲᱚᱠ ᱰᱟᱦᱟᱨ ᱱᱚᱠᱥᱟ ᱠᱷᱚᱱ ᱧᱮᱞ ᱫᱟᱨᱮᱭᱟᱜᱼᱟ ᱾
ᱡᱚᱜᱽᱫᱚᱞᱯᱩᱨ ᱠᱷᱚᱱ ᱥᱮᱱᱚᱜᱟᱦ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱮᱱᱮᱪ ᱓᱐ ᱠᱟᱱᱟ (ᱟᱱᱫᱷᱨᱚ ᱯᱨᱚᱫᱮᱥ ᱨᱮ ᱨᱟᱭᱯᱩᱨ ᱫᱚ ᱵᱤᱡᱚᱭᱣᱟᱰᱟ ᱠᱷᱚᱱ NH 65 ᱞᱮᱠᱟᱛᱮ ᱡᱚᱲᱟᱣ ᱟᱠᱟᱱᱟ), ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ NH 63 (ᱢᱚᱦᱟᱨᱟᱥᱴᱨᱚ ᱨᱮ ᱛᱮᱞᱮᱝᱜᱟᱱᱟ ᱨᱮ ᱡᱚᱜᱽᱫᱚᱞᱯᱩᱨ ᱫᱚ ᱱᱤᱡᱟᱢᱟᱵᱟᱫᱽ ᱠᱷᱚᱱ ᱡᱚᱲᱟᱣ ᱟᱠᱟᱱᱟ) ᱢᱚᱦᱟᱨᱟᱥᱴᱨᱚ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱨᱮᱞ ᱰᱟᱦᱟᱨ
ᱡᱚᱜᱽᱫᱚᱞᱯᱩᱨ ᱥᱤᱧᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫᱟᱜ ᱥᱟᱶ ᱨᱮᱞ ᱰᱟᱦᱟᱨ ᱤᱫᱤ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱡᱚᱜᱽᱫᱚᱞᱯᱩᱨ ᱠᱷᱚᱱ ᱦᱟᱵᱽᱲᱟ, ᱵᱷᱩᱵᱽᱱᱮᱥᱚᱨ ᱟᱨ ᱵᱤᱥᱟᱠᱷᱟᱯᱟᱴᱱᱟᱢ ᱡᱚᱲᱟᱣ ᱟᱜ ᱴᱨᱮᱱ ᱠᱟᱱᱟ ᱾ ᱡᱚᱜᱽᱫᱚᱞᱯᱩᱨ ᱠᱷᱚᱱ ᱫᱩᱨᱜᱽ ᱞᱟᱹᱜᱤᱫ ᱛᱮ ᱨᱟᱭᱜᱚᱲ ᱟᱨ ᱨᱟᱭᱯᱩᱨ ᱛᱟᱞᱟ ᱛᱮ ᱨᱮᱞ ᱡᱚᱲᱟᱣ ᱟᱠᱟᱱ ᱖᱕᱘ ᱠᱤᱞᱚᱢᱤᱴᱚᱨ ᱡᱤᱞᱤᱧᱟ ᱟᱨ ᱥᱚᱲᱚᱠ ᱥᱟᱞᱟᱜ ᱥᱚᱢᱟᱱᱟᱢ ᱑᱔.᱕ ᱴᱟᱲᱟᱝ ᱥᱮᱱᱚᱜ ᱨᱮ ᱚᱠᱛᱚ ᱦᱟᱛᱟᱣᱟ, ᱱᱚᱣᱟ ᱥᱚᱲᱚᱠ ᱰᱟᱦᱟᱨ ᱠᱷᱚᱱ ᱖ ᱠᱷᱚᱱ ᱗ ᱴᱟᱲᱟᱝ (ᱥᱟᱺᱜᱤᱧ ᱓᱐᱐ ᱠᱤᱞᱚᱢᱤᱴᱚᱨ) ᱤᱫᱤᱭᱟ ᱾
ᱡᱚᱜᱽᱫᱚᱞᱯᱩᱨ ᱼᱨᱟᱣᱜᱷᱟᱴ ᱨᱮᱞ ᱰᱟᱦᱟᱨ ᱨᱮᱱᱟᱜ ᱴᱷᱟᱶ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱟᱥᱛᱟᱨ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱥᱩᱛᱟᱹᱢ
ᱵᱮᱵᱚᱥᱛᱟ ᱠᱚ
Polyester/polyester core spun thread is made by wrapping staple polyester around a continuous polyester filament during spinning and plying these yarns into a sewing thread. Core Spun Thread
ᱥᱩᱛᱟᱹᱢ gauges
Yarns are measured by the density of the yarn, which is described by various units of textile measurement relating to a standardized length per weight. These units do not directly correspond to thread diameter.
Wt and Gunze count
The most common weight system specifies the length of the thread in kilometres required to weigh 1 kilogram. Therefore, a greater weight number (indicated in the American standard by the abbreviation wt) indicates a thinner, finer thread. The American standard of thread weight was adopted from the Gunze Count standard of Japan which uses two numbers separated by a forward slash. The first number corresponds to the wt number of the thread and the second number indicates how many strands of fiber were used to compose the finished thread. It is common to wrap three strands of the same weight to make one thread, though this is not a formal requirement in the US standard (which is therefore less informative).
ᱢᱚᱦᱟᱫᱮᱵᱽᱯᱩᱨ ᱩᱯᱚᱡᱮᱞᱟ
ᱢᱚᱦᱟᱫᱮᱵᱽᱯᱩᱨ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱱᱚᱶᱜᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱱᱟᱜᱟᱢ
ᱢᱚᱦᱟᱫᱮᱵᱽᱯᱩᱨ ᱩᱯᱚᱡᱮᱞᱟ ᱫᱚ ᱓᱙᱗.᱖᱗ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱥᱩᱢᱩᱝ ᱠᱟᱱᱟ᱾ ᱱᱤᱭᱟᱹ ᱨᱮᱱᱟᱜ ᱩᱛᱟᱹᱨ ᱫᱚ ᱯᱚᱛᱱᱤᱛᱚᱞᱟ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱢᱟᱱᱫᱟ ᱩᱯᱚᱡᱮᱞᱟ ᱟᱨ ᱱᱚᱶᱜᱟ ᱥᱚᱫᱚᱨ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱵᱚᱫᱚᱞᱜᱟᱪᱷᱤ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱱᱤᱭᱟᱢᱚᱛᱯᱩᱨ ᱩᱯᱚᱡᱮᱞᱟ ᱟᱨ ᱯᱚᱨᱥᱟ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱥᱮᱫᱟᱭ ᱠᱟᱛᱷᱟ
ᱱᱚᱨᱮᱱᱫᱨᱚ ᱚᱱᱪᱚᱞ ᱨᱮᱱᱟᱜ ᱱᱚᱶᱜᱟ ᱦᱚᱱᱚᱛ ᱢᱚᱦᱟᱫᱮᱵᱽᱯᱩᱨ ᱩᱯᱚᱡᱮᱞᱟ ᱟᱹᱰᱤ ᱥᱮᱫᱟᱭ ᱨᱮᱱᱟᱜ ᱦᱚᱲ ᱛᱟᱦᱮᱱ ᱡᱟᱜᱟ ᱠᱟᱱᱟ᱾ ᱚᱱᱟ ᱚᱠᱛᱚ ᱨᱮ ᱯᱮ-ᱯᱩᱱ ᱥᱟᱭ ᱟᱱᱟᱜ ᱥᱮᱨᱢᱟ ᱨᱮᱱᱟᱜ ᱱᱤᱭᱟᱹ ᱥᱮᱫᱟᱭ ᱦᱚᱲ ᱛᱟᱦᱮᱱ ᱡᱟᱜᱟ ᱨᱮ ᱛᱟᱦᱮᱱ ᱠᱟᱱᱟ ᱯᱩᱱᱰᱨᱚ ᱱᱚᱜᱚᱨ ᱧᱩᱛᱩᱢᱟᱱ ᱢᱤᱫᱽ ᱱᱚᱜᱚᱛ ᱥᱚᱵᱽᱵᱷᱚᱛᱟ ᱠᱮᱱᱫᱨᱚ᱾ ᱱᱤᱭᱟᱹ ᱱᱚᱜᱚᱨ ᱥᱚᱵᱽᱵᱷᱚᱛᱟ ᱨᱮᱱᱟᱜ ᱦᱟᱦᱟᱲᱟ ᱧᱮᱞᱚᱜ ᱡᱤᱱᱤᱥ ᱠᱚᱜᱮᱭ ᱯᱨᱚᱢᱟᱱ ᱫᱚ ᱱᱤᱭᱟᱹ ᱛᱟᱦᱮᱱ ᱠᱟᱱᱟ ᱟᱹᱰᱤ ᱠᱨᱤᱥᱤ ᱟᱵᱟᱫᱽ ᱡᱟᱜᱟ᱾ ᱱᱚᱸᱰᱮ ᱫᱚ ᱟᱹᱰᱤ ᱟᱭᱢᱟ ᱠᱨᱤᱥᱤ ᱥᱚᱢᱟᱡᱽ ᱛᱟᱦᱮ ᱠᱟᱱᱟ᱾ ᱵᱟᱹᱭ ᱵᱟᱹᱭ ᱛᱮ ᱦᱚᱲᱠᱚ ᱥᱟᱸᱜᱮ ᱭᱮᱱ ᱨᱮ, ᱠᱚᱢᱟᱣ ᱟᱫᱽ ᱱᱟ ᱚᱱᱟ ᱠᱨᱤᱥᱤ ᱥᱚᱢᱟᱡᱽ᱾ ᱟᱭᱢᱟ ᱞᱮᱠᱟᱱ ᱡᱟᱹᱛᱤ ᱨᱮᱱ ᱦᱚᱲᱠᱚ ᱛᱟᱦᱮ ᱥᱟᱸᱜᱮ ᱠᱟᱱᱟ ᱟᱨ ᱚᱸᱰᱮᱱᱟᱜ ᱥᱚᱢᱟᱡᱽ ᱵᱮᱵᱚᱥᱛᱟᱦᱚᱸ ᱵᱚᱫᱚᱞ ᱪᱟᱞᱟᱜ ᱠᱟᱱᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱢᱚᱦᱟᱫᱮᱵᱽᱯᱩᱨ ᱥᱚᱫᱚᱨ ᱥᱚᱦᱚᱨ ᱫᱚ ᱔ ᱜᱚᱴᱟᱝ ᱢᱳᱣᱡᱟ ᱛᱮ ᱦᱩᱭᱟᱠᱟᱱᱟ᱾ ᱟᱨ ᱱᱤᱭᱟᱹ ᱨᱮᱱᱟᱜ ᱥᱩᱢᱩᱝ ᱫᱚ ᱗.᱑᱕ ᱠᱤᱥᱳᱨᱜᱚᱸᱡᱽ᱾ ᱯᱚᱨᱥᱟᱥᱚᱱ ᱛᱷᱟᱱᱟ ᱑᱘᱙᱘ ᱥᱮᱨᱢᱟ ᱨᱮ ᱦᱩᱭ ᱞᱮᱱᱟ᱾ ᱱᱤᱛᱚᱱᱟᱝ ᱚᱠᱛᱚᱨᱮ ᱱᱤᱭᱟᱹ ᱫᱚ ᱢᱤᱫᱴᱟᱝ ᱩᱯᱚᱡᱮᱞᱟ ᱠᱟᱱᱟ᱾ ᱱᱤᱭᱟᱹ ᱫᱚ ᱑᱐ ᱜᱚᱴᱟᱝ ᱤᱭᱩᱱᱤᱭᱚᱱ, ᱓᱐᱗ ᱜᱚᱴᱟᱝ ᱢᱳᱣᱡᱟ ᱟᱨ ᱓᱐᱐ ᱜᱚᱴᱟᱝ ᱟᱛᱚ ᱠᱚᱛᱮ ᱦᱩᱭᱟᱠᱟᱱᱟ᱾
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱤᱭᱩᱱᱤᱭᱚᱱᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ
ᱦᱚᱲᱠᱚ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱞᱮᱠᱷᱟ ᱧᱟᱢ ᱟᱠᱟᱱ ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱒,᱙᱒,᱘᱕᱙ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱚᱱᱟ ᱛᱟᱞᱟᱨᱮ ᱠᱚᱲᱟ-᱕᱒.᱘᱓%(᱑,᱔᱖,᱙᱕᱕ ᱜᱚᱴᱟᱝ), ᱠᱩᱲᱤ-᱔᱗.᱑᱗%(᱑,᱔᱕,᱙᱐᱔) ᱜᱚᱱᱟᱝ᱾
ᱚᱱᱚᱞ-ᱪᱤᱪᱤᱫᱤᱭᱟᱹ
ᱚᱱᱚᱞᱤᱭᱟᱹ ᱠᱚ ᱔᱙.᱘%᱾ ᱢᱚᱦᱟᱵᱤᱫᱫᱟᱞᱚᱭ ᱑᱒ ᱜᱚᱴᱟᱝ, ᱢᱟᱫᱽᱫᱷᱚᱢᱤᱠ ᱵᱤᱫᱫᱟᱞᱚᱭ ᱔᱖ ᱜᱚᱴᱟᱝ, ᱱᱤᱢᱱᱚ ᱢᱟᱫᱽᱫᱷᱚᱢᱤᱠ ᱵᱤᱫᱫᱟᱞᱚᱭ ᱗ ᱜᱚᱴᱟᱝ, ᱢᱟᱫᱨᱟᱥᱟ ᱒᱘ ᱜᱚᱴᱟᱝ ᱢᱮᱱᱟᱜ-ᱟ᱾
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱧᱩᱛᱩᱢᱟᱱ ᱤᱥᱠᱩᱞ ᱫᱚ ᱯᱟᱭᱞᱚᱴ ᱩᱪᱪᱚ ᱵᱤᱫᱫᱟᱞᱚᱭ᱾
ᱫᱩᱨᱤᱵᱽᱠᱚ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱ ᱡᱟᱹᱥᱛᱤ ᱜᱟᱲ ᱜᱮ ᱠᱨᱤᱥᱤ ᱠᱟᱹᱢᱤ ᱨᱮ ᱫᱩᱨᱤᱵᱽᱠᱚ ᱛᱩᱢᱟᱸᱞ-ᱟ᱾ ᱚᱱᱟ ᱵᱮᱜᱚᱨᱦᱚᱸ ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱕᱕ ᱜᱚᱴᱟᱝ ᱪᱟᱣᱞᱮ ᱢᱤᱞ, ᱑᱒ ᱜᱚᱴᱟᱝ ᱚᱴᱚ ᱪᱟᱣᱞᱮ ᱢᱤᱞ, ᱒᱕ ᱜᱚᱴᱟᱝ ᱤᱴᱟᱹ ᱵᱷᱟᱴᱟ, ᱕ ᱜᱚᱴᱟᱝ ᱥᱩᱱᱩᱢ ᱯᱟᱢ ᱢᱮᱱᱟᱜ-ᱟ᱾
ᱧᱩᱛᱩᱢᱟᱱ ᱦᱚᱲ
ᱢᱰᱤᱺ ᱟᱠᱷᱛᱟᱨ ᱦᱟᱢᱤᱫᱽ ᱥᱤᱫᱫᱤᱠᱤ(ᱥᱚᱝᱥᱚᱫ ᱥᱚᱫᱚᱥᱥᱚ)
ᱟᱨᱦᱚᱸ ᱵᱟᱰᱟᱭ ᱠᱟᱛᱷᱟ
ᱥᱚᱨᱠᱟᱨᱤ ᱦᱟᱥᱯᱟᱴᱟᱞ ᱺ ᱑ ᱴᱟᱝ ᱠᱞᱤᱱᱤᱠᱺ ᱙ ᱜᱚᱴᱟᱝ ᱯᱚᱥᱴᱚ ᱚᱯᱷᱤᱥᱺ ᱑ ᱴᱟᱝ ᱱᱟᱸᱭ-ᱱᱟᱞᱟᱺ ᱑ᱴᱟᱝ (ᱟᱛᱨᱟᱭ ᱜᱟᱰᱟ) ᱦᱟᱹᱴᱤᱭᱟᱹ ᱵᱟᱦᱟᱨᱺ ᱒᱑ ᱜᱚᱴᱟᱝ ᱵᱮᱝᱺ ᱑᱒ ᱜᱚᱴᱟᱝ
ᱦᱟᱡᱟᱨᱤᱵᱟᱜᱽ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱦᱟᱡᱟᱨᱤᱵᱟᱜᱽ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱑᱔ ᱜᱚᱴᱟᱝ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱯᱩᱨᱟᱹ ᱨᱟᱢᱜᱚᱲ ᱦᱚᱱᱚᱛ ᱟᱨ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱥᱮᱞᱮᱫ ᱢᱮᱱᱟᱜᱼᱟ ᱾
ᱵᱤᱫᱷᱟᱱᱥᱚᱵᱷᱟ ᱠᱷᱚᱸᱰ ᱠᱚ
ᱱᱤᱛᱚᱜ, ᱦᱟᱡᱟᱨᱤᱵᱟᱜᱽ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮ ᱢᱚᱬᱮ ᱜᱚᱴᱟᱝ ᱵᱤᱫᱷᱟᱱᱥᱚᱵᱷᱟ ᱠᱷᱚᱸᱰ ᱥᱮᱞᱮᱫ ᱢᱮᱱᱟᱜᱼᱟ:
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ ᱛᱷᱚᱠ:ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱛᱷᱚᱠ:ᱨᱟᱢᱜᱚᱲ ᱦᱚᱱᱚᱛ
ᱥᱟᱢᱳᱜᱤᱥᱤᱭᱟᱱ ᱪᱟᱸᱜᱟ ᱯᱟᱹᱨᱥᱤ
ᱥᱟᱢᱳᱜᱤᱥᱤᱭᱟᱱ (ᱥᱟᱢᱳᱜᱤᱥᱤᱭᱟᱱ: žemaitiu kalba ᱟᱫᱚᱢ ᱡᱚᱠᱷᱮᱡ žemaitiu rokunda ᱥᱮ žemaitiu ruoda; ᱞᱤᱛᱷᱩᱣᱟᱱᱤᱭᱟᱱ: žemaičių tarmė) ᱫᱚ ᱢᱤᱫ ᱥᱟᱢᱟᱝ ᱵᱟᱞᱴᱤᱠ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱫᱚ ᱯᱟᱪᱮ ᱞᱤᱛᱷᱩᱣᱟᱱᱤᱭᱟ ᱫᱤᱥᱚᱢ ᱨᱮᱱᱟᱜ ᱥᱟᱢᱳᱜᱤᱥᱤᱭᱟ ᱴᱚᱴᱷᱟ ᱨᱮᱠᱚ ᱨᱚᱲᱼᱟ ᱾ ᱥᱟᱢᱳᱜᱤᱥᱤᱭᱟᱱ ᱫᱚ ᱞᱤᱛᱷᱩᱣᱟᱱᱤᱭᱟ ᱨᱮ ᱟᱫᱚᱢ ᱡᱚᱠᱷᱮᱡ ᱞᱤᱛᱷᱩᱣᱟᱱᱤᱭᱟᱱ ᱨᱮᱱᱟᱜ ᱢᱤᱫ ᱪᱟᱸᱜᱟ ᱯᱟᱹᱨᱥᱤ ᱞᱮᱠᱟ ᱠᱚ ᱢᱚᱱᱮᱭᱟ, ᱢᱮᱱᱠᱷᱟᱱ ᱞᱤᱛᱷᱩᱣᱟᱱᱤᱭᱟ ᱵᱟᱨᱦᱮ ᱨᱮᱱ ᱟᱫᱚᱢ ᱯᱟᱹᱱᱟᱹᱨᱥᱤᱭᱟᱹ ᱠᱚ ᱱᱚᱶᱟ ᱫᱚ ᱮᱴᱟᱜ ᱯᱟᱹᱨᱥᱤ ᱠᱚ ᱢᱚᱱᱮᱭᱟ ᱾ ᱱᱮᱛᱟᱨᱟᱜ ᱥᱮᱨᱢᱟ (ᱵᱚᱪᱷᱚᱨ) ᱠᱚᱨᱮ ᱱᱚᱶᱟ ᱫᱚ ᱮᱴᱟᱜ ᱯᱟᱹᱨᱥᱤ ᱞᱮᱠᱟᱛᱮ ᱢᱟᱹᱱ ᱰᱷᱮᱨ ᱪᱟᱞᱟᱜ ᱠᱟᱱᱟ ᱟᱨ ᱱᱚᱶᱟ ᱨᱮᱭᱟᱜ ᱢᱟᱱᱚᱠ ᱨᱩᱯ ᱦᱚᱸ ᱵᱮᱱᱟᱣ ᱨᱮᱱᱟᱜ ᱠᱩᱨᱩᱢᱩᱴᱩ ᱦᱩᱭ ᱟᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱥᱟᱢᱳᱜᱤᱥᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱞᱤᱛᱷᱩᱣᱟᱱᱤᱭᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱞᱤᱛᱷᱩᱣᱟᱱᱤᱭᱟᱱ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱵᱟᱞᱴᱤᱠ ᱯᱟᱹᱨᱥᱤ ᱛᱷᱚᱠ: ᱤᱣᱨᱳᱯ ᱨᱮᱱᱟᱜ ᱯᱟᱹᱨᱥᱤ
ᱟᱯᱷᱜᱟᱱᱤᱥᱛᱟᱱ ᱨᱮ ᱥᱤᱠᱷ ᱫᱷᱚᱨᱚᱢ
ᱠᱟᱵᱩᱞ
᱑᱙᱘᱐ ᱨᱮᱭᱟᱜ ᱫᱚᱥᱚᱠ ᱨᱮ ᱠᱟᱵᱩᱞ ᱨᱮ ᱒0,000 ᱠᱷᱚᱱ ᱵᱟ.ᱲᱛᱤ ᱥᱤᱠᱷ ᱠᱚ ᱛᱟᱦᱮᱸ ᱠᱟᱱᱟ, ᱢᱮᱱ ᱠᱷᱟᱱ ᱑᱙᱙᱒ ᱨᱮ ᱚᱲᱟᱜ ᱞᱟ.ᱲᱦᱟ.ᱭ ᱛᱟᱭᱚᱢ, ᱟᱭᱢᱟ ᱥᱤᱠᱷ ᱚᱱᱰᱮ ᱠᱷᱚᱱ ᱠᱚ ᱧᱤᱨ ᱯᱷᱟᱨᱟᱠ ᱮᱱᱟ ᱾ ᱚᱲᱟᱜ ᱞᱟ.ᱲᱦᱟ.ᱭ ᱚᱠᱛᱮ ᱨᱮ ᱠᱟᱵᱩᱞ ᱨᱮ ᱤᱨᱟ.ᱞ ᱜᱚᱴᱟᱝ ᱜᱩᱨᱩ ᱫᱩᱣᱟᱹᱨ ᱢᱩᱫᱽ ᱨᱮ ᱮᱭᱟᱭ ᱜᱚᱴᱟᱝ ᱠᱚ ᱫᱷᱟᱢᱫᱟᱥᱮᱨ ᱠᱮᱫᱼᱟ ᱾ ᱠᱟᱵᱩᱞ ᱨᱮᱭᱟᱜ ᱠᱟᱨᱛᱟ ᱯᱟᱨᱣᱟᱱ ᱨᱮ ᱢᱮᱱᱟᱜ ᱜᱩᱨᱩ ᱫᱩᱣᱟᱹᱨ ᱜᱮ ᱯᱟᱨᱣᱟᱱ ᱨᱩᱯ ᱨᱮ ᱛᱟᱦᱮᱸ ᱴᱤᱠᱟ.ᱣ ᱮᱱᱟ ᱾ ᱚᱱᱟ ᱛᱮᱦᱮᱧ ᱟᱜ ᱠᱟᱨᱛᱟ ᱯᱟᱨᱣᱟ ᱟᱨ ᱢᱟᱨᱮ ᱱᱟᱝᱜᱽᱨᱟᱦᱟ ᱨᱮᱭᱟᱜ ᱦᱤᱥ ᱛᱟᱞᱟ ᱨᱮ ᱛᱟᱦᱮᱸ ᱠᱟᱱᱟ ᱾ ।
ᱡᱟᱞᱟᱞᱟᱵᱟᱫᱽ
᱒00᱑ ᱦᱟ.ᱵᱤᱡ, ᱡᱟᱞᱟᱵᱟᱫᱽ ᱨᱮ, ᱑00 ᱥᱤᱠᱷ ᱜᱷᱟᱨᱚᱸᱡᱤᱭᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱩᱱᱠᱩ ᱟᱢᱫᱟᱡᱽ ᱗00 ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱞᱟ.ᱭ ᱟ.ᱜᱩ ᱞᱮᱫᱼᱟ ᱠᱚ ᱵᱟᱝ ᱢᱟ ᱜᱩᱨᱩ ᱫᱩᱣᱟᱹᱨ ᱨᱮᱱ ᱢᱟᱨᱮ ᱜᱩᱨᱩ ᱱᱟᱱᱟᱠ ᱫᱮᱵᱽ ᱫᱟᱲᱟᱱ ᱢᱟᱱᱟᱣ ᱞᱟ.ᱜᱤᱫ ᱵᱮᱱᱟᱣ ᱞᱮᱱᱟ ᱾  |
ᱠᱟᱱᱫᱽᱦᱟᱨ
ᱠᱟᱱᱫᱽᱦᱟᱨ ᱨᱮᱭᱟᱜ ᱧᱩᱢᱩᱜᱚᱜ ᱞᱮᱠᱟ ᱦᱩᱰᱤᱧ ᱥᱤᱠᱷ ᱥᱟᱶᱛᱟ ᱢᱮᱱᱟᱜ ᱛᱟᱠᱚᱣᱟ, ᱱᱩᱠᱩ ᱞᱮᱠᱷᱟ ᱜᱩᱸᱴ ᱒00᱒ ᱥᱮᱨᱢᱟ ᱦᱟ.ᱵᱤᱡ ᱮᱠᱟᱞ ᱑᱕ ᱜᱷᱟᱨᱚᱸᱡᱽ ᱜᱮ ᱠᱚ ᱛᱟᱦᱮᱸ ᱠᱟᱱᱟ ᱾ |
ᱱᱟᱜᱟᱢ
ᱮᱛᱚᱦᱚᱵ ᱨᱮ ᱥᱤᱠᱷ ᱜᱟᱛᱟᱡ ᱨᱮᱱ ᱦᱚᱲ ᱠᱚ ᱫᱚ ᱵᱮᱳᱟᱨᱟ ᱢᱮᱱ ᱛᱮ ᱟᱯᱷᱜᱟᱱᱤᱥᱛᱟᱱ ᱨᱮ ᱠᱚ ᱜᱤᱨᱟ.ᱵᱟᱥᱤ ᱞᱮᱱᱟ ᱾ ᱛᱟᱭᱚᱢ ᱛᱮ, ᱟᱯᱷᱜᱟᱱ ᱨᱮ ᱢᱮᱱᱟᱜ ᱠᱚ ᱫᱩᱨᱨᱟᱱᱤ ᱠᱚᱣᱟᱜ ᱨᱟᱡᱚᱥᱴᱷᱤ ᱟᱨ ᱥᱤᱠᱷ ᱠᱚ ᱛᱟᱞᱟ ᱨᱮ ᱵᱤᱵᱟ.ᱫᱽ ᱮᱛᱚᱦᱚᱵ ᱮᱱᱟ ᱾ ᱑᱙ ᱥᱟᱭᱟᱱᱟᱜ ᱨᱮ ᱟᱯᱷᱜᱟᱱᱤᱥᱛᱟᱱ ᱨᱮ ᱟᱭᱢᱟ ᱡᱟᱨᱯᱟ ᱚᱠᱛᱮ ᱨᱮ ᱵᱨᱤᱴᱤᱥ ᱨᱟᱡᱚᱥᱴᱷᱤ ᱨᱮᱱ ᱥᱤᱯᱟ.ᱦᱤ ᱞᱮᱠᱟ ᱛᱮ ᱦᱚᱸ ᱠᱟ.ᱢᱤ ᱞᱟ.ᱜᱤᱫ ᱠᱚ ᱵᱟᱦᱟᱞ ᱚᱪᱚ ᱞᱮᱱᱟ ᱾ ।
ᱜᱤᱨᱟ.ᱵᱟᱥ
᱑᱙᱙᱐ ᱥᱟᱭᱟᱱ ᱨᱮᱱᱟᱜ ᱯᱟ.ᱦᱤᱞ ᱥᱮᱡ ᱨᱮ, ᱟᱯᱷᱜᱟᱱ ᱥᱤᱠᱷ ᱠᱚᱣᱟᱜ ᱞᱮᱠᱷᱟ ᱜᱩᱸᱴ ᱫᱚ ᱟᱢᱫᱟᱡᱽ ᱕0,000 ᱛᱟᱦᱮᱸ ᱠᱟᱱᱟ । ᱒᱐᱑᱓ ᱦᱟ.ᱵᱤᱡ, ᱩᱱᱠᱩ ᱟᱜ ᱞᱮᱠᱷᱟ ᱜᱩᱸᱴ  ᱟᱢᱫᱟᱡᱽ  ᱘00 ᱜᱷᱟᱨᱚᱸᱡᱽ ᱢᱩᱫᱽ ᱨᱮ ᱓00 ᱜᱷᱟᱨᱚᱸᱡᱽ ᱫᱚ ᱠᱟᱵᱩᱞ ᱨᱮ ᱠᱚ ᱛᱟᱦᱮᱱ ᱠᱟᱱ ᱛᱟᱦᱮᱸ ᱠᱟᱱᱟ ᱾ ᱟᱯᱷᱜᱟᱱᱤᱥᱛᱟᱱ ᱨᱮ ᱥᱤᱠᱷ ᱱᱮᱛᱟ ᱠᱚᱣᱟᱜ ᱫᱟ.ᱵᱤ ᱢᱮᱱᱟᱜᱼᱟ ᱡᱮ ᱥᱤᱠᱷ ᱠᱚᱣᱟᱜ ᱞᱮᱠᱷᱟ ᱜᱩᱸᱴ ᱫᱚ  ᱓,000 ᱠᱟᱱᱟ ᱾ ᱟᱭᱢᱟ ᱥᱤᱠᱷ ᱜᱷᱟᱨᱚᱸᱡᱽ ᱫᱚ ᱥᱤᱧᱚᱛ ᱛᱮ, ᱟᱫᱚᱢ ᱠᱚ ᱫᱚ ᱠᱚᱧᱮ ᱟᱢᱮᱨᱤᱠᱟ ᱛᱮ, ᱟᱫᱚᱢ ᱥᱤᱠᱷ ᱜᱷᱟᱨᱚᱸᱡᱽ ᱠᱚ ᱫᱚ ᱤᱭᱩᱨᱚᱯ ᱭᱩᱱᱤᱭᱚᱱ ᱫᱤᱥᱚᱢ ᱠᱚ ᱨᱮ, ᱯᱟᱠᱤᱥᱛᱟᱱ ᱟᱨ ᱟᱭᱢᱟ ᱡᱟᱭᱜᱟ ᱠᱚ ᱨᱮ ᱠᱚ ᱜᱤᱨᱟ.ᱵᱟᱥᱤ ᱮᱱᱟ ᱾ ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱥᱚᱠᱩᱱᱛᱚᱞᱟ ᱫᱮᱵᱤ
thumb|ᱥᱚᱠᱩᱱᱛᱚᱞᱟ ᱫᱮᱵᱤ ᱥᱚᱠᱩᱱᱛᱚᱞᱟ ᱫᱮᱵᱤ (ᱟᱥᱟᱢᱤᱥᱺ শকুন্তলা দেৱী; ᱤᱝᱨᱟᱹᱡᱤ: Shakuntala Devi; ᱡᱟᱱᱟᱢ-᱔ ᱱᱚᱵᱷᱮᱢᱵᱚᱨ ᱑᱙᱒᱙_᱒᱑ ᱮᱯᱨᱤᱞ ᱒᱐᱑᱓) ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱ ᱢᱤᱫᱴᱮᱱ ᱚᱱᱚᱞᱤᱭᱟᱹ ᱠᱟᱱᱟᱭ ᱟᱨ ᱢᱟᱱᱣᱟ ᱠᱚᱢᱯᱤᱭᱩᱴᱟᱨ ᱾ ᱩᱱᱤ ᱫᱚ ᱞᱮᱠᱷᱟ ᱵᱤᱨᱫᱟᱹ ᱨᱮ ᱟᱥᱟᱱ ᱵᱷᱮᱲ ᱜᱩᱱ ᱢᱮᱱᱟᱜ ᱠᱷᱟᱹᱛᱤᱨ ᱛᱮ "ᱢᱟᱱᱣᱟ ᱠᱚᱢᱯᱤᱭᱩᱴᱟᱨ" ᱢᱮᱱ ᱛᱮᱠᱚ ᱧᱩᱢ ᱵᱟᱦᱟᱞ ᱟᱠᱟᱫᱤᱭᱟ ᱾ ᱩᱱᱤᱭᱟᱜ ᱦᱟᱦᱟᱲᱟ ᱜᱩᱱ ᱠᱷᱟᱹᱛᱤᱨ ᱛᱮ ᱑᱙᱘᱒ ᱥᱮᱨᱢᱟ ᱨᱮ 'ᱜᱤᱱᱤᱥ ᱵᱩᱠ ᱚᱯᱷ ᱨᱮᱠᱚᱨᱰ' ᱨᱮ ᱠᱚ ᱥᱮᱞᱮᱫ ᱞᱮᱫᱮᱭᱟ ᱾ ᱩᱱᱤ ᱫᱚ ᱢᱤᱫᱴᱮᱱ ᱢᱟᱭᱡᱤᱣ ᱚᱱᱚᱞᱤᱭᱟᱹ ᱢᱮᱱᱛᱮ ᱟᱹᱰᱤ ᱟᱭᱢᱟ ᱯᱚᱛᱚᱵ ᱠᱚᱭ ᱚᱞ ᱟᱠᱟᱫᱟ ᱾ ᱚᱱᱟ ᱠᱚ ᱢᱩᱫᱽ ᱨᱮ ᱮᱞᱠᱷᱟ, ᱠᱩᱫᱩᱢ ᱟᱨ ᱤᱯᱤᱞ ᱵᱤᱨᱫᱟᱹ ᱪᱮᱛᱟᱱ ᱨᱮ ᱯᱚᱛᱚᱵ ᱟᱨ ᱜᱟᱢᱟᱢ ᱠᱚ ᱢᱮᱱᱟᱜ-ᱟ ᱾ ᱚᱱᱟ ᱵᱮᱜᱚᱨ ᱩᱱᱤ ᱫᱚ ᱢᱤᱫ ᱡᱟᱱᱟᱝᱟᱱ ᱠᱚ ᱪᱮᱛᱟᱱ ᱨᱮ ᱠᱷᱚᱱᱫᱽᱨᱚᱝ ᱠᱟᱛᱮ ᱯᱚᱛᱚᱵ ᱚᱞ ᱟᱠᱟᱫ ᱜᱚᱴᱟ ᱥᱤᱧᱚᱛ ᱫᱤᱥᱚᱢ ᱨᱮ ᱩᱱᱤ ᱯᱟᱹᱦᱤᱞ ᱠᱟᱱᱟᱭ ᱾
ᱮᱛᱚᱦᱚᱵ ᱡᱤᱭᱚᱱ
ᱥᱚᱠᱩᱱᱛᱚᱞᱟ ᱫᱮᱵᱤ ᱫᱚ ᱔ ᱱᱚᱵᱷᱮᱢᱵᱚᱨ ᱑᱙᱒᱙ ᱢᱟᱹᱦᱤᱛ ᱦᱤᱞᱚᱜ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱠᱟᱨᱱᱟᱴᱟᱠ ᱯᱚᱱᱚᱛ ᱨᱮ ᱢᱤᱫᱴᱮᱱ ᱠᱟᱱᱱᱟᱲ ᱵᱽᱨᱟᱦᱢᱟᱱ ᱜᱷᱟᱨᱚᱧᱡᱽ ᱨᱮᱭᱮ ᱡᱟᱱᱟᱢ ᱞᱮᱱᱟ ᱾ ᱦᱩᱰᱤᱧ ᱩᱢᱮᱨ ᱨᱮ ᱥᱚᱠᱩᱱᱛᱚᱞᱟ ᱫᱚ ᱟᱹᱥᱤ ᱞᱟᱥᱮᱨ ᱦᱟᱛᱟᱝᱟᱱ ᱜᱮᱭᱮ ᱛᱟᱦᱮᱸ ᱠᱟᱱᱟ ᱟᱨ ᱞᱮᱠᱷᱟ ᱨᱮ ᱩᱱᱤ ᱨᱮᱱ ᱟᱡ ᱵᱟᱟᱵ ᱵᱟᱭ ᱫᱷᱮᱭᱟᱱᱟᱭ ᱠᱟᱱ ᱛᱟᱦᱮᱸ ᱠᱟᱱᱟ ᱾ ᱡᱩᱫᱤ ᱦᱚᱸ ᱯᱮ ᱥᱮᱨᱢᱟ ᱩᱢᱮᱨ ᱨᱮ ᱛᱟᱥ ᱨᱮᱭᱟᱜ ᱟᱹᱰᱤ ᱟᱭᱢᱟ ᱜᱩᱱ ᱠᱚᱭ ᱟᱯᱱᱟᱨ ᱞᱮᱫᱟ ᱾ ᱯᱟᱹᱦᱤᱞ ᱫᱚ ᱥᱩᱠᱩᱱ ᱛᱚᱞᱟ ᱟᱡ ᱵᱟᱵᱟ ᱢᱤᱫᱴᱮᱱ ᱥᱟᱨᱠᱟᱥᱥ ᱫᱚᱞ ᱨᱮᱭᱮ ᱛᱟᱦᱮᱸ ᱠᱟᱱᱟ ᱾ ᱤᱱᱟᱹ ᱛᱟᱭᱚᱢ ᱚᱱᱟ ᱵᱟᱹᱜᱤ ᱠᱟᱛᱮ ᱛᱮ ᱦᱚᱯᱚᱱ ᱮᱨᱟᱛ ᱥᱟᱶ ᱟᱭᱢᱟ ᱡᱟᱜᱟ ᱨᱮ ᱨᱳᱰ ᱥᱳᱭ ᱩᱫᱩᱜ ᱮᱛ ᱠᱟᱱ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱡᱟᱦᱟᱱ ᱟᱥᱲᱟᱠᱩᱤᱭᱟᱹ ᱥᱮᱪᱮᱫ ᱫᱚ ᱵᱟᱝ ᱦᱚᱭ ᱞᱮᱱ ᱛᱟᱞᱟ ᱾ ᱢᱟᱛᱨᱚ ᱛᱩᱨᱩᱭ ᱥᱮᱨᱢᱟ ᱩᱢᱮᱨ ᱨᱮ ᱥᱚᱠᱩᱱ ᱛᱚᱞᱟ ᱫᱚ ᱢᱚᱦᱤᱥᱩᱨ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱨᱮ ᱟᱡᱟᱜ ᱞᱟᱥᱮᱨ ᱜᱩᱱᱮ ᱩᱫᱩᱜ ᱥᱚᱫᱚᱨ ᱠᱮᱫᱟ ᱾ ᱑᱙᱔᱔ ᱥᱮᱨᱢᱟ ᱨᱮ ᱥᱚᱠᱩᱱ ᱛᱚᱞᱟ ᱫᱚ ᱟᱡ ᱵᱟᱵᱟ ᱥᱟᱶ ᱛᱮ ᱞᱚᱱᱰᱚᱱᱮ ᱪᱟᱞᱟᱣ ᱞᱮᱱᱟ ᱾ ᱤᱱᱟᱹ ᱛᱟᱭᱱᱚᱢ ᱑᱙᱖᱐ ᱥᱮᱨᱢᱟ ᱨᱮ ᱟᱨᱦᱚᱸ ᱥᱤᱧᱚᱛᱮ ᱨᱩᱣᱟᱹᱲ ᱦᱮᱡ ᱞᱮᱱᱟ ᱾
ᱢᱟᱱᱣᱟ ᱠᱚᱢᱯᱤᱭᱩᱴᱟᱨ
ᱥᱚᱠᱩᱱ ᱛᱚᱞᱟ ᱫᱮᱵᱤ ᱟᱜ ᱟᱥᱟᱢᱵᱷᱮᱲ ᱜᱩᱱ ᱥᱚᱫᱚᱨᱚᱜ ᱮᱦᱚᱵ ᱮᱱ ᱛᱟᱭᱟ ᱟᱨ ᱜᱚᱴᱟ ᱫᱷᱟᱹᱨᱛᱤ ᱱᱤᱭᱟᱹᱭ ᱩᱫᱩᱜ ᱥᱚᱫᱚᱨ ᱞᱮᱫᱟ ᱾ ᱑᱙᱕᱐ ᱥᱮᱨᱢᱟ ᱨᱮ ᱤᱭᱩᱨᱚᱯ ᱢᱟᱨᱟᱝ ᱫᱤᱥᱚᱢ ᱨᱮ, ᱑᱙᱗᱖ ᱥᱮᱨᱢᱟ ᱨᱮ ᱱᱤᱣ ᱭᱚᱨᱠ ᱨᱮᱭᱮ ᱩᱫᱩᱜ ᱥᱚᱫᱚᱨ ᱞᱮᱫᱟ ᱾ ᱑᱙᱘᱘ ᱥᱮᱨᱢᱟ ᱨᱮ ᱟᱢᱮᱨᱤᱠᱟ ᱫᱟᱲᱟᱱ ᱚᱠᱛᱮ ᱠᱮᱞᱤᱯᱷᱩᱨᱱᱤᱭᱟ ᱡᱮᱜᱮᱫ ᱵᱤᱨᱫᱟᱹᱹ ᱜᱟᱲ ᱨᱮᱱ ᱢᱚᱱᱚ ᱵᱤᱜᱽᱭᱟᱱ ᱯᱨᱚᱯᱷᱮᱥᱥᱟᱨ ᱟᱨᱛᱷᱟᱨ ᱡᱚᱱᱥᱚᱱ ᱫᱚ ᱩᱱᱤ ᱤᱫᱤ ᱠᱟᱛᱮᱭᱮ ᱜᱚᱵᱮᱥᱚᱱᱟ ᱞᱮᱫᱟ ᱾ ᱩᱱᱤ ᱫᱚ ᱥᱚᱠᱩᱱ ᱛᱚᱞᱟ ᱟᱜ ᱞᱟᱥᱮᱨ ᱦᱟᱛᱟᱝ ᱤᱫᱤ ᱠᱟᱛᱮ ᱟᱹᱰᱤ ᱟᱸᱴᱮ ᱠᱷᱚᱱᱫᱽᱨᱚᱝ ᱞᱮᱫᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱫᱮᱵᱤ
ᱠᱮᱥᱣᱟᱨᱤ, ᱯᱮᱴᱮᱨᱵᱟᱲᱮ (ᱡᱷᱟᱨᱠᱷᱚᱸᱰ)
ᱠᱟᱛᱟᱨ ᱵᱮᱲᱟ (KATAR BERA) ᱫᱚ ᱢᱤᱫ ᱛᱟᱞᱟᱱᱟ ᱟ.ᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱯᱮᱴᱮᱨᱵᱟᱲᱮ ᱵᱚᱱᱚᱛ (block), ᱵᱚᱠᱟᱨᱚ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱔᱒ ᱜᱷᱟᱨᱚᱸᱡᱽᱠᱚ  ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱖᱙᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱓᱔᱙ ᱜᱚᱴᱟᱝ ᱠᱚᱲᱟ ᱟᱨ ᱓᱔᱘ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱑᱔᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱒᱔ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱗ᱹ᱗᱙ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱓᱔᱘  ᱜᱚᱴᱟᱝ ᱠᱚᱲᱟ ᱟᱨ ᱓᱔᱙  ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱓᱕, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱠᱚᱢ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱐᱐᱐, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱘ ᱠᱷᱚᱱ ᱡᱟᱹᱥᱛᱤ ᱜᱮᱭᱟ ᱾
ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱔᱘ᱹ᱖᱙ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱑ᱹ᱖᱗ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱓᱕ᱹ᱖᱖ % ᱾
ᱟᱡᱤᱛ ᱰᱚᱵᱷᱟᱞ
ᱟᱡᱤᱛ ᱰᱚᱵᱷᱟᱞ (ᱡᱟᱱᱟᱢᱺ ᱒᱐ ᱡᱟᱱᱩᱣᱟᱨᱤ ᱑᱙᱔᱕) ᱫᱚ ᱱᱟᱦᱟᱜ ᱥᱤᱧᱚᱛ ᱫᱤᱥᱚᱢ ᱨᱮᱱ ᱢᱟᱨᱟᱝ ᱢᱚᱱᱛᱨᱤ ᱨᱮᱱ ᱕ (ᱢᱚᱬᱮ) ᱟᱱᱤᱡ ᱡᱟᱹᱛᱨᱤᱭᱟᱹ ᱫᱩᱜ ᱫᱟᱨᱟᱢ ᱥᱚᱥᱚᱞᱦᱟᱭᱤᱡ ᱠᱟᱱᱟᱭ | ᱱᱤᱭᱟᱹ ᱢᱟᱬᱟᱝ ᱩᱱᱤ ᱫᱚ ᱒᱐᱐᱔ ᱠᱷᱚᱱ ᱒᱐᱐᱕ ᱦᱟᱹᱵᱤᱡ ᱛᱮ Intelligence Bureau ᱨᱮᱱ Director ᱞᱮᱠᱟ ᱛᱮ ᱫᱟᱭᱤᱠ ᱵᱦᱟᱨᱮ ᱦᱟᱢᱮᱴ ᱞᱮᱫᱟ, ᱚᱱᱟ ᱨᱮ ᱜᱮ ᱢᱤᱫ ᱜᱮᱞ ᱥᱮᱨᱢᱟᱭ ᱥᱮᱣᱟ ᱠᱮᱫᱟ| ᱩᱱᱤ ᱫᱚ ᱟᱨᱦᱚᱸ ᱡᱟᱢᱢᱩ ᱟᱨ ᱠᱟᱹᱥᱢᱤᱨ ᱨᱮ ᱠᱷᱟᱥ ᱫᱟᱭᱤᱠ ᱠᱚ ᱮᱢᱟᱣᱟᱫᱮ ᱛᱟᱦᱮᱸ ᱠᱟᱱᱟ| ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱯᱚᱞᱤᱥ ᱥᱮᱣᱟ ᱨᱮᱱ ᱡᱤᱨᱟᱹᱣ ᱨᱟᱹᱥᱤᱭᱟᱹ ᱞᱠᱟᱱᱟᱭ|
ᱠᱮᱥᱣᱟᱨᱤ, ᱯᱮᱴᱮᱨᱵᱟᱲᱮ (ᱡᱷᱟᱨᱠᱷᱚᱸᱰ)
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱠᱮᱥᱣᱟᱨᱤ  ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱯᱮᱴᱮᱨᱵᱟᱲᱮ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱟᱡᱤᱛ ᱰᱚᱵᱷᱟᱞ
ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱟᱡᱤᱛ ᱰᱚᱵᱷᱟᱞ ᱫᱚ ᱩᱱ ᱚᱠᱛᱮ ᱨᱮᱭᱟᱜ ᱭᱩᱱᱟᱭᱴᱮᱰ ᱯᱨᱚᱵᱶᱷᱤᱱᱥ ᱱᱟᱦᱟᱜ ᱩᱛᱨᱟᱠᱷᱚᱱᱰ ᱨᱮᱭᱟᱜ ᱯᱟᱣᱨᱤ ᱜᱟᱲᱣᱟᱞ ᱦᱚᱱᱚᱛ ᱨᱮ ᱜᱷᱤᱨᱤ ᱵᱟᱱᱮᱞᱥᱭᱩᱱ ᱟᱹᱛᱩ ᱨᱮᱭᱮ ᱡᱟᱱᱟᱢ ᱞᱮᱱᱟ, ᱩᱱᱤ ᱡᱟᱱᱟᱢ ᱞᱮᱱ ᱢᱟᱹᱦᱤᱛ ᱫᱤ ᱛᱟᱦᱮᱸ ᱠᱟᱱᱟ ᱑᱙᱔᱕| ᱟᱡᱤᱛ ᱰᱚᱵᱷᱟᱞ ᱨᱮᱱ ᱟᱯᱟᱛ ᱟᱜ ᱧᱩᱛᱩᱢ ᱫᱚ ᱢᱮᱡᱚᱨ ᱡᱤᱹᱮᱱᱹ ᱰᱚᱵᱷᱟᱞ ᱛᱟᱦᱮᱸ ᱠᱟᱱ ᱛᱟᱭᱟ, ᱩᱱᱤ ᱫᱚ ᱢᱤᱫᱴᱮᱱ ᱥᱤᱧᱚᱛᱤᱭᱟᱹ ᱟᱨᱢᱤ ᱚᱯᱷᱤᱥᱟᱨᱮ ᱛᱟᱦᱮᱸ ᱠᱟᱱᱟ  |
ᱠᱮᱥᱣᱟᱨᱤ, ᱯᱮᱴᱮᱨᱵᱟᱲᱮ (ᱡᱷᱟᱨᱠᱷᱚᱸᱰ)
ᱥᱮᱪᱮᱫ
ᱟᱡᱤᱛ ᱰᱚᱵᱷᱟᱞ
ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱩᱱᱤ ᱫᱚ ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱟᱡᱽᱢᱤᱨ ᱨᱮᱭᱟᱜ ᱢᱤᱞᱤᱴᱟᱨᱤ ᱥᱠᱩᱞ (ᱢᱟᱨᱮ King George's Royal Indian Military School) ᱨᱮᱭᱮ ᱯᱟᱲᱦᱟᱣ ᱞᱮᱫᱟ| ᱩᱱᱤ ᱫᱚ ᱑᱙᱖᱗ ᱥᱮᱨᱢᱟ ᱨᱮ ᱟᱜᱽᱨᱟ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱ ᱠᱟᱹᱣᱰᱤ ᱟᱹᱨᱤ ᱨᱮ ᱢᱟᱥᱴᱟᱨ ᱰᱤᱜᱽᱨᱤ ᱦᱟᱢᱮᱴ ᱞᱮᱫᱟ| ᱩᱱᱤ ᱟᱜᱽᱨᱟ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱ ᱟᱹᱰᱤ ᱢᱟᱨᱟᱝ ᱢᱟᱱ ᱢᱟᱱᱚᱛᱮ ᱧᱟᱢ ᱞᱮᱫᱟ ᱰᱚᱠᱴᱚᱨᱮᱴ ᱚᱠᱛᱮ ᱨᱮ field of strategic and security ᱥᱟᱛᱷᱟ ᱨᱮ ᱮᱱᱮᱢ ᱠᱷᱟᱹᱛᱤᱨ ᱛᱮ|
ᱠᱮᱥᱣᱟᱨᱤ, ᱯᱮᱴᱮᱨᱵᱟᱲᱮ (ᱡᱷᱟᱨᱠᱷᱚᱸᱰ)
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱵᱚᱠᱟᱨᱚ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱳᱞᱤᱴᱮᱠᱱᱤᱠ ᱟᱨ ᱛᱤᱨᱞᱟᱹ ᱯᱳᱞᱤᱴᱮᱠᱱᱤᱠ ᱟᱨ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱵᱚᱠᱟᱨᱚ ᱨᱮ ᱜᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱵᱚᱱᱚᱛ ᱨᱮ ᱵᱚᱠᱟᱨᱚ ᱥᱤᱴᱤ ᱠᱚᱞᱮᱡᱽ, ᱥᱟᱨᱫᱟᱨ ᱯᱚᱵᱽᱞᱤᱠ ᱥᱠᱩᱞ, ᱰᱤ ᱮ ᱵᱷᱤ ᱥᱠᱩᱞ ᱟᱨ ᱠᱚᱞᱮᱡᱽ ᱢᱮᱱᱟᱜ-ᱟ᱾ ᱠᱟᱴᱚᱢ ᱠᱩᱞᱦᱤ ᱨᱮᱱᱟᱜ ᱢᱤᱬᱩᱛ ᱟᱥᱲᱟ ᱩᱪᱠᱨᱚᱢᱤᱛ ᱩᱪ ᱥᱟᱲᱟ ᱠᱟᱴᱚᱢ ᱠᱩᱞᱦᱤ ᱨᱮᱜᱮ ᱢᱮᱱᱟᱜ-ᱟ ᱾
ᱟᱡᱤᱛ ᱰᱚᱵᱷᱟᱞ
ᱯᱚᱞᱤᱥ ᱠᱮᱨᱤᱭᱟᱨ
ᱟᱡᱤᱛ ᱰᱚᱵᱦᱟᱞ ᱫᱚ ᱑᱙᱖᱘ ᱥᱮᱨᱢᱟ ᱨᱮ ᱥᱤᱧᱚᱛᱤᱭᱟᱹ ᱯᱚᱞᱤᱥ ᱥᱮᱣᱟ ᱨᱮᱭᱮ ᱥᱮᱞᱮᱫ ᱞᱮᱱᱟ, ᱠᱮᱨᱟᱞᱟ ᱨᱮᱭᱟᱜ ᱠᱚᱴᱴᱟᱭᱟᱢ ᱦᱚᱱᱚᱛ ᱨᱮᱱ ᱮᱹᱮᱥᱹᱯᱤᱹ (ASP) ᱞᱮᱠᱟ ᱛᱮ| ᱩᱱᱤ ᱫᱚ ᱯᱟᱧᱡᱟᱵᱽ ᱟᱨ ᱢᱟᱱᱤᱯᱩᱨ ᱨᱮᱭᱟᱜ anti-insurgency operations ᱨᱮ ᱥᱮᱞᱮᱫ-ᱮ ᱛᱟᱦᱮᱸ ᱠᱟᱱᱟ|
ᱠᱮᱥᱣᱟᱨᱤ, ᱯᱮᱴᱮᱨᱵᱟᱲᱮ (ᱡᱷᱟᱨᱠᱷᱚᱸᱰ)
ᱦᱮᱡᱥᱮᱱ
ᱟᱡᱤᱛ ᱰᱚᱵᱷᱟᱞ
ᱛᱷᱟᱞᱮᱥᱥᱟᱨᱤ ᱫᱟᱝᱜᱟ
ᱟᱡᱤᱛ ᱰᱚᱵᱷᱟᱞ ᱫᱚ ᱠᱮᱨᱟᱞᱟ ᱨᱮᱭᱟᱜ ᱛᱷᱟᱞᱮᱥᱥᱟᱨᱤ ᱨᱮ ᱦᱚᱸᱭ ᱠᱟᱹᱢᱤ ᱞᱮᱫᱟ, ᱒ (ᱵᱟᱨ) ᱡᱟᱱᱩᱣᱟᱨᱤ ᱑᱙᱗᱒ ᱠᱷᱚᱱ ᱙ (ᱟᱨᱮ) ᱡᱩᱱ ᱑᱙᱗᱒ ᱢᱟᱹᱦᱤᱛ ᱦᱟᱹᱵᱤᱡ| ᱩᱱ ᱚᱠᱛᱮ ᱟᱡᱤᱛ ᱰᱚᱵᱷᱟᱞ ᱫᱚ ᱠᱚᱴᱴᱟᱭᱟᱢ ᱨᱮ ᱜᱮ ᱮᱹᱮᱥᱹᱯᱤᱹ ᱦᱩᱫᱹ ᱨᱮᱭᱮ ᱛᱟᱦᱮᱸ ᱠᱟᱱᱟ, ᱟᱫᱚ ᱩᱱ ᱚᱠᱛᱮ ᱨᱮᱱ ᱠᱮᱨᱟᱞᱟ ᱚᱲᱟᱜ ᱢᱚᱱᱛᱨᱤ ᱠᱮᱹ ᱠᱟᱨᱭᱱᱟᱠᱟᱨᱟᱱ ᱴᱷᱮᱱ ᱠᱷᱚᱱ ᱛᱷᱟᱞᱮᱥᱥᱟᱨᱤ ᱨᱮ ᱠᱟᱹᱢᱤ ᱨᱮᱱᱟᱜ ᱠᱷᱟᱥ ᱫᱟᱭᱤᱠ ᱵᱷᱟᱨᱮ ᱧᱟᱢ ᱞᱮᱫᱟ|
ᱠᱮᱥᱣᱟᱨᱤ, ᱯᱮᱴᱮᱨᱵᱟᱲᱮ (ᱡᱷᱟᱨᱠᱷᱚᱸᱰ)
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱔ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱔᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱟᱡᱤᱛ ᱰᱚᱵᱷᱟᱞ
ᱢᱟᱱᱚᱛ
ᱰᱚᱵᱷᱟᱞ ᱫᱚᱭ ᱦᱚᱭᱚᱜ ᱠᱟᱱᱟ ᱡᱚᱛᱚ ᱠᱷᱚᱱ ᱦᱩᱰᱤᱧ ᱩᱛᱟᱹᱨ ᱢᱮᱰᱮᱞ ᱦᱟᱢᱮᱴ ᱯᱚᱞᱤᱥ ᱚᱯᱷᱤᱥᱟᱨ ᱚᱠᱚᱭ ᱫᱚ ᱢᱟᱹᱱᱟᱱ ᱥᱟᱨᱵᱷᱤᱥᱮ ᱦᱟᱛᱟᱣ ᱮᱢ ᱞᱮᱫ| ᱩᱱᱤ ᱫᱚ ᱯᱚᱞᱤᱥ ᱨᱮ ᱠᱟᱹᱢᱤ ᱛᱩᱨᱩᱭ ᱥᱮᱨᱢᱟ ᱛᱟᱭᱚᱢ ᱜᱮ ᱱᱚᱣᱟ ᱥᱤᱨᱯᱟᱹ ᱫᱚ ᱠᱚ ᱪᱟᱞ ᱟᱫᱮ ᱛᱟᱦᱮᱸᱱᱟ| ᱤᱱᱟᱹ ᱛᱟᱭᱱᱚᱢ ᱩᱱᱤ ᱫᱚ ᱫᱤᱥᱚᱢ ᱜᱚᱢᱠᱮ ᱯᱚᱞᱤᱥ ᱢᱮᱰᱮᱞ ᱛᱮ ᱦᱚᱸ ᱠᱚ ᱢᱟᱱᱚᱛ ᱞᱮᱫᱮᱭᱟ| ᱑᱙᱘᱘ ᱥᱮᱨᱢᱟ ᱨᱮ, ᱟᱡᱤᱛ ᱰᱚᱵᱷᱟᱞ ᱫᱚ ᱞᱟᱯᱷᱟᱝ ᱜᱟᱞᱟᱱᱴᱨᱤ ᱥᱤᱨᱯᱟᱹ ᱠᱚ ᱪᱟᱞ ᱟᱫᱮ ᱛᱟᱦᱮᱸ ᱠᱟᱱᱟ, ᱚᱠᱟ ᱫᱚ ᱠᱨᱤᱛᱤ ᱪᱟᱠᱨᱟ ᱠᱚ ᱢᱮᱛᱟᱣᱟᱜ ᱠᱟᱱ|
ᱠᱮᱥᱣᱟᱨᱤ, ᱯᱮᱴᱮᱨᱵᱟᱲᱮ (ᱡᱷᱟᱨᱠᱷᱚᱸᱰ)
ᱪᱟᱥᱵᱟᱥ
ᱟᱡᱤᱛ ᱰᱚᱵᱷᱟᱞ
ᱥᱟ.ᱠᱷᱭᱟ.ᱛ
ᱛᱷᱚᱠ:ᱥᱤᱧᱚᱛᱤᱭᱟᱹ ᱯᱚᱞᱤᱥ ᱥᱮᱣᱟ
ᱥᱟᱶᱛᱟ ᱦᱚᱲ ᱥᱟᱬᱮᱥ
ᱩᱯᱨᱩᱢ
ᱦᱚᱲ ᱫᱚ ᱢᱤᱫ ᱥᱟᱶᱛᱟ ᱡᱤᱭᱟᱞᱤ ᱠᱟᱱᱟ ᱠᱚ ᱾ ᱟᱡᱟᱜ ᱟᱭᱢᱟ ᱞᱟᱹᱠᱛᱤᱭᱟᱱ ᱠᱚ ᱞᱟᱹᱜᱤᱫ ᱦᱚᱲ ᱮᱴᱟᱜ ᱢᱟᱹᱱᱢᱤ ᱥᱟᱶ, ᱜᱩᱥᱴᱤ ᱠᱷᱚᱱ, ᱜᱟᱶᱛᱟ ᱠᱷᱚᱱ ᱵᱷᱤᱛᱨᱤ ᱠᱟᱱᱣᱟ ᱥᱟᱶ ᱥᱟᱹᱜᱟᱹᱭ ᱛᱷᱟᱯᱚᱱ ᱛᱟᱦᱮᱱ ᱠᱟᱱᱟ ᱾ ᱢᱟᱹᱱᱴᱤ ᱠᱚᱣᱟᱜ ᱵᱮᱵᱷᱟᱨ ᱟᱨ ᱥᱟᱶᱛᱟ ᱨᱮ ᱜᱟᱹᱦᱤᱨ ᱥᱟᱹᱜᱟᱹᱭ ᱢᱮᱱᱟᱜ - ᱟ ᱾ ᱨᱟᱹᱥᱤᱭᱟᱹ ᱠᱚ ᱛᱟᱞᱟ ᱥᱩᱨ ᱥᱩᱯᱩᱨ, ᱩᱱᱤᱭᱟᱜ ᱥᱩᱨ ᱨᱮ ᱵᱮᱵᱷᱟᱨ ᱛᱟᱦᱮᱱ ᱠᱟᱱᱟ ᱾ ᱢᱟᱹᱱᱢᱤ ᱠᱚᱣᱟᱜ ᱵᱤᱪᱟᱹᱨ ᱠᱚ, ᱵᱮᱵᱷᱟᱨ ᱟᱨ ᱠᱟᱹᱢᱤ ᱠᱚ ᱨᱮᱱᱟᱜ ᱟᱹᱭᱠᱟᱹᱣ ᱢᱤᱫ ᱫᱚᱥᱟᱨ ᱨᱮ ᱯᱟᱲᱟᱣᱜ ᱠᱟᱱᱟ ᱾ ᱥᱟᱱᱟᱢ ᱢᱟᱹᱱᱢᱤ‌ ᱠᱚᱣᱟᱜ ᱜᱮ ᱢᱤᱫ ᱞᱮᱠᱟ ᱢᱤᱫ ᱥᱚᱢᱟᱱ ᱵᱮᱵᱷᱟᱨ ᱫᱚ ᱵᱟᱹᱱᱩᱜ-ᱟ ᱾
ᱟᱭᱳ ᱵᱟᱵᱟ ᱦᱟᱜ ᱧᱮᱞ ᱨᱮ ᱢᱟᱱᱚᱛ
ᱟᱭᱳ - ᱵᱟᱵᱟ ᱠᱚᱣᱟᱜ ᱥᱚᱝᱥᱟᱨ ᱨᱮ ᱜᱮ ᱜᱤᱫᱽᱨᱟ ᱠᱚ ᱢᱮᱱᱟᱜ ᱠᱚᱣᱟ ᱾ ᱥᱟᱱᱟᱢ ᱟᱭᱳ - ᱵᱟᱵᱟ ᱟᱠᱚ ᱨᱤᱬ ᱜᱤᱫᱽᱨᱟ ᱠᱚ ᱥᱚᱝᱥᱠᱟᱨ ᱟᱨ ᱱᱟᱯᱟᱭ ᱛᱮ ᱛᱟᱦᱮᱱ ᱫᱚᱦᱚ ᱠᱚ ᱢᱮᱱᱮᱫ ᱜᱮᱭᱟ ᱾ ᱜᱤᱫᱽᱨᱟ ᱠᱚᱣᱟᱜ ᱠᱩᱲᱟᱹᱣ ᱡᱩᱴᱟᱹᱣ, ᱦᱟᱨᱟ - ᱵᱳᱨᱳ ᱨᱮ, ᱥᱟᱶᱛᱟ ᱞᱮᱠᱟᱛᱮ ᱟᱨ ᱦᱚᱲ ᱨᱮᱱᱟᱜ ᱞᱟᱦᱟ ᱥᱮᱱ ᱪᱟᱞᱟᱣ ᱨᱮ ᱪᱮᱫ ᱞᱮᱠᱟ ᱛᱮ ᱯᱚᱨᱤᱥᱛᱷᱤᱛᱤ ᱵᱟᱹᱲᱛᱤ ᱞᱟᱹᱠᱛᱤᱭᱟᱱᱟ ᱟᱨ ᱱᱚᱶᱟ ᱨᱮᱱᱟᱜ ᱦᱚᱨᱟ ᱪᱮᱫ ᱠᱚ ᱢᱮᱱᱟᱜ- ᱟ, ᱡᱮ ᱥᱟᱬᱮᱥᱤᱭᱟ ᱠᱚᱣᱟᱜ ᱵᱟᱰᱟᱭ ᱦᱚᱲ ᱥᱟᱬᱮᱥ ᱦᱚᱛᱮᱛᱮ ᱢᱮᱱᱟᱜ- ᱟ ᱾
ᱟᱨᱦᱚᱸ ᱧᱮᱞᱢᱮ
• ᱥᱟᱶᱛᱟ ᱥᱟᱬᱮᱥ • ᱦᱚᱲ ᱥᱟᱬᱮᱥ
ᱱᱟᱞᱚᱱᱫᱟ ᱦᱚᱱᱚᱛ
ᱱᱟᱞᱚᱱᱫᱟ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱡᱟᱦᱟᱸ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱵᱤᱦᱟᱨ ᱥᱚᱨᱤᱯᱷ ᱠᱟᱱᱟ ᱾ ᱱᱟᱞᱚᱱᱫᱟ ᱦᱚᱱᱚᱛ ᱨᱮᱫᱚ ᱠᱩᱨᱢᱤ ᱟᱨᱵᱟᱝ ᱠᱩᱬᱵᱤ ᱡᱟᱹᱛᱤ ᱠᱚ ᱵᱟᱹᱲᱛᱤ ᱠᱚ ᱵᱟᱥᱟ ᱵᱚᱥᱠᱚᱫ ᱟᱠᱟᱱ ᱠᱷᱟᱹᱛᱤᱨ ᱚᱱᱟ ᱴᱚᱴᱷᱟ ᱫᱚ ᱠᱩᱨᱢᱤᱥᱛᱷᱟᱱ ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱜᱼᱟ ᱾ ᱱᱟᱞᱚᱱᱫᱟ ᱫᱚ ᱟᱡᱟᱜ ᱢᱟᱨᱮ ᱱᱟᱜᱟᱢ ᱞᱟᱹᱜᱤᱫ ᱟᱹᱰᱤ ᱜᱮ ᱡᱮᱜᱮᱛ ᱨᱮ ᱱᱟᱯᱟᱭ ᱩᱯᱨᱩᱢ ᱮ ᱟᱢᱮᱴ ᱟᱠᱟᱫᱼᱟ ᱾ ᱱᱚᱰᱮ ᱫᱚ ᱡᱮᱜᱮᱛ ᱨᱮᱭᱟᱜ ᱡᱚᱛᱚ ᱠᱷᱚᱢ ᱢᱟᱨᱮ ᱱᱟᱞᱚᱱᱫᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱥᱟᱨᱮᱡ ᱛᱮᱦᱮᱧ ᱫᱷᱟᱹᱵᱤᱡ ᱦᱚᱸ ᱢᱮᱱᱟᱜ ᱜᱮᱭᱟ ᱾ ᱡᱟᱦᱟᱸᱨᱮ ᱥᱩᱨ ᱥᱟᱺᱜᱤᱧ ᱫᱤᱥᱚᱢ ᱠᱷᱚᱱ ᱯᱟᱹᱴᱷᱩᱣᱟᱹ ᱯᱟᱲᱦᱟᱣᱜ ᱞᱟᱹᱜᱤᱫ ᱥᱤᱧᱚᱛ ᱛᱮᱠᱚ ᱦᱤᱡᱩᱜᱼᱟ ᱾
ᱱᱟᱜᱟᱢ
ᱵᱩᱫᱽᱫᱷᱚ ᱟᱨ ᱢᱚᱦᱟᱵᱤᱨ ᱟᱹᱰᱤ ᱫᱷᱟᱣ ᱱᱟᱞᱚᱱᱫᱟ ᱨᱮ ᱠᱤᱱ ᱛᱟᱦᱮᱸ ᱠᱟᱱᱟ ᱾ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜᱼᱟ ᱫᱚ ᱢᱚᱦᱟᱵᱤᱨ ᱫᱚ ᱢᱩᱠᱛᱤ ᱫᱚ ᱯᱟᱵᱟᱯᱩᱨᱤ ᱨᱮᱭ ᱧᱟᱢ ᱞᱮᱫ ᱛᱟᱦᱮᱸᱫ ᱡᱟᱦᱟᱸ ᱫᱚ ᱱᱟᱞᱚᱱᱫᱟ ᱨᱮ ᱢᱮᱱᱟᱜᱼᱟ ᱾ ᱵᱩᱫᱽᱫᱷᱚ ᱭᱤᱡ ᱢᱩᱬᱩᱛ ᱯᱟᱹᱴᱷᱩᱣᱟᱹ ᱠᱷᱚᱱ ᱢᱤᱫ, ᱥᱟᱨᱤᱯᱩᱛᱨᱚ ᱟᱜ ᱡᱟᱱᱟᱢ ᱫᱚ ᱱᱟᱞᱚᱱᱫᱟ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱡᱮᱜᱮᱛ ᱨᱮᱭᱟᱜ ᱢᱟᱨᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱥᱟᱨᱮᱡ ᱫᱚ ᱱᱤᱛᱚᱜ ᱟᱡᱟᱜ ᱟᱧᱪᱟᱨ ᱛᱮ ᱥᱟᱢᱴᱟᱣ ᱛᱩᱞᱩᱡ ᱱᱟᱞᱚᱱᱫᱟ ᱵᱤᱦᱟᱨ ᱨᱮᱭᱟᱜ ᱢᱤᱫ ᱧᱮᱢᱮᱞ ᱴᱚᱴᱷᱟ ᱠᱟᱱᱟ ᱾ ᱱᱚᱰᱮ ᱫᱚ ᱥᱟᱸᱜᱷᱟᱨᱤᱭᱟᱹ ᱠᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱥᱟᱨᱮᱡ, ᱢᱤᱣᱡᱤᱭᱚᱢ, ᱱᱟᱣᱟ ᱱᱟᱞᱚᱱᱫᱟ ᱢᱚᱦᱟᱵᱤᱦᱟᱨ ᱟᱨ ᱦᱣᱮᱱᱥᱟᱝ ᱢᱮᱢᱚᱨᱤᱭᱟᱞ ᱦᱚᱞ ᱧᱮᱧᱮᱞ ᱠᱚ ᱦᱤᱡᱩᱜᱼᱟ ᱾ ᱱᱚᱣᱟ ᱪᱷᱟᱰᱟ ᱠᱟᱛᱮ ᱱᱚᱣᱟ ᱨᱮᱭᱟᱜ ᱥᱩᱨ ᱥᱩᱯᱩᱨ ᱨᱮᱦᱚᱸ ᱫᱟᱬᱟᱱ ᱞᱟᱹᱜᱤᱫ ᱫᱚ ᱟᱹᱰᱤᱜᱟᱱ ᱧᱮᱞ ᱡᱚᱝ ᱡᱟᱭᱜᱟ ᱢᱮᱱᱟᱜᱼᱟ ᱾ ᱨᱟᱡᱽᱜᱤᱨ, ᱯᱟᱵᱟᱯᱩᱨᱤ, ᱜᱚᱭᱟ ᱟᱨ ᱵᱳᱫᱷ ᱜᱚᱭᱟ ᱱᱚᱰᱮᱣᱟᱜ ᱥᱩᱨ ᱨᱮ ᱢᱮᱱᱟᱜ ᱧᱮᱞ ᱡᱚᱝ ᱡᱟᱭᱜᱟ ᱫᱚ ᱾ ᱧᱩᱛᱩᱢᱟᱱ ᱪᱤᱱ ᱫᱤᱥᱚᱢ ᱨᱤᱱᱤᱡ ᱥᱟᱸᱜᱷᱟᱨᱤᱭᱟᱹ ᱦᱣᱮᱱᱥᱟᱝ ᱫᱚ ᱗ ᱟᱱᱟᱜ ᱥᱚᱛᱟᱵᱽᱫᱷᱤ ᱨᱮ ᱱᱚᱰᱮ ᱡᱤᱭᱚᱱ ᱨᱮᱭᱟᱜ ᱫᱟᱢᱟᱱ ᱢᱤᱫ ᱥᱮᱨᱢᱟ ᱢᱤᱫ ᱯᱟᱹᱴᱷᱩᱣᱟᱹ ᱟᱨ ᱢᱤᱫ ᱢᱟᱪᱮᱛ ᱞᱮᱠᱟᱛᱮᱭ ᱠᱷᱮᱢᱟᱣ ᱞᱮᱫ ᱛᱟᱦᱮᱸᱫ ᱾ ᱵᱷᱚᱜᱚᱵᱟᱱ ᱵᱩᱫᱽᱫᱷ ᱫᱚ ᱱᱚᱰᱮ ᱜᱮ ᱚᱥᱚᱠ ᱫᱚ ᱱᱟᱯᱟᱭ ᱦᱚᱨ ᱮ ᱩᱫᱩᱜ ᱟᱫᱮ ᱛᱟᱦᱮᱸᱫ ᱾ ᱢᱚᱦᱟᱵᱤᱨ ᱦᱚᱸ ᱱᱚᱰᱮ ᱜᱮᱭ ᱛᱟᱦᱮᱸ ᱠᱟᱱᱟ ᱾ ᱧᱩᱛᱢᱟᱱ ᱵᱚᱣᱫᱷ ᱥᱟᱨᱤᱯᱩᱛᱨᱚ ᱟᱜ ᱡᱟᱱᱟᱢ ᱫᱚ ᱱᱚᱰᱮ ᱜᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱦᱚᱭ ᱦᱚᱨ
ᱱᱚᱰᱮ ᱠᱷᱚᱱ ᱥᱩᱨ ᱩᱰᱟᱹᱱ ᱟᱰᱟ ᱫᱚ ᱡᱚᱭ ᱯᱨᱚᱠᱟᱥ ᱱᱟᱨᱟᱭᱚᱬ ᱩᱹᱰᱟᱹᱱ ᱟᱰᱟ ᱯᱟᱴᱱᱟ ᱨᱮ ᱢᱮᱱᱟᱜᱼᱟ ᱾ ᱡᱟᱦᱟᱸ ᱫᱚ ᱘᱙ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱠᱚᱞᱠᱟᱛᱟ, ᱨᱟᱺᱪᱤ, ᱵᱚᱢᱵᱮ, ᱫᱤᱞᱞᱤ ᱟᱨ ᱞᱚᱠᱷᱱᱚᱣ ᱠᱷᱚᱱ ᱯᱟᱴᱱᱟ ᱞᱟᱹᱜᱤᱫ ᱥᱤᱫᱷᱟᱹ ᱩᱰᱟᱹᱱ ᱨᱮᱭᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾
ᱨᱮᱞ ᱦᱚᱨ
ᱱᱟᱞᱚᱱᱫᱟ ᱨᱮ ᱨᱚᱞ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱤᱠᱷᱟᱹᱱ ᱱᱚᱰᱮᱱᱟᱜ ᱢᱟᱨᱟᱝ ᱨᱮᱞ ᱥᱴᱮᱥᱚᱱ ᱫᱚ ᱨᱟᱡᱽᱜᱤᱨ ᱨᱮ ᱢᱮᱱᱟᱜᱼᱟ ᱾ ᱨᱟᱡᱽᱜᱤᱨ ᱪᱟᱞᱟᱜ ᱡᱚᱛᱚ ᱨᱮᱞ ᱜᱟᱹᱰᱤ ᱜᱮ ᱱᱟᱞᱚᱱᱫᱟ ᱥᱮᱫ ᱛᱮ ᱪᱟᱞᱟᱜᱼᱟ ᱾
ᱥᱚᱲᱚᱠ ᱦᱚᱨ
ᱱᱟᱞᱚᱱᱫᱟ ᱫᱚ ᱥᱚᱲᱚᱠ ᱦᱚᱨ ᱦᱚᱛᱮᱛᱮ ᱨᱟᱡᱽᱜᱤᱨ ᱑᱒ ᱠᱤᱞᱚᱢᱤᱴᱚᱨ, ᱵᱳᱫᱷ-ᱜᱟᱭᱟ ᱑᱑᱐ ᱠᱤᱞᱚ ᱢᱤᱴᱚᱨ, ᱜᱟᱭᱟ ᱙᱕ ᱠᱤᱞᱚᱢᱤᱴᱚᱨ, ᱯᱟᱣᱟᱯᱩᱨᱤ ᱒᱖ ᱠᱤᱞᱚᱢᱤᱴᱚᱨ, ᱟᱨ ᱵᱤᱦᱟᱨ ᱥᱚᱨᱤᱯᱷ ᱑᱓ ᱠᱤᱞᱚᱢᱤᱴᱚᱨ ᱠᱷᱚᱱ ᱟᱹᱰᱤ ᱱᱟᱯᱟᱭ ᱥᱟᱺᱦᱤᱡ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜᱼᱟ ᱾
ᱡᱚᱭᱟ ᱵᱚᱪᱪᱚᱱ
ᱡᱚᱭᱟ ᱵᱚᱪᱚᱱ (ᱵᱟᱯᱞᱟ ᱢᱟᱬᱟᱝ ᱺ ᱡᱚᱭᱟ ᱵᱷᱟᱫᱩᱨᱤ) ᱦᱤᱱᱫᱤ ᱯᱷᱤᱞᱤᱢ ᱨᱤᱱᱤᱡ ᱢᱤᱫ ᱠᱷᱮᱞᱚᱸᱰᱟ.ᱱᱤ ᱠᱟᱱᱟᱭ ᱾ ᱩᱱᱤ ᱫᱚ ᱱᱤᱛᱚᱜ ᱒᱐᱐᱔ ᱠᱷᱚᱱ ᱯᱩᱱᱭᱟ. ᱳᱯᱷᱤᱥ ᱠᱷᱚᱱ ᱥᱚᱢᱟᱡᱽᱵᱟᱫᱤ ᱯᱟᱨᱴᱤ ᱯᱟᱦᱴᱟ ᱠᱷᱚᱱ ᱨᱟᱡᱽᱡᱚ ᱥᱚᱵᱷᱟ ᱨᱮ ᱥᱚᱝᱥᱚᱫᱽ ᱥᱚᱦᱮᱛ ᱞᱮᱠᱟᱛᱮ ᱢᱮᱲᱟᱭᱟ ᱾ ᱑᱙᱙᱒ ᱥᱟᱞᱮ ᱨᱮ ᱟᱡ ᱫᱚ ᱵᱷᱟᱨᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱨ ᱯᱚᱫᱽᱢᱚ ᱥᱨᱤ ᱥᱚᱱᱢᱟᱱ ᱛᱮᱭ ᱢᱟ.ᱱ ᱦᱟᱞᱟᱝ ᱞᱮᱱᱟ ᱾
ᱟᱯᱱᱟᱨᱟᱜ ᱡᱤᱭᱚᱱ
ᱡᱚᱭᱟ ᱟᱜ ᱡᱟᱱᱟᱢ ᱑᱙ ᱮᱯᱨᱤᱞ ᱑᱙᱔᱘ ᱥᱟᱞᱮ ᱨᱮ ᱡᱚᱵᱚᱞ ᱯᱩᱨ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱡᱚᱭᱟ ᱦᱟᱜ ᱜᱚᱝ ᱫᱚ ᱚᱢᱤᱛᱟᱵᱷ ᱵᱚᱪᱚᱱ ᱥᱟᱝ ᱑᱙᱗᱓ ᱥᱟᱞᱮᱨᱮ ᱦᱩᱭ ᱟᱠᱟᱱᱟ ᱾ ᱟ.ᱠᱤᱱᱤᱡ ᱦᱚᱯᱚᱱ ᱚᱵᱷᱤᱥᱮᱠ ᱵᱚᱪᱚᱱ ᱦᱚᱸ ᱯᱷᱤᱞᱤᱢ ᱨᱤᱱᱤᱡ ᱠᱷᱮᱞᱚᱸᱰᱤᱭᱟ. ᱠᱚᱱᱟᱭ ᱾ ᱦᱚᱯᱚᱱ ᱮᱨᱟ ᱥᱣᱮᱛᱟ ᱵᱚᱪᱚᱱ ᱫᱚ ᱱᱚᱱᱫᱟ ᱠᱟᱱᱟᱭ ᱾ ᱥᱣᱮᱛᱟ ᱦᱟᱜ ᱜᱚᱝ ᱫᱚ ᱫᱤᱞᱞᱤ ᱨᱤᱱᱤᱡ ᱠᱟᱯᱩᱨ ᱜᱷᱟᱨᱚᱸᱡᱽ ᱨᱤᱱᱤᱡ ᱤᱸᱡᱤᱱᱤᱭᱚᱨ ᱡᱟᱶᱟᱭ ᱱᱤᱠᱷᱤᱞ ᱱᱚᱱᱫᱟ ᱥᱟᱶ ᱦᱩᱭ ᱟᱠᱟᱱᱟ ᱾ ᱟᱨ ᱟ.ᱠᱤᱱ ᱨᱤᱱ ᱵᱟᱨᱭᱟ ᱜᱤᱫᱽᱨᱟ. ᱱᱚᱵᱽᱭᱟ ᱱᱚᱵᱮᱞᱤ ᱟᱨ ᱚᱜᱚᱥᱛᱭᱚ ᱱᱚᱱᱫᱟ ᱾ ᱟᱨ ᱚᱵᱷᱤᱥᱮᱠ ᱵᱚᱪᱚᱱ ᱟᱜ ᱵᱟᱯᱞᱟ ᱫᱚ ᱠᱷᱮᱞᱚᱸᱰᱟ.ᱱᱤ ᱚᱭᱥᱚᱨᱭᱟ ᱨᱟᱭ ᱥᱟᱶ ᱦᱩᱭ ᱟᱠᱟᱱᱟ ᱟᱨ ᱟ.ᱠᱤᱱᱤᱡ ᱢᱤᱫᱴᱟ.ᱝ ᱦᱚᱯᱚᱱ ᱮᱨᱟ ᱟᱨᱟᱫᱷᱭᱟ ᱵᱚᱪᱚᱱ ᱢᱮᱱᱛᱮ ᱾
ᱢᱟ.ᱱ ᱥᱤᱨᱯᱷᱟ.
ᱥᱤᱵᱷᱤᱞᱤᱭᱟᱱ ᱥᱤᱨᱯᱷᱟᱹ
ᱞᱚᱥ ᱮᱧᱡᱮᱞᱥ
ᱞᱚᱥ ᱮᱧᱡᱮᱞᱥ (/lɒs ˈændʒələs/) ᱫᱚ ᱠᱚᱧᱮ ᱠᱟᱞᱤᱯᱷᱚᱨᱱᱤᱭᱟ ᱨᱮᱱᱟᱜ ᱱᱟᱜᱟᱨ ᱠᱟᱱᱟ ᱾ ᱱᱚᱸᱰᱮ ᱓,᱘᱔᱗,᱔᱐᱐ ᱜᱟᱱ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ ᱟᱨ ᱱᱚᱶᱟ ᱱᱟᱜᱟᱨ ᱥᱩᱨᱥᱩᱯᱩᱨ ᱑᱘ ᱢᱤᱞᱤᱭᱚᱱ ᱜᱟᱱ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱱᱟᱜᱟᱨ ᱫᱚ ᱑᱒᱐᱐᱒ ᱠᱤᱞᱚᱢᱤᱴᱚᱨ ᱜᱟᱱ ᱚᱥᱟᱨ-ᱵᱤᱥᱟᱹᱨ ᱢᱮᱱᱟᱜᱼᱟ ᱾ ᱞᱚᱥ ᱮᱧᱡᱮᱞᱥ ᱫᱚ ᱡᱩᱢᱤᱫᱽ ᱯᱚᱱᱚᱛ (USA) ᱨᱮᱱᱟᱜ ᱫᱚᱥᱟᱨ ᱵᱟᱹᱲᱛᱤ ᱦᱚᱲ  ᱛᱟᱦᱮᱸᱱ ᱠᱟᱱᱟᱜ ᱱᱟᱜᱟᱨ ᱠᱟᱱᱟ, ᱡᱟᱦᱟᱸ ᱫᱚ ᱱᱤᱶ ᱭᱚᱨᱠ ᱠᱷᱚᱱ ᱯᱟᱹᱪᱷᱞᱟᱹ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱠᱟᱞᱤᱯᱷᱚᱨᱱᱤᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱦᱚᱸ ᱠᱟᱱᱟ ᱾
ᱱᱟᱜᱟᱢ
ᱞᱚᱥ ᱮᱧᱡᱮᱞᱥ ᱧᱩᱛᱩᱢ ᱫᱚ ᱥᱯᱮᱱᱤᱥ ᱯᱟᱹᱨᱥᱤ ᱠᱷᱚᱱ ᱦᱮᱡ ᱟᱠᱟᱱᱟ ᱟᱨ ᱱᱚᱶᱟ ᱨᱮᱱᱟᱜ ᱢᱮᱱᱮᱛ ᱫᱚ "ᱵᱳᱝᱜᱟ ᱠᱩᱲᱤ" (The Angels) ᱾ ᱱᱚᱶᱟ ᱧᱩᱛᱩᱢ ᱫᱚ ᱚᱥᱚᱞ ᱴᱷᱟᱶ ᱧᱩᱛᱩᱢ ᱠᱷᱚᱱ ᱥᱤᱠᱩᱵ ᱟᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱚᱥᱚᱞ ᱧᱩᱛᱩᱢ ᱫᱚ "El Pueblo de Nuestra Señora la Reina de los Ángeles del Río Porciúncula" ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ "ᱯᱚᱨᱥᱤᱭᱩᱠᱩᱞᱟ ᱜᱟᱰᱟ ᱨᱤᱱᱤᱡ ᱵᱚᱝᱜᱟ ᱠᱩᱲᱤ ᱠᱚᱭᱤᱡ ᱨᱟᱹᱱᱤ ᱟᱜ ᱱᱟᱜᱟᱨ" ᱾ ᱞᱚᱥ ᱮᱧᱡᱮᱞᱥ ᱫᱚ ᱑᱗᱘᱑ ᱥᱟᱞᱮ ᱨᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾ ᱟᱹᱰᱤ ᱥᱮᱫᱟᱭ ᱨᱮᱱᱟᱜ ᱠᱟᱛᱷᱟ ᱪᱤ ᱱᱚᱶᱟ ᱮᱞᱟᱠᱟ ᱫᱚ ᱯᱷᱨᱟᱱᱥᱤᱥᱠᱟᱱ ᱨᱤᱱ ᱵᱟᱨᱭᱟ ᱱᱟᱭᱠᱮ ᱡᱩᱱᱤᱯᱮᱨᱚ ᱥᱮᱨᱟ ᱟᱨ ᱡᱩᱟᱱ ᱠᱨᱮᱥᱯᱤ ᱛᱤᱠᱤᱱ ᱠᱤᱱ ᱧᱟᱢ ᱞᱮᱫ ᱛᱟᱦᱮᱸᱫ, ᱩᱱ ᱚᱠᱛᱚ ᱫᱚ ᱥᱯᱮᱱ ᱥᱟᱶ ᱢᱮᱥᱟ ᱠᱟᱛᱮ ᱜᱮ ᱛᱟᱦᱮᱸ ᱠᱟᱱᱟ ᱾ ᱮᱯᱨᱤᱞ ᱔, ᱑᱘᱕᱐ ᱥᱟᱞᱮᱨᱮ ᱠᱟᱞᱤᱯᱷᱚᱨᱱᱤᱭᱟ ᱫᱚ ᱡᱩᱢᱤᱫᱽ ᱯᱚᱱᱚᱛ ᱟᱢᱮᱨᱤᱠᱟ (USA) ᱨᱮᱱᱟᱜ ᱢᱤᱫ ᱯᱚᱱᱚᱛ ᱞᱮᱠᱟᱛᱮ ᱵᱮᱱᱟᱶ ᱮᱱᱟ ᱾ ᱞᱚᱥ ᱮᱧᱡᱮᱞᱥ ᱫᱚ ᱚᱞᱤᱢᱯᱤᱠ ᱨᱮᱱᱟᱜ ᱜᱷᱟᱨᱚᱸᱡᱽ ᱞᱮᱠᱟᱛᱮ ᱑᱙᱓᱐ - ᱑᱙᱔᱘ ᱥᱟᱞᱮ ᱦᱟᱹᱵᱤᱡ ᱛᱟᱦᱮᱸ ᱠᱟᱱᱟ ᱾ ᱫᱟᱨᱟᱭ ᱠᱟᱱᱟ ᱒᱐᱒᱘ ᱥᱟᱞᱮ ᱨᱮ ᱱᱚᱸᱰᱮ ᱜᱮ ᱚᱞᱤᱢᱯᱤᱠ ᱮᱱᱮᱡᱻᱮ ᱥᱟᱯᱲᱟᱣᱟ ᱱᱷᱟᱜ ᱾ ᱱᱚᱶᱟ ᱱᱟᱜᱟᱨ ᱫᱚ ᱯᱮ ᱫᱷᱟᱣ ᱨᱟᱹᱯᱩᱫ ᱞᱮᱱ ᱛᱟᱦᱮᱸᱫ ᱫᱚᱝᱜᱟ ᱠᱷᱟᱹᱛᱤᱨ ᱛᱮ ᱑᱙᱔᱓, ᱑᱙᱖᱕ ᱟᱨ ᱑᱙᱙᱒ ᱥᱟᱞᱮ ᱨᱮ, ᱡᱟᱦᱟᱸ ᱫᱚ ᱚᱸᱰᱮᱱ ᱠᱚ ᱟᱹᱫᱤᱵᱟᱹᱥᱤ ᱫᱟᱨᱟᱭ ᱛᱮ ᱥᱟᱞᱜᱟᱣ ᱞᱮᱱ ᱛᱟᱦᱮᱸᱫ ᱾ ᱑᱙᱙᱔ ᱥᱟᱞᱮ ᱨᱮᱱᱟᱜ ᱚᱛ ᱞᱟᱲᱟᱣ ᱛᱮ ᱗᱒ ᱦᱚᱲ ᱠᱚ ᱜᱚᱡ ᱞᱮᱱ ᱛᱟᱦᱮᱸᱫ ᱟᱨ ᱟᱭᱢᱟ ᱚᱲᱟᱜ ᱠᱚ ᱨᱟᱹᱯᱩᱫ ᱞᱮᱱ ᱛᱟᱦᱮᱸᱫ ᱾
ᱚᱛᱱᱚᱜ
ᱞᱚᱥ ᱮᱧᱡᱮᱞᱥ ᱫᱚ ᱟᱹᱰᱤ ᱢᱟᱨᱟᱝ ᱱᱟᱜᱟᱨ ᱠᱟᱱᱟ ᱟᱨ ᱱᱚᱶᱟ ᱨᱮᱱᱟᱜ ᱫᱷᱟᱨᱮ ᱫᱚ ᱱᱟᱜᱟᱨ ᱛᱟᱞᱢᱟ ᱠᱷᱚᱱ ᱟᱹᱰᱤ ᱥᱟᱺᱜᱤᱧᱼᱟ, ᱡᱟᱦᱟᱸ ᱫᱚ ᱰᱷᱤᱯ ᱠᱷᱚᱱ ᱵᱩᱨᱩ ᱦᱟᱹᱵᱤᱡ ᱟᱴᱮᱫ ᱟᱠᱟᱱᱟ ᱾ ᱥᱟᱱᱴᱟ ᱢᱚᱱᱤᱠᱟ ᱵᱩᱨᱩ ᱫᱚ ᱱᱚᱶᱟ ᱱᱟᱜᱟᱨ ᱛᱟᱞᱟᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱮᱛᱚᱢ ᱥᱮᱫ ᱥᱟᱱ ᱯᱷᱮᱨᱱᱟᱱᱰᱚ ᱵᱷᱮᱞᱞᱤ ᱟᱨ ᱠᱚᱧᱮ ᱥᱮᱫ ᱞᱚᱥ ᱮᱧᱡᱮᱞᱥ ᱠᱟᱱᱠᱷᱟ (basin) ᱞᱮᱠᱟᱛᱮ ᱵᱟᱨ ᱴᱷᱮᱱ ᱮ ᱦᱟᱹᱴᱤᱧ ᱟᱠᱟᱫᱼᱟ ᱾ ᱞᱚᱥ ᱮᱧᱡᱮᱞᱥ ᱜᱟᱰᱟ ᱦᱚᱸ ᱱᱟᱜᱟᱨ ᱛᱟᱞᱟᱛᱮ ᱘᱒ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱜᱟᱱ ᱞᱤᱸᱡᱤ ᱟᱠᱟᱱᱟ ᱾ ᱞᱚᱥ ᱮᱧᱡᱮᱞᱥ ᱫᱚ ᱖.᱓ ᱢᱤᱞᱤᱢᱤᱴᱚᱨ ᱜᱟᱱ ᱡᱟᱣ ᱥᱮᱨᱢᱟ ᱜᱮ ᱥᱟᱢᱟᱝ ᱥᱮᱫ ᱥᱟᱦᱟᱜ ᱠᱟᱱᱟ ᱾ ᱡᱟᱦᱟᱸ ᱫᱚ ᱒.᱕ ᱤᱸᱪ ᱮ ᱥᱩᱯᱩᱨᱮᱫᱼᱟ ᱡᱚᱛᱚ ᱥᱮᱨᱢᱟ ᱜᱮ ᱞᱚᱥ ᱮᱧᱡᱮᱞᱥ ᱟᱨ ᱥᱟᱱ ᱯᱷᱨᱟᱱᱥᱤᱥᱠᱚ ᱛᱟᱞᱟᱨᱮ ᱾
ᱦᱚᱭᱦᱤᱥᱤᱫ
ᱞᱚᱥ ᱮᱧᱡᱮᱞᱥ ᱨᱮᱱᱟᱜ ᱦᱚᱭ ᱦᱤᱥᱤᱫ ᱫᱚ ᱛᱟᱞᱟᱢᱟᱞᱟ ᱫᱷᱟᱨᱟ ᱜᱮᱭᱟ ᱾ ᱚᱸᱰᱮᱱᱟᱜ ᱦᱚᱭ ᱦᱤᱥᱤᱫ ᱫᱚ ᱩᱨᱜᱩᱢ ᱟᱨ ᱨᱚᱦᱚᱲ ᱜᱮᱭᱟ ᱥᱤᱛᱩᱝ ᱨᱤᱛᱩ ᱨᱮ ᱫᱚ ᱾ ᱨᱟᱣᱟᱞ ᱟᱨ ᱟᱹᱰᱤ ᱫᱟᱜ ᱡᱟᱹᱲᱤᱭᱟᱭ ᱣᱤᱱᱴᱮᱨ ᱨᱤᱛᱩ ᱨᱮ ᱫᱚ ᱾ ᱦᱚᱭ ᱦᱤᱥᱤᱫ ᱨᱮᱱᱟᱜ ᱵᱷᱮᱯᱮᱫ ᱫᱚ ᱫᱚᱨᱭᱟ ᱠᱷᱚᱱ ᱛᱤᱱᱟᱹᱜ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱛᱷᱟᱶ ᱚᱱᱟ ᱪᱮᱛᱟᱱ ᱨᱮ ᱵᱷᱟᱹᱨᱭᱟᱹᱜᱼᱟ, ᱚᱱᱟᱛᱮ ᱫᱚᱨᱭᱟ ᱰᱷᱤᱯ ᱥᱩᱨ ᱦᱚᱲ ᱫᱚ ᱟᱹᱰᱤ ᱵᱟᱭ ᱞᱚᱞᱚ ᱠᱚᱣᱟ ᱥᱤᱛᱩᱝ ᱫᱤᱱ ᱦᱚᱸ ᱾ ᱟᱹᱰᱤ ᱠᱚᱢ ᱚᱠᱛᱚ ᱨᱮ ᱜᱮ ᱞᱚᱞᱚᱥᱚᱝ ᱫᱚ ᱫᱟᱲᱠᱮ ᱚᱵᱚᱥᱛᱟ ᱛᱮ ᱪᱟᱞᱟᱜᱼᱟ ᱾
ᱵᱟᱲᱣᱟᱱᱤ ᱦᱚᱱᱚᱛ
ᱵᱟᱲᱣᱟᱱᱤ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱵᱟᱲᱣᱟᱱᱤ ᱨᱮ ᱢᱮᱱᱟᱜᱼᱟ ᱾ ᱵᱟᱲᱣᱟᱱᱤ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱨ ᱕,᱔᱒᱗ ᱜᱟᱺᱴ ᱠᱤᱞᱚᱢᱤᱴᱚᱨ ᱟᱨ ᱦᱚᱲ ᱮᱞ ᱑᱓,᱘᱕,᱘᱘᱑ (᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ) ᱢᱮᱱᱟᱜ ᱠᱚᱣᱟ ᱾ ᱦᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱠᱚᱬ ᱨᱮ ᱢᱮᱱᱟᱜᱼᱟ ; ᱱᱟᱨᱢᱟᱫᱟ ᱜᱟᱰᱟ ᱤᱧᱟᱜ ᱠᱚᱧᱮ ᱥᱤᱢᱟᱹ ᱵᱮᱱᱟᱣᱟ ᱾ ᱥᱟᱛᱯᱩᱲᱟ ᱨᱮᱸᱡ ᱱᱚᱣᱟ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱠᱷᱚᱱ ᱮᱛᱚᱢ, ᱜᱩᱡᱽᱨᱟᱴ ᱯᱚᱱᱚᱛ ᱠᱷᱚᱱ ᱥᱟᱢᱟᱝ ᱥᱮᱫ ᱨᱮ ᱢᱮᱱᱟᱜᱼᱟ ᱾
ᱱᱟᱜᱟᱢ
᱑᱙᱔᱘ ᱥᱟᱞ ᱨᱮ ᱾ ᱥᱤᱧᱚᱛ ᱨᱮᱱᱟᱜ ᱥᱚᱸᱜᱴᱷᱚᱱ ᱥᱟᱶᱛᱮ ᱵᱟᱲᱣᱟᱱᱤ ᱚᱲᱟᱜ ᱛᱷᱟᱱ ᱨᱮᱱᱟᱜ ᱨᱟᱯᱩᱫ ᱛᱟᱭᱚᱢ, ᱱᱚᱣᱟ ᱱᱟᱣᱟ ᱵᱮᱱᱟᱣᱟᱜ ᱛᱟᱞᱟ ᱥᱤᱧᱚᱛ ᱯᱚᱱᱚᱛ ᱨᱮᱱᱟᱜ ᱠᱷᱟᱨᱜᱚᱱ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱵᱮᱱᱟᱣ ᱮᱱᱟ ᱾ ᱵᱟᱲᱣᱟᱱᱤ ᱦᱚᱱᱚᱛ ᱒᱕ ᱢᱮᱭ ᱑᱙᱙᱘ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ, ᱛᱤᱥ ᱱᱚᱣᱟ ᱠᱷᱟᱨᱜᱚᱱ ᱦᱚᱱᱚᱛ (ᱯᱟᱪᱮ ᱱᱤᱢᱚᱲ ᱦᱚᱱᱚᱛ) ᱠᱷᱚᱱ ᱵᱷᱤᱱᱮ ᱞᱮᱱᱟ ᱛᱟᱦᱮᱸᱱ ᱾
ᱠᱟᱹᱣᱰᱤ ᱟᱹᱨᱤ
ᱥᱤᱧᱚᱛ ᱥᱚᱨᱠᱟᱨ ᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱒᱕᱐ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ (most backward districts) ᱞᱮᱠᱟᱛᱮ ᱥᱮᱞᱮᱫ ᱟᱠᱟᱫᱼᱟᱭ ᱾ ᱱᱚᱶᱟ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱒᱔ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱯᱟᱹᱪᱷᱞᱟᱹ ᱮᱞᱟᱠᱟ ᱜᱨᱟᱱᱴ (Backward Regions Grant Fund) ᱯᱷᱚᱸᱰ ᱮ ᱧᱟᱢ ᱮᱫᱟ ᱾
ᱰᱤᱵᱤᱡᱚᱱ
ᱦᱚᱱᱚᱛ ᱫᱚ ᱵᱟᱨᱭᱟ ᱥᱟᱵᱼᱰᱤᱵᱤᱡᱚᱱ, ᱵᱟᱲᱣᱟᱱᱤ ᱟᱨ ᱥᱮᱸᱫᱷᱣᱟ ᱨᱮ ᱦᱟᱴᱤᱧ ᱟᱠᱟᱱᱟ, ᱟᱫᱚ ᱢᱟᱲᱟᱝ ᱟᱨᱮ ᱛᱟᱦᱥᱤᱞ, ᱵᱟᱲᱣᱟᱱᱤ, ᱥᱮᱸᱫᱷᱣᱟ, ᱯᱟᱱᱥᱮᱢᱚᱞ, ᱵᱟᱨᱞᱟ (ᱵᱷᱟᱨᱞᱟ) ᱨᱮ ᱦᱟᱴᱤᱧ ᱟᱠᱟᱱᱟ ᱱᱤᱣᱟᱞᱤ, ᱴᱷᱤᱠᱨᱤ, ᱯᱟᱴᱤ, ᱟᱸᱡᱟᱲ ᱟᱨ ᱨᱟᱡᱽᱯᱩᱨ, ᱟᱨ ᱮᱭᱟᱭ ᱰᱮᱵᱞᱚᱯ ᱵᱚᱱᱚᱛ, ᱴᱷᱤᱠᱨᱤ ᱟᱨ ᱨᱟᱡᱽᱯᱩᱨ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱯᱩᱱᱭᱟ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱟᱱᱟ ᱯᱟᱱᱥᱮᱢᱚᱞ [ᱯᱟᱱᱥᱮᱢᱚᱞ ᱛᱟᱦᱥᱤᱞ+ᱱᱤᱣᱟᱞᱤ ᱛᱟᱦᱥᱤᱞ], ᱵᱟᱲᱣᱟᱱᱤ [ᱵᱟᱲᱣᱟᱱᱤ+ᱯᱟᱴᱤ], ᱥᱮᱸᱫᱷᱣᱟ [ᱥᱮᱸᱫᱷᱣᱟ ᱛᱟᱦᱥᱤᱞ] ᱟᱨ ᱨᱟᱡᱽᱯᱩᱨ (ᱨᱟᱡᱽᱯᱩᱨ+ᱟᱸᱡᱟᱲ+ᱴᱷᱤᱠᱨᱤ+ᱵᱟᱞᱥᱟᱢᱩᱫ] ᱾ ᱵᱟᱲᱣᱟᱱᱤ, ᱥᱮᱸᱫᱷᱣᱟ, ᱯᱟᱱᱥᱮᱢᱚᱞ ᱟᱨ ᱨᱟᱡᱽᱯᱩᱨ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱟᱨᱜᱚᱱ ᱞᱳᱠᱥᱚᱵᱷᱟ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱦᱚᱱᱚᱛ ᱨᱮ ᱔᱑᱗ ᱯᱚᱧᱪᱟᱭᱚᱛ ᱟᱨ ᱗᱑᱕ ᱟᱹᱛᱩ, ᱖᱔᱖ ᱯᱚᱱᱚᱛ ᱟᱨᱡᱟᱣ ᱟᱨ ᱖᱙ ᱵᱤᱨ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱨᱮ ᱵᱟᱨᱭᱟ ᱱᱟᱜᱟᱨᱯᱟᱞᱤᱠᱟ ᱵᱟᱲᱣᱟᱱᱤ ᱟᱨ ᱥᱮᱸᱫᱷᱣᱟ ᱢᱮᱱᱟᱜᱼᱟ ᱾
ᱥᱮᱸᱫᱷᱣᱟ ᱛᱟᱦᱥᱤᱞ ᱠᱟᱥᱠᱚᱢ ᱩᱫᱭᱚᱜ ᱞᱟᱹᱜᱤᱫ ᱛᱮ ᱢᱤᱫ ᱛᱟᱞᱢᱟ ᱢᱮᱱᱟᱜᱼᱟ ᱾ ᱱᱚᱴ ᱨᱮᱱᱟᱜ ᱮᱢᱟᱱ ᱛᱷᱟᱱ ᱨᱮ ᱥᱮᱞᱮᱫ ᱢᱮᱱᱟᱜᱼᱟ :
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱲᱣᱟᱱᱤ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱑᱓,᱘᱕,᱘᱘᱑ ᱦᱚᱲ ᱢᱮᱱᱟᱜ ᱠᱚᱣᱟ, ᱫᱷᱟᱨᱟ ᱫᱷᱟᱨᱤ ᱥᱣᱟᱡᱤᱞᱮᱸᱰ ᱫᱤᱥᱚᱢ ᱥᱚᱢᱟᱱ ᱢᱮᱱᱟᱜ ᱠᱚᱣᱟ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱨᱮᱱᱟᱜ ᱦᱟᱣᱟᱭ ᱾ ᱱᱤᱭᱟᱹ ᱥᱤᱧᱚᱛ ᱨᱮ ᱓᱕᱔ ᱟᱱᱟᱜ (ᱜᱟᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱒᱕᱖ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱖᱖᱐ ᱜᱟᱺᱴ ᱢᱟᱭᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱒᱗.᱕᱗% ᱛᱟᱦᱮᱸ ᱠᱟᱱᱟ ᱾ ᱵᱟᱲᱣᱟᱱᱤ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱘᱒ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ,	 ᱟᱨ ᱥᱮᱪᱮᱫ ᱫᱚᱨ ᱔᱙.᱐᱘% ᱢᱮᱱᱟᱜᱼᱟ ᱾
ᱯᱟᱹᱨᱥᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱕᱘.᱕᱔% ᱦᱚᱲ ᱫᱚ ᱵᱷᱤᱞᱤ, ᱓᱕.᱓᱗% ᱦᱤᱱᱫᱤ, ᱒.᱑᱐% ᱠᱷᱟᱸᱰᱮᱥᱤ, ᱑.᱓᱑% ᱜᱩᱡᱟᱨᱟᱛᱤ, ᱑.᱒᱖% ᱢᱚᱨᱟᱴᱷᱤ ᱟᱨ ᱐.᱖᱓% ᱩᱨᱫᱩ ᱫᱚ ᱤᱧᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱟᱹᱭᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ  ᱛᱷᱚᱠ:1998 establishments in India ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱛᱚᱨᱩᱱ ᱜᱚᱜᱚᱭ
ᱛᱚᱨᱩᱱ ᱜᱚᱜᱚᱭ (ᱤᱝᱨᱟ.ᱡᱤ : Tarun Gogoi, অসমীয়া : তৰুণ গগৈ ᱡᱟᱱᱟᱢ : 1 ᱟᱯᱨᱤᱞ, 1936) ᱫᱚ ᱟᱥᱟᱢ ᱯᱚᱱᱚᱛ ᱨᱮᱱ ᱢᱩᱠᱷᱤᱭᱟᱹ ᱢᱚᱱᱛᱨᱤ ᱛᱟᱦᱮ ᱠᱟᱱᱟᱭ | ᱱᱩᱭ ᱫᱚ ᱵᱷᱟᱨᱚᱛᱤᱭᱚ ᱡᱟᱛᱨᱤᱭᱟᱹ ᱠᱚᱝᱜᱨᱮᱥ ᱫᱚᱞ ᱨᱮᱱ ᱪᱮᱛᱟᱱ ᱫᱟᱨᱡᱟ ᱨᱮᱱ ᱱᱮᱛᱟ ᱠᱟᱱᱟᱭ | ᱱᱩᱭᱟᱜ ᱟᱹᱭᱩᱨ ᱛᱮ ᱟᱥᱟᱢ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱯᱮ ᱫᱷᱟᱣ ᱡᱤᱛᱠᱟᱹᱨ ᱠᱚ ᱟᱢᱮᱴ ᱞᱮᱫᱼᱟ |
ᱮᱛᱚᱦᱚᱵ ᱡᱤᱭᱚᱱ
ᱜᱚᱜᱚᱭ ᱫᱚ 1 ᱟᱯᱨᱤᱞ 1936 ᱢᱟ.ᱦᱤᱛ ᱨᱮ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱡᱚᱨᱦᱟᱴ ᱡᱤᱞᱟ. ᱨᱮᱭᱟᱜ ᱨᱟᱝᱟᱡᱟᱱ ᱪᱟᱦ ᱵᱟᱜᱟᱱ ᱨᱮ ᱢᱤᱫ ᱴᱟᱹᱝ ᱟᱦᱳᱱ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟ | ᱡᱚᱨᱦᱟᱴ ᱩᱪᱪᱚ ᱢᱟᱫᱫᱷᱚᱢᱤᱠ ᱵᱤᱫᱭᱟᱲᱚᱭ ᱟᱨ ᱵᱚᱦᱩᱢᱩᱠᱷᱤ ᱵᱟᱞᱚᱠ ᱵᱤᱫᱭᱟᱲᱚᱭ ᱠᱷᱚᱱ ᱢᱮᱴᱨᱤᱠ ᱵᱤᱱᱤᱰ ᱮ ᱯᱟᱥ ᱞᱮᱫᱼᱟ | ᱡᱚᱜᱚᱱᱱᱟᱛᱷ ᱵᱚᱨᱩᱣᱟ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱠᱷᱚᱱ ᱵᱟᱰᱚᱦᱤ ᱨᱮ ᱥᱚᱱᱮᱨ ᱮ ᱯᱟᱥ ᱞᱮᱫᱼᱟ | ᱤᱱᱟᱹ ᱛᱟᱭᱚᱢ ᱜᱩᱣᱟᱦᱟᱴᱤ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ LLB DEGREE ᱥᱤᱫᱽ ᱠᱟᱛᱮ ᱟᱥᱟᱢ ᱵᱟᱨ ᱠᱟᱣᱩᱱᱥᱤᱞ ( ASSAM BAR COUNCIL)ᱨᱮ advocate ᱞᱮᱠᱟ ᱡᱤᱭᱚᱱ ᱨᱮ ᱠᱟ.ᱢᱤ ᱮᱦᱚᱵ ᱞᱮᱜᱼᱟ |
ᱥᱟᱝᱥᱚᱫᱽ ᱞᱮᱠᱟ ᱛᱮ
ᱛᱩᱨᱩᱭ ᱫᱷᱟᱣ ᱛᱚᱨᱩᱱ ᱜᱚᱜᱚᱭ ᱵᱷᱟᱨᱚᱛ ᱨᱮᱭᱟᱜ ᱞᱚᱠ ᱥᱚᱵᱷᱟ ᱛᱮ ᱵᱟᱪᱷᱱᱟᱣ ᱚᱪᱚ ᱞᱮᱱᱟ| ᱯᱟ.ᱦᱤᱞ ᱨᱮ ᱑᱙᱗᱑ ᱥᱟᱞ ᱠᱷᱚᱱ ᱑᱙᱘᱕ ᱥᱟᱞ ᱦᱟ.ᱵᱤᱡ ᱡᱚᱨᱦᱟᱴ ᱠᱷᱚᱱ ᱥᱟᱝᱥᱚᱫᱽ ᱞᱮᱠᱟ ᱛᱮ ᱢᱤᱫ ᱞᱮᱛᱟᱲ ᱢᱚᱬᱮ, ᱛᱩᱨᱩᱭ, ᱟᱨ ᱮᱭᱟᱭᱟᱜ ᱞᱚᱠ ᱥᱚᱵᱷᱟ ᱛᱮ ᱵᱟᱪᱷᱱᱟᱣ ᱚᱪᱚ ᱞᱮᱱᱟ | ᱤᱱᱟ. ᱛᱟᱭᱱᱚᱢ ᱠᱚᱞᱤᱭᱟᱵᱚᱨ ᱠᱷᱚᱱ ᱜᱮᱞ ᱟᱜ ᱞᱚᱠ ᱥᱚᱵᱷᱟ (᱑᱙᱙᱑-᱑᱙᱙᱖) ᱛᱮ ᱵᱟᱪᱷᱟᱣ ᱚᱪᱚ ᱞᱮᱱᱟ | ᱚᱱᱟ ᱛᱟᱭᱱᱚᱢ ᱠᱚᱞᱤᱭᱟᱵᱚᱨ ᱞᱚᱠ ᱥᱚᱵᱷᱟ ᱥᱚᱢᱚᱥᱴᱷᱤ ᱠᱷᱚᱱ ᱜᱮ ᱜᱮᱞ ᱵᱟᱨᱟᱜ ᱟᱨ ᱜᱮᱞ ᱯᱮᱭᱟᱜ ᱞᱚᱠ ᱥᱚᱵᱷᱟ ᱨᱮ ᱥᱟᱝᱥᱚᱫᱽ ᱞᱮᱠᱟ ᱛᱮ ᱵᱟᱪᱷᱱᱟᱣ ᱚᱪᱚ ᱞᱮᱱᱟ | ᱱᱟᱦᱟᱜ ᱫᱚ ᱠᱚᱞᱤᱭᱟᱵᱚᱨ ᱥᱚᱢᱚᱥᱴᱷᱤ ᱠᱷᱚᱱ ᱥᱟᱝᱥᱚᱫᱽ ᱞᱮᱠᱟ ᱛᱮ ᱛᱚᱨᱩᱱ ᱜᱚᱜᱚᱭ ᱨᱮᱱ ᱦᱚᱯᱚᱱ ᱜᱳᱣᱨᱚᱵᱽ ᱜᱚᱜᱚᱭ ᱢᱮᱱᱟᱭᱟ|
ᱯᱚᱱᱚᱛ ᱫᱚᱨᱵᱟᱨᱤᱭᱟ. ᱞᱮᱠᱟ ᱛᱮ
ᱛᱚᱨᱩᱱ ᱜᱚᱜᱚᱭ ᱱᱟᱦᱟᱜ ᱦᱟᱹᱵᱤᱡ ᱛᱮ ᱢᱚᱬᱮ ᱫᱷᱟᱣ ᱢᱤᱫ ᱞᱮᱛᱟᱲ ᱟᱥᱟᱢ ᱵᱤᱫᱷᱟᱱ ᱛᱮ MLA ᱞᱮᱠᱟ ᱛᱮ ᱵᱟᱪᱷᱱᱟᱣ ᱚᱪᱚ ᱟᱠᱟᱱᱟ ᱾ ᱑᱙᱙᱑ ᱥᱟᱞ ᱠᱷᱚᱱ ᱒᱐᱙᱖ ᱦᱟᱹᱵᱤᱡ ᱢᱟᱨᱜᱷᱮᱨᱮᱴᱟ ᱥᱚᱢᱚᱥᱴᱷᱤ ᱠᱷᱚᱱ MLA ᱛᱟᱦᱮᱸ ᱠᱟᱱᱟᱭ ᱾ ᱒᱐᱐᱑, ᱒᱐᱐᱖, ᱒᱐᱒᱑, ᱟᱨ ᱒᱐᱑᱖ ᱥᱟᱞ ᱦᱟᱹᱵᱤᱡ ᱟᱥᱟᱢ ᱵᱤᱫᱷᱟᱱ ᱥᱚᱵᱷᱟ ᱛᱮ ᱢᱤᱫ ᱞᱮᱛᱟᱲ ᱜᱮ ᱯᱩᱱ ᱫᱷᱟᱣ ᱛᱤᱛᱟᱵᱚᱨ ᱵᱤᱫᱷᱟᱱ ᱥᱚᱢᱚᱥᱴᱷᱤᱱ ᱠᱷᱚᱱ ᱮ  ᱡᱤᱛᱠᱟᱹᱨ ᱦᱮᱡ ᱟᱹᱜᱩ ᱟᱠᱟᱱᱟ ᱾
ᱢᱩᱠᱷᱤᱭᱟᱹ ᱢᱚᱱᱛᱟᱨᱤ ᱞᱮᱠᱟᱛᱮ
᱒᱐᱐᱑ ᱥᱟᱞ ᱨᱮᱭᱟᱜ ᱑᱗ ᱢᱮ ᱢᱟᱹᱦᱤᱛ ᱦᱤᱞᱚᱜ ᱛᱚᱨᱩᱱ ᱜᱚᱜᱚᱭ ᱜᱚᱝᱠᱮ ᱟᱥᱟᱢ ᱨᱮᱱ ᱜᱮᱞᱯᱮᱭᱟᱱᱤᱡ ᱢᱩᱠᱷᱤᱭᱟ. ᱢᱚᱱᱛᱨᱤ ᱞᱮᱠᱟ ᱛᱮ ᱫᱟᱭᱤᱠ ᱵᱷᱟᱨᱼᱮ ᱟᱛᱟᱝ ᱞᱮᱜᱼᱟ ᱾ ᱚᱱᱟ ᱛᱟᱭᱚᱢ ᱒᱐᱐᱖ ᱟᱨ ᱒᱐᱑᱑ ᱥᱟᱞ ᱨᱮ ᱛᱤᱛᱟᱵᱚᱨ ᱥᱚᱢᱚᱥᱴᱷᱤ ᱠᱷᱚᱱ ᱢᱩᱠᱷᱤᱭᱟ. ᱢᱚᱱᱛᱨᱤ ᱞᱮᱠᱟ ᱛᱮ ᱵᱟᱪᱷᱱᱟᱣ ᱚᱪᱚ ᱞᱮᱱᱟ ᱾
ᱥᱟᱹᱠᱷᱭᱟᱛ
ᱛᱷᱚᱠ:ᱨᱟᱡᱽᱱᱮᱛᱟ ᱛᱷᱚᱠ:ᱟᱥᱟᱢ ᱨᱮᱱ ᱢᱩᱬᱩᱛ ᱢᱚᱱᱛᱨᱤ ᱠᱚ ᱛᱷᱚᱠ:ᱟᱥᱟᱢ ᱨᱮᱱ ᱦᱚᱲ
ᱵᱷᱮᱴᱤᱠᱟᱱ ᱥᱤᱴᱤ
ᱵᱷᱮᱴᱤᱠᱟᱱ ᱥᱤᱴᱤ ᱫᱚ ᱤᱛᱟᱞᱤ ᱨᱮᱱᱟᱜ ᱨᱳᱢ ᱥᱚᱦᱚᱨ ᱵᱷᱤᱛᱨᱤ ᱨᱮ ᱢᱮᱱᱟᱜ ᱢᱤᱫ ᱯᱷᱩᱨᱜᱟᱹᱞ ᱫᱤᱥᱟᱹᱢ ᱠᱟᱱᱟ᱾ ᱯᱳᱯ ᱜᱮ ᱱᱚᱱᱰᱮᱱᱤᱜ ᱢᱩᱠᱷᱤᱭᱟᱹ ᱫᱚ᱾ ᱱᱤᱭᱟ ᱫᱚ ᱨᱳᱢᱟᱱ ᱠᱮᱛᱷᱚᱞᱤᱠ ᱪᱟᱨᱪ ᱜᱟᱫᱮᱞ/ᱡᱮᱜᱮᱛ ᱨᱮᱱᱟᱜ Headquerter ᱞᱮᱠᱟᱛᱮᱭ ᱠᱟᱹᱢᱤᱭᱟ᱾ ᱜᱚᱴᱟᱛᱮ ᱨᱳᱢ ᱛᱟᱞᱟ ᱨᱮ ᱢᱮᱱᱟᱜ ᱵᱷᱮᱴᱤᱠᱟᱱ ᱥᱤᱴᱤ ᱫᱚ ᱫᱷᱟᱹᱨᱛᱤ ᱨᱮᱱᱟᱜ ᱡᱚᱛᱚᱠᱷᱚᱱ ᱠᱟᱹᱴᱤᱡ ᱫᱤᱥᱟᱢ ᱠᱟᱱᱟ᱾ ᱱᱤᱭᱟᱹ ᱨᱮᱱᱟᱜ ᱟᱭᱚᱛᱚᱱ ᱫᱚ ᱑᱑᱐ ᱮᱠᱚᱨ᱾
ᱮᱛᱚᱢ–ᱯᱟᱹᱪᱷᱤᱢ ᱱᱟᱠᱷᱟ ᱨᱳᱢ ᱨᱮᱱᱟᱜ ᱵᱩᱨᱩ ᱪᱮᱛᱟᱱ ᱢᱤᱫ triagle ᱮᱞᱟᱠᱟ ᱨᱮ, ᱛᱤᱵᱮᱨ ᱜᱟᱰᱟ ᱯᱟᱹᱪᱷᱤᱢ ᱨᱮ ᱵᱷᱮᱴᱤᱠᱟᱱ ᱥᱚᱦᱚᱨ ᱫᱚ ᱢᱮᱱᱟᱜᱼᱟ᱾ ᱠᱚᱸᱭᱮ–ᱯᱟᱹᱪᱷᱤᱢ ᱥᱮᱡ ᱨᱮ ᱯᱤᱭᱟᱛᱥᱟ ᱥᱟᱱ ᱯᱤᱭᱮᱛᱨᱳ ᱥᱮ ᱥᱮᱱᱴ ᱯᱤᱴᱟᱨ ᱪᱚᱛᱛᱚᱨ ᱵᱟᱜᱤ ᱠᱟᱛᱮᱜ ᱡᱚᱛᱚ ᱥᱮᱡ ᱜᱮ ᱵᱷᱮᱴᱤᱠᱟᱱ ᱥᱚᱦᱚᱨ ᱫᱚ ᱛᱟᱞᱟ ᱡᱩᱜᱽ ᱟᱨ ᱨᱮᱱᱮᱥᱟᱸ ᱚᱠᱛᱮ ᱵᱮᱱᱟᱣ ᱯᱟᱹᱪᱨᱤ ᱠᱚ ᱛᱮ ᱮᱥᱮᱫ ᱢᱮᱱᱟᱜᱼᱟ᱾ ᱯᱟᱹᱪᱨᱤ ᱵᱷᱤᱛᱨᱤ ᱨᱮ ᱢᱮᱱᱟᱜᱼᱟ ᱵᱟᱜᱣᱟᱱ, ᱱᱟᱱᱟᱦᱩᱱᱟᱹᱨ ᱫᱟᱞᱟᱱ ᱚᱲᱟᱜ ᱟᱨ ᱯᱷᱟᱭᱞᱟᱣ ᱡᱟᱜᱟ᱾ ᱡᱚᱛᱚ ᱠᱷᱚᱱ ᱢᱟᱨᱟᱝ ᱫᱟᱞᱟᱱ ᱫᱚ ᱦᱩᱭᱩᱜ ᱠᱟᱱᱟ ᱥᱮᱱᱴ ᱯᱤᱴᱟᱨ ᱨᱮᱱᱟᱜ ᱵᱮᱥᱤᱞᱤᱠᱟ, ᱚᱠᱟ ᱫᱚ ᱨᱳᱢᱟᱱ ᱠᱮᱛᱷᱚᱞᱤᱠ ᱠᱚᱣᱟᱜ ᱢᱟᱨᱟᱝ ᱜᱤᱨᱡᱟᱹ ᱠᱟᱱᱟ᱾ ᱵᱷᱮᱴᱤᱠᱟᱱ ᱥᱤᱴᱤ ᱨᱮ ᱢᱮᱱᱟᱜᱼᱟ ᱢᱤᱫ ᱢᱚᱦᱟᱠᱟᱥ ᱚᱵᱽᱡᱟᱨᱵᱷᱮᱴᱚᱨᱤ, ᱞᱟᱭᱵᱨᱮᱨᱤ ᱵᱷᱮᱴᱤᱠᱟᱱᱟ᱾
ᱵᱷᱮᱴᱤᱠᱟᱱ ᱥᱤᱴᱤ ᱨᱮᱱᱟᱜ ᱱᱤᱡᱮᱨ ᱥᱚᱝᱵᱤᱫᱷᱟᱱ, ᱰᱟᱠᱵᱮᱵᱚᱥᱛᱷᱟ, ᱥᱤᱞᱢᱳᱦᱚᱨ, ᱡᱷᱟᱱᱰᱤ ᱟᱨ ᱮᱴᱟᱜ ᱨᱟᱥᱴᱨᱤᱭᱚ ᱪᱤᱠᱷᱱᱟᱹ ᱠᱚ ᱢᱮᱱᱟᱜᱼᱟ᱾ ᱵᱷᱮᱴᱠᱟᱱ ᱨᱮᱱ ᱫᱚ ᱟᱠᱚᱨᱮᱱ ᱜᱮ ᱥᱮᱱᱟᱵᱟᱦᱤᱱᱤ ᱦᱚᱸ ᱢᱮᱱᱟᱜ ᱠᱚᱣᱟ, ᱩᱱᱠᱩᱣᱟᱜ ᱧᱤᱛᱩᱢ ᱫᱚ ᱥᱩᱭᱤᱥ ᱜᱟᱨᱰ; ᱱᱤᱭᱟᱹ ᱨᱮ ᱢᱮᱢᱵᱟᱨ ᱫᱚ ᱑᱐᱐ ᱜᱟᱱ᱾ ᱵᱷᱮᱴᱤᱠᱟᱱ ᱨᱮᱰᱤᱭᱳ ᱧᱤᱛᱩᱢᱟᱱ ᱥᱚᱨᱠᱟᱨᱤ ᱨᱮᱰᱤᱭᱳ ᱤᱥᱴᱮᱥᱚᱱ ᱠᱷᱚᱱ ᱜᱚᱴᱟ ᱫᱷᱟᱹᱨᱛᱤ ᱯᱳᱯ ᱣᱟᱜ ᱟᱲᱟᱝ ᱟᱧᱡᱚᱢᱚᱜᱼᱟ᱾ ᱒᱐᱐᱑ ᱥᱮᱨᱢᱟ ᱨᱮ ᱵᱷᱮᱴᱤᱠᱟᱱ ᱨᱮᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟ ᱑᱐᱐᱐ ᱜᱟᱱ᱾ ᱱᱚᱱᱰᱮ ᱛᱟᱦᱮ ᱠᱟᱛᱮᱜ ᱯᱳᱯᱟᱜ ᱮᱢ ᱠᱟᱹᱢᱤ ᱯᱩᱨᱟᱹᱣ ᱠᱟᱛᱮᱜ ᱱᱟᱜᱚᱨᱤᱠᱚᱛᱛᱚ ᱧᱟᱢᱚᱜᱼᱟ᱾
ᱵᱷᱮᱴᱤᱠᱟᱱ ᱥᱤᱴᱤ ᱜᱮ ᱢᱩᱪᱟᱹᱫ ᱯᱳᱯ ᱨᱟᱥᱴᱨᱚ ᱫᱚ᱾ ᱠᱮᱛᱷᱚᱞᱤᱠ ᱜᱤᱨᱡᱟ ᱟᱭᱢᱟ ᱥᱮᱨᱢᱟ ᱞᱟᱦᱟᱨᱮ ᱛᱟᱞᱟ ᱤᱛᱟᱞᱤ ᱨᱮᱱᱟᱜ ᱟᱭᱢᱟ ᱡᱟᱜᱟ ᱨᱤᱜᱤ ᱱᱤᱭᱟ ᱨᱟᱥᱴᱨᱚ ᱠᱚ ᱵᱮᱱᱟᱣ ᱞᱮᱫᱟ᱾ ᱚᱠᱟ ᱨᱮᱱ ᱢᱩᱠᱷᱤᱭᱟᱹ ᱫᱚ ᱯᱳᱯ ᱠᱟᱱᱟᱭ᱾ ᱤᱛᱟᱞᱤ ᱥᱚᱨᱠᱟᱨ ᱟᱨ ᱯᱳᱯ ᱛᱟᱞᱟ ᱨᱮ ᱟᱭᱢᱟ ᱨᱚᱯᱚᱲ ᱛᱟᱭᱚᱢ ᱑᱙᱒᱙ ᱥᱮᱨᱢᱟ ᱨᱮ ᱞᱟᱛᱮᱨᱟᱱ ᱪᱩᱠᱛᱤ ᱛᱟᱞᱟ ᱛᱮ ᱵᱷᱮᱴᱤᱠᱟᱱ ᱥᱤᱴᱤ ᱫᱚ ᱛᱤᱝᱜᱩ ᱟᱠᱟᱱᱟ᱾ ᱱᱤᱭᱟᱹ ᱪᱩᱠᱛᱤ ᱛᱟᱞᱟ ᱨᱮ ᱠᱮᱛᱷᱚᱞᱤᱠ ᱜᱤᱨᱡᱟ ᱠᱷᱚᱛᱤᱯᱩᱨᱩᱱ ᱮᱢ ᱛᱟᱞᱟ ᱛᱮ ᱡᱚᱛᱚ ᱯᱳᱯ ᱨᱟᱥᱴᱨᱚ ᱠᱷᱚᱱ ᱫᱟᱵᱤ ᱠᱚ ᱚᱪᱚᱜ ᱠᱮᱫᱟ᱾ ᱟᱨ ᱯᱷᱩᱨᱜᱟᱹᱞ ᱵᱷᱮᱴᱤᱠᱟᱱ ᱥᱤᱴᱤ ᱠᱚ ᱧᱟᱢ ᱠᱮᱫᱟ᱾ ᱱᱤᱭᱟᱹ ᱨᱮᱱ ᱧᱮᱛᱚᱜ ᱤᱡ ᱢᱩᱠᱷᱤᱭᱟᱹ ᱫᱚ ᱯᱳᱯ ᱯᱷᱨᱟᱱᱥᱤᱥ᱾ ᱩᱱᱤ ᱫᱚ ᱒᱐᱑᱓ ᱥᱮᱨᱢᱟ ᱨᱮᱱᱟᱜ ᱑᱓ ᱢᱟᱨᱪ ᱫᱟᱭᱤᱫᱫᱚᱭ ᱦᱟᱛᱟᱣ ᱟᱠᱟᱫᱟ᱾
ᱱᱟᱜᱟᱢ
ᱤᱥᱟᱹᱭ ᱫᱷᱚᱨᱚᱢ ᱯᱟᱥᱱᱟᱣ ᱞᱟᱦᱟ ᱠᱷᱟᱭᱮᱜᱚᱱ ᱜᱮ ᱱᱤᱭᱟᱹ ᱡᱟᱜᱟ ᱫᱚ ᱥᱚᱱᱚᱛ ᱢᱮᱱ ᱛᱮ ᱠᱚ ᱞᱮᱠᱷᱟᱭᱮᱜ ᱠᱟᱱᱟ ᱛᱟᱦᱮᱱᱟ᱾ ᱨᱳᱢ ᱨᱮᱱᱟᱜ ᱱᱤᱭᱟᱹ ᱥᱮᱡ ᱫᱚ ᱚᱠᱚᱭ ᱦᱚᱸ ᱵᱟᱠᱚ ᱚᱲᱟᱜ ᱮᱜ ᱠᱟᱱ ᱛᱟᱦᱮᱱᱟ᱾ ᱥᱮ ᱚᱲᱟᱜ ᱵᱮᱱᱟᱣ ᱦᱚᱸ ᱵᱟᱠᱚ ᱨᱮᱵᱮᱱ ᱠᱟᱱ ᱛᱟᱦᱮᱱᱟ᱾ᱨᱳᱢᱟᱱ ᱨᱟᱡᱽ ᱚᱠᱛᱮ ᱱᱤᱭᱟᱹ ᱡᱟᱜᱟᱨᱮ ᱯᱷᱨᱤᱡᱤᱭᱟᱱ ᱫᱮᱵᱤ ᱥᱤᱵᱮᱞ ᱟᱨ ᱩᱱᱤ ᱨᱮᱱ ᱡᱟᱣᱟᱭ ᱟᱨᱴᱤᱥ ᱣᱟᱜ ᱫᱮᱣᱟ ᱥᱮᱣᱟ ᱦᱩᱭᱩᱜ ᱠᱟᱱ ᱛᱟᱦᱮᱱᱟ᱾ ᱡᱤᱥᱩ ᱡᱟᱱᱟᱢ ᱢᱤᱫ ᱥᱟᱭ ᱞᱟᱦᱟ ᱥᱮᱡ ᱟᱜᱨᱤᱯᱤᱱᱟ ᱫᱟ ᱮᱞᱰᱟᱨ(ᱡᱤᱥᱩ ᱞᱟᱦᱟ ᱑᱔ – ᱓᱓) ᱱᱤᱭᱟᱹ ᱚᱧᱪᱚᱞ ᱥᱮᱡ ᱯᱟᱦᱟᱲ ᱠᱚ ᱢᱟᱜ ᱥᱟᱯᱟ ᱠᱟᱛᱮᱜ ᱟᱹᱰᱤ ᱢᱟᱨᱟᱝ ᱵᱟᱜᱣᱟᱱ ᱮ ᱵᱮᱱᱟᱣ ᱞᱮᱫᱟ᱾ ᱛᱟᱭᱚᱢ ᱫᱟᱨᱟᱢ ᱥᱚᱢᱨᱟᱴ ᱠᱮᱞᱤᱜᱩᱞᱟ ᱱᱚᱱᱰᱮ ᱢᱤᱫ ᱴᱮᱱ ᱥᱟᱨᱠᱟᱥ ᱵᱮᱱᱟᱣ ᱨᱮᱱᱟᱜ ᱮ ᱠᱩᱨᱩᱢᱩᱴᱩ ᱞᱮᱫᱟ᱾ ᱢᱮᱱᱠᱷᱟᱱ ᱵᱟᱭ ᱯᱩᱨᱟᱹᱣ ᱫᱟᱨᱮ ᱞᱮᱫᱟ᱾ ᱛᱟᱭᱚᱢ ᱛᱮ ᱥᱚᱢᱨᱟᱴ ᱱᱤᱨᱳ ᱚᱱᱟ ᱥᱟᱨᱠᱟᱥ ᱮ ᱯᱩᱨᱟᱹᱣ ᱠᱮᱫᱟ᱾ ᱚᱱᱟᱛᱮ ᱱᱤᱭᱟᱹ ᱥᱟᱨᱠᱟᱥ ᱫᱚ "ᱱᱤᱨᱳᱣᱟᱜ ᱥᱟᱨᱠᱟᱥ" ᱠᱚ ᱢᱮᱛᱟᱜᱼᱟ᱾ ᱱᱟᱦᱟᱜ ᱫᱚ ᱚᱱᱟ ᱵᱷᱮᱴᱤᱠᱟᱱ ᱨᱮᱱᱟᱜ ᱨᱟᱹᱯᱩᱫ ᱥᱟᱨᱮᱡ ᱫᱚ ᱦᱩᱭᱩᱜ ᱠᱟᱱᱟ ᱵᱷᱮᱴᱤᱠᱟᱱ ᱳᱵᱮᱞᱤᱥᱠ᱾ ᱱᱤᱭᱟᱹ ᱳᱵᱮᱞᱤᱥᱠ ᱫᱚ ᱥᱚᱢᱨᱟᱴ ᱠᱮᱞᱤᱜᱩᱞᱟ ᱦᱮᱞᱤᱣᱯᱚᱞᱤᱥ ᱠᱷᱚᱱ ᱵᱷᱮᱴᱤᱠᱟᱱ ᱛᱮᱭ ᱟᱹᱜᱩ ᱞᱮᱫᱟ ᱥᱟᱨᱠᱟᱥ ᱨᱮᱱᱟᱜ ᱤᱥᱯᱤᱱᱟ ᱥᱟᱡᱟᱣ ᱞᱟᱹᱜᱤᱫ᱾ ᱖᱔ ᱥᱮᱨᱢᱟ ᱨᱮ ᱨᱳᱢ ᱨᱮ ᱢᱟᱨᱟᱝ ᱥᱮᱝᱜᱮᱞ ᱞᱚ ᱨᱮ ᱜᱚᱡ ᱟᱠᱟᱱ ᱦᱚᱲ ᱠᱚᱣᱟᱜ ᱛᱚᱯᱟ ᱦᱤᱥᱟᱹᱵᱽ ᱛᱮ ᱱᱤᱭᱟᱹ ᱡᱟᱜᱟ ᱵᱮᱵᱚᱦᱟᱨᱚᱜ ᱠᱟᱱ ᱛᱟᱦᱮᱱᱟ᱾ ᱥᱮᱫᱟᱭ ᱯᱟᱹᱛᱤᱭᱟᱣ ᱞᱮᱠᱟᱛᱮ ᱠᱚ ᱢᱮᱱᱟ ᱱᱤᱭᱟᱹ ᱥᱟᱨᱠᱟᱥ ᱨᱮᱱᱟᱜ ᱢᱩᱪᱟᱹᱫ ᱨᱮᱜᱤ ᱥᱮᱱᱴ ᱯᱤᱴᱟᱨ ᱫᱚ ᱠᱟᱛᱷᱟᱭ ᱵᱚᱦᱚᱜ ᱞᱟᱛᱟᱨ ᱟᱨ ᱡᱟᱝᱜᱟ ᱪᱮᱛᱟᱱ ᱥᱮᱡ ᱠᱟᱛᱮᱜ ᱠᱚ ᱠᱨᱩᱥ ᱞᱤᱫᱤᱭᱟ᱾ ᱥᱟᱨᱠᱟᱥ ᱨᱮᱱᱟᱜ ᱩᱞᱴᱟᱹᱣ ᱥᱮᱡ ᱨᱮ ᱢᱤᱫ ᱴᱮᱱ ᱛᱚᱯᱟ ᱢᱮᱱᱟᱜᱼᱟ, ᱚᱠᱟ ᱫᱚ ᱵᱷᱤᱭᱟ ᱠᱚᱨᱱᱮᱞᱤᱭᱟ ᱛᱮ ᱥᱟᱨᱠᱟᱥ ᱠᱷᱚᱱ ᱵᱮᱜᱟᱨ ᱟᱠᱟᱱᱟ᱾ ᱱᱤᱭᱟᱹ ᱵᱷᱮᱴᱤᱠᱟᱱ ᱨᱮᱜᱤ ᱥᱮᱫᱟᱭ ᱯᱮᱜᱟᱱ ᱫᱷᱚᱨᱚᱢ ᱠᱚ ᱨᱮᱱᱟᱜ ᱫᱮᱣᱟᱥᱮᱣᱟ ᱡᱟᱜᱟ ᱟᱨ ᱮᱴᱟᱜ ᱵᱮᱱᱟᱣᱟᱜ ᱠᱚ ᱵᱮᱱᱟᱣ ᱛᱟᱦᱮ ᱠᱟᱱᱟ᱾ ᱱᱤᱭᱟᱹ ᱡᱚᱛᱚ ᱜᱮ ᱵᱮᱱᱟᱣ ᱟᱠᱟᱱ ᱛᱟᱦᱮᱱᱟ ᱔ ᱠᱷᱨᱤᱥᱴᱟᱵᱽᱫᱚ ᱞᱟᱦᱟ ᱨᱮ᱾ ᱔ ᱠᱷᱨᱤᱥᱴᱟᱵᱽᱫᱚ ᱨᱮᱱᱟᱜ ᱮᱦᱚᱵᱽ ᱥᱮᱡ ᱥᱚᱢᱨᱟᱴ  ᱠᱚᱱᱥᱴᱟᱱᱴᱟᱭᱤᱱ ᱤᱥᱟᱹᱭ ᱫᱷᱚᱨᱚᱢᱮ ᱦᱟᱛᱟᱣ ᱠᱮᱫᱟ᱾ ᱟᱨ ᱩᱱᱤ ᱜᱤ ᱵᱷᱮᱴᱤᱠᱟᱱ ᱨᱟᱱᱟᱜ ᱛᱟᱞᱟ ᱦᱟᱥᱟ ᱨᱮ ᱥᱮᱱᱴ ᱯᱤᱴᱟᱨᱟᱜ ᱵᱮᱥᱤᱞᱤᱠᱟ ᱭᱮ ᱵᱮᱱᱟᱣ ᱠᱮᱫᱟ᱾ ᱚᱱᱟ ᱡᱚᱠᱷᱚᱱ ᱯᱮᱜᱟᱱ ᱫᱷᱚᱨᱚᱢ ᱨᱮᱱᱟᱜ ᱵᱮᱱᱟᱣᱟᱜ ᱠᱚᱫᱚ ᱠᱚ ᱨᱟᱹᱯᱩᱫ ᱠᱮᱫᱟ᱾ ᱱᱤᱭᱟ ᱵᱮᱥᱤᱞᱤᱠᱟ ᱫᱚ ᱨᱟᱹᱯᱩᱫ ᱪᱟᱵᱟ ᱞᱮᱱᱟ᱾ ᱛᱟᱭᱚᱢ ᱫᱟᱨᱟᱢ ᱯᱳᱯ ᱠᱚᱣᱟᱜ ᱛᱚᱞᱟᱥ ᱛᱮ ᱨᱮᱦᱮᱫ ᱛᱮᱫ ᱫᱚ ᱨᱚᱯᱷᱟ ᱫᱚᱦᱚᱭ ᱨᱮᱱᱟᱜ ᱵᱮᱵᱚᱥᱛᱷᱟ ᱦᱩᱭᱮᱱᱟ᱾ ᱨᱮᱱᱮᱥᱟᱸ ᱚᱠᱛᱮ ᱱᱤᱭᱟᱹ ᱨᱮᱱᱟᱜ ᱞᱟ ᱠᱟᱹᱢᱤ ᱫᱚ ᱩᱥᱟᱹᱨᱟ ᱛᱟᱦᱮ ᱠᱟᱱᱟ᱾ ᱑᱙᱓᱙ ᱠᱷᱚᱱ ᱑᱙᱔᱑ ᱥᱮᱨᱢᱟ ᱛᱟᱞᱟ ᱨᱮ ᱯᱳᱯ ᱜᱮᱞᱵᱟᱨ  ᱯᱤᱣᱩᱥ ᱣᱟᱜ ᱩᱫᱩᱜ ᱛᱮ ᱡᱚᱛᱚ ᱵᱮᱱᱟᱣᱟᱜ ᱦᱟᱥᱟ ᱠᱷᱚᱱ ᱚᱪᱚᱜ ᱦᱩᱭᱮᱱᱟ᱾
ᱨᱟᱡᱽᱱᱤᱛᱤ
ᱨᱳᱢᱟᱱ ᱨᱮᱫᱚ ᱨᱟᱡᱽᱛᱚᱱᱛᱨᱚ ᱪᱟᱞᱟᱜ ᱠᱟᱱᱟ᱾ ᱯᱳᱯ ᱜᱤ ᱱᱚᱱᱰᱮᱱᱤᱡ ᱫᱚ ᱢᱟᱨᱟᱜ ᱢᱩᱠᱷᱤᱭᱟᱹ᱾ ᱱᱚᱱᱰᱮᱱᱟᱜ ᱡᱚᱛᱚ ᱱᱤᱭᱚᱢ ᱠᱟᱹᱱᱩᱱ ᱯᱳᱯ ᱣᱟᱜ ᱟᱭᱩᱨ ᱛᱮ ᱪᱟᱞᱟᱜᱼᱟ᱾
ᱚᱛᱱᱚ
ᱵᱷᱮᱴᱤᱠᱟᱱ ᱨᱮᱱᱟᱜ volume ᱫᱚ ᱐ᱹ᱔᱔ squre km᱾ ᱱᱤᱭᱟᱹ ᱫᱚ ᱤᱛᱟᱞᱤ ᱨᱮᱱᱟᱜ ᱨᱳᱢ ᱥᱚᱦᱚᱨ ᱛᱟᱞᱟᱨᱮ ᱯᱟᱹᱪᱨᱤ ᱛᱮ ᱮᱥᱮᱫ ᱡᱟᱜᱟ ᱠᱟᱱᱟ᱾ ᱵᱷᱮᱴᱤᱠᱟᱱ ᱛᱟᱞᱟ ᱨᱮ ᱫᱚ ᱡᱚᱞᱟ ᱫᱟᱜ ᱵᱟᱹᱱᱩᱜᱼᱟ᱾ ᱱᱤᱭᱟ ᱥᱚᱦᱚᱨ ᱫᱚ ᱢᱤᱫ ᱴᱮᱱ ᱠᱟᱹᱴᱤᱡ ᱯᱟᱦᱟᱲ ᱪᱮᱛᱟᱱ ᱨᱮ ᱢᱮᱱᱟᱜᱼᱟ᱾ ᱚᱠᱟᱴᱟᱜ ᱨᱮᱱᱟᱜ ᱧᱤᱛᱩᱢ ᱫᱚ ᱵᱷᱮᱴᱤᱠᱟᱱ ᱵᱩᱨᱩ᱾
ᱠᱟᱹᱣᱰᱤ ᱟᱹᱨᱤ
ᱱᱚᱱᱰᱮᱱᱟᱜ ᱠᱟᱹᱣᱰᱤ ᱟᱹᱨᱤ ᱟᱹᱰᱤ ᱡᱩᱫᱟᱹ ᱞᱮᱠᱟᱛᱮ ᱪᱟᱞᱟᱜᱼᱟ᱾ ᱫᱷᱟᱹᱨᱛᱤ ᱨᱮᱱ ᱨᱳᱢᱟᱱ ᱠᱮᱛᱷᱚᱞᱤᱠ ᱫᱷᱚᱨᱚᱢ ᱦᱟᱛᱟᱣ ᱠᱚᱣᱟᱜ ᱫᱟᱱ ᱛᱮ ᱱᱚᱱᱰᱮᱱᱟᱜ ᱠᱟᱹᱣᱰᱤ ᱟᱨᱤ ᱫᱚ ᱵᱟᱧᱪᱟᱣ ᱢᱮᱱᱟᱜᱼᱟ᱾ ᱚᱱᱟ ᱵᱟᱹᱜᱤ ᱠᱟᱛᱮᱜ ᱦᱚᱸ ᱮᱥᱴᱟᱢᱯ ᱟᱨ ᱫᱟᱲᱟᱱ ᱦᱚᱲ ᱠᱚ ᱞᱟᱹᱜᱤᱫ Memorandum ᱟᱹᱠᱷᱨᱤᱧ ᱠᱟᱹᱣᱰᱤ, ᱢᱤᱣᱡᱤᱭᱟᱢ ᱵᱚᱞᱚᱜ ᱯᱷᱤ ᱟᱨ ᱟᱭᱢᱟ ᱞᱮᱠᱟᱱ ᱚᱞ ᱚᱱᱚᱞ ᱠᱚ ᱟᱹᱠᱷᱨᱤᱧ ᱨᱮᱱᱟᱜ ᱠᱟᱹᱣᱰᱤ ᱛᱮᱜᱤ ᱱᱚᱱᱰᱮᱱᱟᱜ ᱠᱟᱹᱣᱰᱤ ᱟᱨᱤ ᱫᱚ ᱪᱟᱞᱟᱜ ᱠᱟᱱᱟ᱾
ᱯᱟᱹᱨᱥᱤ
ᱵᱷᱮᱴᱤᱠᱟᱱ ᱥᱤᱴᱤ ᱨᱮ ᱫᱚ ᱡᱟᱦᱟᱱ ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱵᱟᱹᱱᱩᱜᱼᱟ᱾ ᱨᱳᱢᱟᱱ ᱠᱮᱛᱷᱚᱞᱤᱠ ᱫᱚ ᱜᱤᱨᱡᱟᱹ ᱨᱮᱱᱟᱜ ᱯᱟᱹᱨᱥᱤ ᱞᱮᱠᱟᱛᱮ ᱞᱮᱴᱤᱱ ᱯᱟᱹᱨᱥᱤ ᱠᱚ ᱢᱟᱱᱟᱣᱟ᱾
ᱞᱟᱠᱪᱟᱨ
ᱤᱥᱟᱹᱭ ᱫᱷᱚᱨᱚᱢ ᱨᱮᱱᱟᱜ ᱞᱟᱭ ᱞᱟᱠᱪᱟᱨ ᱜᱮ ᱱᱚᱱᱰᱮ ᱫᱚ ᱠᱚ ᱢᱟᱱᱟᱣᱟ᱾
ᱨᱟᱱᱤᱥᱣᱚᱨ (ᱟᱹᱛᱩ)
ᱨᱟᱱᱤᱥᱣᱚᱨ (ᱥᱟᱱᱛᱟᱲᱤ: ᱨᱟᱹᱱᱤᱥᱚᱞ) ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱫᱩᱢᱠᱟᱹ ᱦᱚᱱᱚᱛ ᱨᱮᱭᱟᱜ ᱫᱩᱢᱠᱟᱹ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱨᱟᱱᱤᱥᱣᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱞᱚᱠ ᱨᱮᱭᱟᱜ ᱢᱤᱫ ᱟᱹᱛᱩ ᱠᱟᱱᱟ᱾
ᱧᱩᱛᱩᱢ
ᱟᱹᱛᱩ ᱨᱮᱭᱟᱜ ᱢᱤᱫ ᱢᱟᱨᱮ ᱢᱚᱱᱫᱤᱨ ᱦᱤᱱᱫᱤ ᱵᱚᱸᱜᱟ ᱥᱤᱵ ᱟᱜ ᱧᱩᱛᱩᱢ ᱛᱮ ᱫᱚᱦᱚ ᱟᱠᱟᱱᱟ, ᱥᱤᱵ ᱫᱚ "ᱨᱟᱱᱤᱥᱣᱚᱨ ᱱᱟᱛᱷ" ᱧᱩᱛᱩᱢ ᱛᱮᱦᱚᱸᱭ ᱵᱟᱲᱟᱭᱚᱜᱼᱟ, ᱟᱨ ᱱᱚᱣᱟ ᱧᱩᱛᱩᱢ ᱠᱷᱚᱱ ᱜᱮ ᱟᱹᱛᱩ ᱨᱮᱭᱟᱜ ᱧᱩᱛᱩᱢ ᱦᱮᱡ ᱟᱠᱟᱱᱟ᱾
ᱴᱷᱟᱶ
ᱨᱟᱱᱤᱥᱣᱚᱨ ᱨᱮᱭᱟᱜ ᱚᱛᱱᱚᱜ ᱴᱷᱟᱶ ᱫᱚ 24.0381°N, 87.4167°W᱾
ᱫᱩᱢᱠᱟᱹ ᱦᱚᱱᱚᱛ ᱨᱮᱭᱟᱜ ᱥᱮᱱᱥᱟᱥ ᱦᱮᱱᱰᱵᱩᱠ ᱨᱮᱭᱟᱜ ᱨᱟᱱᱤᱥᱣᱚᱨ ᱥᱤ.ᱰᱤ ᱵᱞᱚᱠ ᱨᱮ ᱨᱟᱱᱤᱥᱣᱚᱨ ᱫᱚ ᱟᱢᱨᱟᱯᱟᱨᱟ ᱢᱳᱣᱡᱟ (MDDS PLCN - 371187) ᱨᱮᱭ ᱩᱫᱩᱜᱟ᱾
ᱢᱤᱫ ᱧᱮᱱᱮᱞ
ᱢᱮᱯ ᱨᱮ ᱟᱹᱰᱤ ᱢᱟᱨᱟᱝ ᱮᱨᱤᱭᱟ ᱧᱮᱞᱚᱜ ᱠᱟᱱᱟ, ᱥᱟᱢᱟᱝ ᱴᱚᱴᱷᱟ ᱵᱟᱫ ᱠᱟᱛᱮ ᱡᱟᱦᱟᱸ ᱨᱮ ᱨᱟᱡᱽᱢᱚᱦᱚᱞ ᱵᱩᱨᱩ ᱵᱚᱞᱚ ᱟᱠᱟᱱ ᱟᱨ ᱨᱟᱢᱜᱚᱲ ᱵᱩᱨᱩ ᱢᱮᱱᱟᱜᱼᱟ, ᱟᱹᱰᱤ ᱢᱟᱨᱟᱝ ᱡᱟᱭᱜᱟ ᱛᱮ ᱠᱚᱢ ᱩᱥᱩᱞ ᱵᱩᱨᱩ, ᱰᱩᱝᱨᱤ ᱯᱟᱥᱱᱟᱣ ᱢᱮᱱᱟᱜᱼᱟ᱾ᱴᱚᱴᱷᱟ ᱨᱮ ᱟᱹᱛᱩ ᱴᱚᱴᱷᱟ ᱨᱮᱭᱟᱜ ᱮᱞᱮᱞ ᱜᱮ ᱰᱷᱮᱨᱟ, ᱠᱷᱟᱹᱞᱤ ᱢᱤᱫ ᱵᱟᱨ ᱡᱟᱭᱜᱟ ᱨᱮ ᱵᱟᱡᱟᱨ ᱥᱚᱦᱚᱨ ᱧᱮᱞᱚᱜᱼᱟ᱾
ᱮᱨᱤᱭᱟ
ᱟᱢᱨᱟᱯᱟᱨᱟ ᱫᱚ ᱑᱙.᱙᱐ ᱦᱮᱠᱴᱚᱨ (᱔᱙.᱒ ᱮᱠᱚᱨ) ᱡᱟᱭᱜᱟ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾
ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱨᱮᱭᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱟᱢᱨᱟᱯᱟᱨᱟ ᱨᱮ ᱜᱩᱴ ᱙᱑ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱩᱠᱩ ᱢᱩᱸᱫᱽ ᱨᱮ ᱔᱕ (᱔᱙%) ᱫᱚ ᱠᱚᱲᱟ ᱟᱨ ᱔᱖ (᱕᱑%) ᱫᱚ ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱐ - ᱖ ᱥᱮᱨᱢᱟ ᱩᱢᱮᱨ ᱨᱮᱱ ᱑᱖ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱟᱢᱨᱟᱯᱟᱨᱟ ᱨᱮᱱ ᱜᱩᱴ ᱥᱤᱠᱷᱱᱟᱹᱛ ᱦᱚᱲᱟᱜ ᱮᱞᱮᱞ ᱫᱚ ᱗᱕᱾
ᱯᱩᱞᱤᱥ ᱤᱥᱴᱮᱥᱚᱱ
ᱨᱟᱱᱤᱥᱣᱚᱨ ᱨᱮ ᱢᱤᱫ ᱯᱩᱞᱤᱥ ᱤᱥᱴᱮᱥᱚᱱ ᱢᱮᱱᱟᱜᱼᱟ᱾
ᱥᱤ.ᱰᱤ. ᱵᱞᱚᱠ ᱦᱮᱰᱠᱩᱣᱟᱴᱚᱨ
ᱨᱟᱱᱤᱥᱣᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱞᱚᱠ ᱫᱚ ᱨᱟᱱᱤᱥᱣᱚᱨ ᱟᱹᱛᱩ ᱨᱮᱜᱮ ᱢᱮᱱᱟᱜᱼᱟ᱾
ᱦᱮᱡ ᱥᱮᱱ
ᱨᱟᱱᱤᱥᱣᱚᱨ ᱫᱚ ᱥᱚᱲᱚᱠ ᱦᱚᱨ ᱛᱮ ᱮᱴᱟᱜ ᱥᱚᱦᱚᱨ ᱥᱟᱶ ᱡᱚᱲᱟᱣ ᱢᱮᱱᱟᱜᱼᱟ᱾ ᱒᱐᱑᱑ ᱠᱷᱚᱱ, ᱡᱟᱥᱤᱰᱤᱦ-ᱫᱩᱢᱠᱟᱹ ᱨᱮᱞ ᱞᱟᱭᱤᱱ ᱵᱮᱱᱟᱣ ᱛᱟᱭᱚᱢ ᱨᱟᱱᱤᱥᱣᱚᱨ ᱫᱚ ᱫᱩᱢᱠᱟᱹ-ᱡᱟᱥᱤᱰᱤᱦ ᱦᱚᱛᱮᱛᱮ ᱦᱟᱣᱲᱟ-ᱱᱟᱣᱟ ᱫᱤᱞᱞᱤ ᱞᱟᱭᱤᱱ ᱥᱟᱶ ᱡᱚᱲᱟᱣ ᱟᱠᱟᱱᱟ᱾ ᱨᱟᱱᱤᱥᱣᱚᱨ ᱥᱩᱨ ᱨᱮ ᱱᱚᱣᱟ ᱠᱚ ᱨᱮᱞ ᱥᱴᱮᱥᱚᱱ ᱢᱮᱱᱟᱜᱼᱟ :
ᱢᱮᱱᱠᱷᱟᱱ, ᱦᱚᱲ ᱫᱚ ᱱᱚᱸᱰᱮ ᱵᱟᱥ ᱛᱮᱜᱮ ᱦᱤᱡᱩᱜ ᱥᱮᱱᱚᱜ ᱡᱟᱹᱥᱛᱤ ᱠᱚ ᱠᱩᱥᱤᱭᱟᱜᱼᱟ᱾ ᱟᱹᱰᱤ ᱜᱟᱱ ᱥᱚᱨᱡᱟᱨᱤ ᱵᱮᱼᱥᱚᱨᱠᱟᱨᱤ ᱵᱟᱥ ᱱᱚᱣᱟ ᱟᱹᱛᱩ ᱥᱮᱫ ᱛᱮ ᱦᱤᱡᱩᱜ ᱥᱮᱱᱚᱜᱼᱟ᱾
ᱩᱦᱟᱱ
ᱩᱦᱟᱱ ᱥᱮ ᱩᱦᱩᱭᱟᱱ ᱫᱚ ᱜᱚᱱᱚᱯᱨᱚᱡᱟᱛᱚᱱᱛᱨᱤ ᱪᱤᱱ ᱨᱮᱱᱟᱜ ᱦᱩᱵᱮᱹᱭ ᱯᱨᱚᱫᱮᱹᱥ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱛᱟᱞᱟ ᱪᱤᱱ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱹᱱᱢᱤ ᱥᱟᱸᱜᱮ ᱥᱚᱦᱚᱨ ᱠᱟᱱᱟ᱾ ᱱᱚᱣᱟ ᱥᱚᱦᱚᱨ ᱫᱚ ᱦᱟᱱ ᱜᱟᱰᱟ ᱟᱨ ᱤᱭᱟᱝᱥᱤᱠᱤᱭᱟᱝ ᱜᱟᱰᱟ ᱟᱲᱮ ᱛᱟᱞᱟᱨᱮ ᱥᱟᱢᱟᱝ ᱡᱤᱭᱟᱱᱜᱟᱸ ᱥᱚᱢᱟᱱ ᱦᱟᱥᱟᱨᱮ ᱢᱮᱱᱟᱜᱼᱟ᱾ ᱯᱮᱭᱟ ᱥᱚᱦᱚᱨ ᱵᱷᱩᱪᱚᱝ, ᱦᱟᱱᱠᱩ ᱟᱨ ᱦᱟᱱᱭᱟᱭᱤᱝ ᱢᱮᱥᱟ ᱠᱟᱛᱮ ᱩᱦᱟᱱ ᱫᱚ ᱪᱤᱱ ᱨᱮᱱᱟᱜ ᱛᱷᱳᱣᱟᱨᱯᱷᱟᱨ ᱠᱚ ᱢᱮᱛᱟᱜᱼᱟ᱾ ᱱᱚᱣᱟ ᱫᱚ ᱢᱩᱬᱩᱛ ᱪᱟᱞᱟ ᱦᱟᱹᱡᱩᱜ ᱦᱟᱵᱽ ᱠᱟᱱᱟ᱾ ᱱᱚᱝᱠᱟᱛᱮ ᱜᱚᱴᱟ ᱪᱤᱱ ᱪᱟᱞᱟ ᱦᱟᱹᱡᱩᱜ ᱰᱟᱦᱟᱨ ᱥᱮ ᱨᱮᱹᱞ ᱜᱟᱹᱰᱤ ᱰᱟᱦᱟᱨ ᱢᱮᱱᱟᱜ ᱠᱷᱟᱹᱛᱤᱨ ᱱᱚᱣᱟᱫᱚ ᱟᱫᱚᱢ ᱠᱚ ᱪᱤᱱ ᱨᱮᱱᱟᱜ ᱥᱤᱠᱟᱜᱳ ᱦᱚᱸ ᱠᱚ ᱢᱮᱱᱟ᱾
ᱨᱟᱱᱤᱥᱣᱚᱨ (ᱟᱹᱛᱩ)
ᱥᱮᱪᱮᱫ
ᱨᱟᱱᱤᱥᱣᱚᱨ ᱨᱮ ᱥᱤᱫᱚ ᱠᱟᱱᱦᱩ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱚᱭᱩᱨᱟᱠᱠᱷᱤ ᱜᱨᱟᱢᱤᱱ ᱠᱚᱞᱮᱡᱽ ᱛᱷᱟᱯᱚᱱ ᱟᱠᱟᱱᱟ᱾
ᱩᱦᱟᱱ
ᱢᱟᱹᱱᱢᱤ ᱮᱞ
ᱛᱟᱞᱟ ᱪᱤᱱ ᱨᱮᱱᱟᱜ ᱡᱚᱛᱚ ᱠᱷᱚᱱ ᱡᱟᱹᱥᱛᱤ ᱢᱟᱹᱱᱢᱤ ᱩᱦᱟᱱ ᱨᱮ ᱢᱮᱱᱟᱜ ᱠᱳᱣᱟ᱾ ᱒᱐᱑᱕ ᱥᱮᱨᱢᱟ ᱨᱮᱱᱟᱜ ᱦᱤᱥᱟᱹᱵ ᱞᱮᱠᱟᱛᱮ ᱩᱦᱟᱱ ᱨᱮ ᱑,᱐᱖,᱐᱗,᱗᱐᱐ ᱜᱚᱴᱟᱝ ᱢᱟᱹᱱᱢᱤ ᱠᱩ ᱛᱟᱸᱦᱮᱸᱠᱟᱱᱟ᱾
ᱫᱷᱚᱨᱚᱢ
᱒᱐᱑᱗ ᱥᱮᱨᱢᱟ ᱨᱮᱱᱟᱜ ᱢᱤᱫᱴᱮᱱ ᱦᱤᱥᱟᱹᱵ ᱞᱮᱠᱟᱛᱮ ᱩᱦᱟᱱ ᱨᱮᱱ ᱗᱙ᱹ᱒% ᱢᱟᱹᱱᱢᱤ ᱟᱹᱠᱩᱣᱟᱜ ᱫᱷᱚᱨᱚᱢ ᱵᱟᱹᱠᱩ ᱢᱟᱱᱟᱣᱼᱟ ᱟᱨ ᱴᱟᱣ ᱫᱷᱚᱨᱚᱢ ᱢᱟᱱᱟᱣ ᱢᱟᱹᱱᱢᱤ ᱠᱩ ᱫᱚ ᱓.᱙᱓% ᱠᱩ ᱦᱩᱭᱩᱜᱼᱟ᱾ ᱑᱔.᱖᱙% ᱫᱚ ᱵᱳᱫᱫᱷᱳ ᱫᱷᱚᱨᱚᱢ ᱠᱩ ᱯᱟᱸᱡᱟᱸᱭᱟ, ᱒.᱘᱖% ᱫᱚ ᱯᱨᱚᱴᱮᱥᱴᱮᱱᱴ ᱠᱟᱱᱟᱠᱩ, ᱠᱮᱛᱷᱚᱞᱤᱠ ᱐ᱹ᱓᱔%, ᱤᱥᱞᱟᱢ ᱑.᱖᱔% ᱟᱨ ᱮᱴᱟᱜ ᱫᱷᱚᱨᱚᱢ ᱠᱩ ᱠᱚᱢᱟᱱᱟᱣᱟ ᱑.᱖᱑% ᱢᱟᱹᱱᱢᱤ᱾
ᱡᱳᱜᱟᱡᱳᱜᱽ ᱵᱮᱵᱚᱥᱛᱷᱟ
ᱢᱟᱨᱮ ᱥᱚᱦᱚᱨ ᱞᱮᱠᱟᱛᱮ ᱟᱨ ᱩᱦᱟᱱ ᱨᱮ ᱯᱮᱭᱟ ᱜᱟᱰᱟ ᱢᱮᱱᱟᱜ ᱠᱷᱟᱹᱛᱤᱨ ᱯᱷᱮᱹᱨᱤ ᱫᱚ ᱱᱚᱸᱰᱮᱱᱟᱜ ᱢᱤᱫᱴᱮᱱ ᱞᱟᱹᱴᱩ ᱪᱟᱞᱟᱜ ᱦᱤᱡᱩᱜ ᱡᱟᱱ ᱛᱟᱸᱦᱮᱸᱠᱟᱱᱟ ᱟᱨ ᱚᱱᱟ ᱨᱮᱱᱟᱜ ᱱᱟᱜᱟᱢ ᱦᱚᱸ ᱟᱭᱢᱟ ᱢᱮᱱᱟᱜᱼᱟ᱾ ᱟᱫᱚ ᱱᱮᱛᱟᱨ ᱫᱚ ᱨᱮᱹᱞ ᱜᱟᱹᱰᱤ ᱟᱨᱦᱚᱸ ᱱᱟᱱᱟᱱ ᱯᱨᱟᱠᱟᱱ ᱟᱫᱷᱩᱱᱤᱠ ᱡᱟᱱ ᱠᱚ ᱪᱟᱹᱞᱩ ᱟᱠᱟᱱᱟ᱾
ᱥᱤᱢᱲᱤᱯᱟᱲ
ᱥᱤᱢᱲᱤᱯᱟᱲ-:ᱥᱤᱢᱲᱤᱯᱟᱲ ᱫᱚ ᱢᱤᱫ ᱡᱟ.ᱛᱤᱭᱟ.ᱨᱤ ᱯᱟᱨᱠ ᱦᱚᱸ ᱠᱟᱱᱟ|ᱱᱚᱶᱟ ᱫᱚ ᱳᱰᱤᱥᱟ ᱯᱚᱱᱚᱛ ᱢᱚᱭᱩᱨ ᱵᱷᱚᱸᱡᱽ ᱡᱤᱞᱞᱟ ᱨᱮ ᱢᱮᱱᱟᱜ-ᱟ|ᱥᱤᱢᱲᱤᱯᱟᱲ ᱵᱤᱨ ᱪᱮ ᱵᱩᱨᱩ ᱫᱚ ᱟ.ᱰᱤ ᱢᱟᱨᱟᱝ ᱤᱞᱟ.ᱠᱟ ᱠᱟᱱᱟ|ᱵᱮᱲᱦᱟᱭ ᱥᱤᱢᱲᱤᱯᱟᱲ ᱡᱚᱭᱵᱚ ᱢᱚᱱᱰᱚᱲ ᱤᱞᱟ.ᱠᱟ  ᱟᱭᱚᱛᱚᱱ ᱔᱓᱖᱔ ᱵᱚᱨᱜᱚ ᱠᱤᱞᱚᱢᱤᱴᱟᱨ ᱢᱮᱱᱟᱜ-ᱟ|ᱱᱚᱶᱟ ᱫᱚ ᱯᱮᱭᱟ ᱡᱚᱱ ᱨᱮ ᱦᱟ.ᱴᱤᱧ ᱟᱠᱟᱱᱟ|᱑-ᱠᱳᱨ ᱡᱳᱱ-ᱚᱱᱟ ᱨᱮᱭᱟᱜ ᱟᱭᱚᱛᱚᱱ ᱫᱚ᱘᱔᱕.᱗᱐ ᱵᱚᱨᱜᱚ ᱠᱤ.ᱢᱤ. ᱒-ᱠᱳᱨ ᱡᱚᱱ ᱵᱮᱲᱦᱟᱭ ᱢᱮᱱᱟᱜ( ᱵᱳᱯᱷᱚᱨ ᱡᱳᱱ)-ᱱᱚᱶᱟ ᱨᱮᱱᱟᱜ ᱟᱭᱚᱛᱚᱱ ᱫᱚ ᱒᱑᱒᱙ ᱵᱚᱨᱜᱚ ᱠᱤ.ᱢᱤ ᱓-ᱵᱳᱯᱷᱚᱨ ᱡᱚᱱ ᱑᱐ ᱠᱤ.ᱢᱤ ᱳᱥᱟᱨ ᱛᱮ ᱮᱴᱮᱫ ᱟᱠᱟᱱ(ᱴᱨᱟᱧᱡᱤᱥᱱᱟᱞ ᱡᱳᱱ)-ᱱᱚᱶᱟ ᱨᱮᱱᱟᱜ ᱟᱭᱚᱛᱚᱱ ᱫᱚ᱑᱔᱐᱐ ᱵᱚᱨᱜᱚ ᱠᱤ.ᱢᱤ.|ᱥᱤᱢᱲᱤᱯᱟᱲ ᱵᱩᱨᱩ ᱨᱮᱱᱟᱜ ᱡᱚᱛᱚᱠᱷᱚᱱ ᱩᱥᱩᱞ ᱵᱩᱨᱩ ᱫᱚ ᱠᱷᱚᱭᱨᱤ ᱵᱩᱨᱩ|ᱩᱥᱩᱞ ᱫᱚ ᱑᱑᱗᱘ᱢᱤᱴᱟᱨ|ᱫᱚᱥᱟᱨᱟᱜ ᱩᱥᱩᱞ ᱨᱟᱜᱷᱟ ᱵᱩᱨᱩ ᱫᱚ ᱢᱮᱜᱷᱟᱥᱚᱱ|ᱩᱥᱩᱞ ᱫᱚ᱑᱑᱕᱙ ᱢᱤᱴᱟᱨ|ᱥᱮᱨᱢᱟ ᱡᱟᱠ ᱞᱤᱝᱜᱤᱱ ᱠᱟᱱ ᱡᱤᱣᱤᱫ ᱡᱤᱭᱟ.ᱲ ᱵᱩᱨᱩ ᱡᱷᱟᱨᱱᱟ ᱟᱨ ᱡᱚᱨᱚᱜ ᱫᱟᱜ ᱦᱚᱸ ᱢᱮᱱᱟᱜ-ᱟ|ᱧᱮᱞ ᱡᱚᱝ ᱞᱮᱠᱟᱱᱟᱜ ᱵᱟᱨᱭᱟ ᱡᱚᱨᱚᱜ ᱫᱟᱜ ᱟᱨ ᱵᱟᱝ ᱡᱚᱲᱚᱯᱨᱚᱯᱟᱛ ᱦᱚᱸᱵᱚ ᱢᱮᱛᱟᱜ ᱠᱟᱱᱟ|ᱚᱱᱟ ᱫᱚ ᱦᱩᱭᱩᱜ ᱠᱟᱱᱟ ᱵᱚᱨᱮᱦᱤᱯᱟᱬᱤ ᱟᱨ ᱡᱚᱨᱚᱱᱫᱟ|ᱵᱚᱨᱮᱦᱤᱯᱟᱬᱤ ᱨᱮᱱᱟᱝ ᱩᱥᱩᱞ ᱫᱚ ᱒᱑᱗ ᱢᱤᱴᱟᱨ ᱟᱨ ᱡᱚᱨᱚᱱᱫᱟ ᱨᱮᱱᱟᱝ ᱩᱥᱩᱞ ᱫᱚ ᱑᱘᱑ ᱢᱤᱴᱟᱨ|ᱵᱚᱨᱮᱦᱤᱯᱟᱬᱤ  ᱡᱚᱨᱚᱜ ᱫᱟᱜ ᱫᱚ ᱵᱟ.ᱨᱟ.ᱦᱤ ᱵᱟᱵᱮᱨ ᱞᱮᱠᱟ ᱧᱮᱞᱚᱜ-ᱟ|ᱵᱷᱟᱨᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱥᱤᱢᱲᱤᱯᱟᱲ ᱫᱚ ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱤᱨᱟ.ᱞ ᱟᱱᱟᱜ ᱡᱚᱭᱵᱚ ᱢᱚᱱᱰᱚᱲ ᱢᱟ.ᱱ ᱪᱟᱞᱟᱣᱮᱱ ᱡᱩᱱ ᱒᱒ ᱑᱙᱙᱔ ᱥᱟᱞᱮ ᱨᱮ ᱮᱢ ᱟᱠᱟᱫ-ᱟ|ᱡᱮᱜᱮᱛᱟ.ᱨᱤ ᱥᱟᱪᱟᱨᱦᱮ ᱨᱩᱠᱷᱭᱟ.ᱟᱨ ᱵᱟᱝ ᱡᱚᱜᱟᱣ ᱡᱚᱛᱚᱱ ᱫᱚᱦᱚ ᱞᱟ.ᱜᱤᱱ ᱡᱮᱜᱮᱛ ᱡᱟᱠᱟᱛ ᱡᱟ.ᱛᱤᱭᱟ.ᱨᱤ ᱡᱩᱢᱤᱫ ᱜᱟᱶᱛᱟ(UNO)ᱜᱚᱱᱚᱴᱷᱚᱱ UNESCO ᱫᱚ ᱒᱐᱐᱙ ᱨᱮ ᱡᱚᱭᱵᱚ ᱢᱚᱱᱰᱚᱲ ᱛᱟ.ᱞᱠᱟ. ᱨᱮ ᱥᱮᱞᱮᱫ ᱟᱠᱟᱫ-ᱟ|ᱨᱤᱞᱟ.ᱢᱟᱞᱟ ᱞᱤᱞ ᱥᱮᱨᱢᱟ ᱞᱟᱛᱟᱨ ᱨᱮ ᱧᱟᱞᱟᱜ ᱜᱮ ᱧᱮᱞᱚᱜ ᱮᱛᱚᱢ ᱠᱚᱧᱮ ᱜᱚᱴᱟ ᱜᱮ ᱢᱟᱨᱟᱝ ᱵᱮᱲᱦᱟᱭ ᱛᱮ ᱟᱴᱮᱫ ᱟ.ᱪᱩᱨ ᱟᱠᱟᱱ,ᱥᱮᱨᱢᱟᱭ ᱡᱚᱴᱮᱫ ᱮᱫ ᱞᱮᱠᱟ ᱧᱮᱞᱚᱜ ᱩᱥᱩᱞ ᱥᱟᱨᱡᱚᱢ ᱫᱟᱨᱮ ᱜᱟᱡᱟᱲ,ᱚᱱᱟ ᱛᱟᱞᱟ ᱨᱮ ᱥᱤᱧ ᱪᱟᱸᱫᱚᱣᱟᱜ ᱛᱮᱨᱟᱝ ᱛᱟᱨᱟᱥ,ᱧᱤᱸᱫᱟ. ᱪᱟᱸᱫᱚᱣᱟᱜ ᱛᱮᱨᱫᱮᱡ ᱢᱟᱨᱥᱟᱞ ᱟᱦᱞᱟ ᱛᱤᱱᱟ.ᱜ ᱢᱚᱡ ᱜᱮ ᱨᱚᱢᱚᱡ ᱜᱮᱵᱮᱲᱦᱟᱭ ᱵᱩᱨᱩ ᱛᱟᱞᱟᱨᱮ ᱦᱟ.ᱨᱭᱟ.ᱲ ᱫᱟᱥᱱᱟ ᱠᱷᱚᱱ  ᱱᱤᱪᱚᱞ ᱡᱷᱟᱨᱱᱟ ᱦᱟᱜ ᱥᱚᱠᱚᱲ ᱵᱚᱠᱚᱲ  ᱞᱤᱝᱜᱤᱱ ᱥᱟᱰᱮ ᱥᱮᱠᱮᱡ ᱥᱮᱵᱚᱡ ᱥᱟᱶᱛᱮ ᱵᱟᱨᱚ ᱵᱚᱨᱚᱱ ᱡᱟ.ᱛᱤ ᱨᱤᱱ ᱪᱮᱬᱮ ᱪᱤᱯᱩᱡ ᱠᱚᱣᱟᱜ ᱠᱮᱱᱮ ᱠᱚᱛᱮ ᱨᱟᱜ ᱪᱚᱦᱚᱲ  ᱛᱮ ᱵᱤᱨ ᱜᱚᱴᱟ ᱟᱸᱫᱚᱲ ᱠᱚᱜ-ᱟ|ᱵᱤᱨ ᱡᱟᱱᱣᱟᱨ ᱠᱚᱣᱟᱜ ᱱᱤᱨᱡᱟᱞᱟ ᱫᱟᱬᱟ ᱡᱚᱝ  ᱨᱟ.ᱥᱠᱟ.,ᱜᱚᱴ ᱜᱚᱴ ᱦᱟ.ᱛᱤ ,ᱪᱮᱴᱨᱟ,ᱛᱟ.ᱨᱩᱵ,ᱥᱩᱠᱨᱤ ,ᱥᱤᱞᱤᱵ ᱮᱢᱟᱱ  ᱠᱚ ᱥᱟᱶᱛᱮᱢᱟᱨᱟᱜ,ᱵᱩᱨᱩ ᱥᱤᱢ,ᱞᱮᱴᱠᱟ ᱪᱮᱬᱮ ᱠᱷᱚᱱ ᱮᱦᱚᱵ ᱠᱟᱛᱮ ᱵᱟᱨᱚ ᱵᱚᱨᱚᱱ  ᱱᱤᱥᱚᱱ ᱵᱤᱨ ᱡᱚᱸᱜᱚᱞ ᱛᱟᱞᱟᱨᱮ  ᱱᱤᱨᱡᱟᱞᱟ  ᱛᱟᱦᱮᱸ ᱡᱚᱝ ᱨᱮ ᱡᱮᱢᱚᱱ ᱢᱟᱨᱟᱝ ᱵᱩᱨᱩ ᱡᱟᱦᱮᱨ ᱟᱭᱳ ᱟᱨ ᱵᱩᱠᱩ ᱵᱚᱸᱜᱟ ᱠᱚᱜᱮ ᱠᱚ ᱜᱩᱯᱤ ᱭᱮᱫ ᱠᱚᱣᱟ|ᱥᱟ.ᱨᱤ ᱜᱮ ᱥᱤᱥᱤᱨᱡᱟᱣᱤᱡᱟᱜ ᱦᱟᱦᱟᱲᱟ ᱵᱷᱮᱭᱟᱬ ᱵᱟᱝ ᱢᱮᱱᱚᱜᱚᱜ ᱠᱷᱟᱱ ᱟᱨ ᱪᱮᱫ ᱦᱩᱭ ᱠᱚᱜ ᱛᱮ ? ᱥᱤᱢᱲᱤᱯᱟᱲ ᱨᱮ ᱟ.ᱰᱤ ᱞᱮᱠᱟᱠᱟᱱ ᱫᱟᱨᱮ ᱱᱟ.ᱬᱤ ᱠᱚᱛᱮ ᱯᱮᱨᱮᱡ ᱢᱮᱱᱟᱜ ᱛᱮ ᱨᱮᱭᱟᱲ ᱜᱚᱢᱦᱮᱲ ᱜᱮ ᱟ.ᱭᱠᱟ.ᱣᱜ-ᱟ|ᱥᱟᱨᱡᱚᱢ,ᱟᱛᱱᱟᱜ, ᱦᱮᱥᱮᱞ  ᱢᱩᱨᱜᱟ., ᱠᱟ.ᱣᱦᱟ., ᱮᱫᱮᱞ,ᱢᱟᱛᱠᱚᱢ, ᱵᱟ.ᱦᱩ, ᱨᱚᱞ ,ᱢᱮᱨᱟᱞ  ᱟᱨ ᱦᱚᱸ ᱮᱢᱟᱱ ᱮᱢᱟᱱ ᱨᱟᱱ ᱫᱟᱨᱮ ᱠᱚᱦᱚᱸ ᱢᱮᱱᱟᱜ-ᱟ|ᱡᱚᱛᱚᱛᱮ ᱑᱐᱗᱖ᱡᱟ.ᱛᱤ ᱫᱟᱨᱮ ᱠᱚ ᱢᱮᱱᱟᱜ-ᱟ|᱙᱖ ᱡᱟ.ᱛᱤ ᱚᱨᱠᱤᱰ ᱟᱨ ᱵᱟᱝ ᱨᱟᱥᱱᱟ ᱡᱟ.ᱛᱤ ᱫᱟᱨᱮ ᱧᱮᱞᱚᱜ-ᱟ| ᱕᱕ᱡᱟ.ᱛᱤ ᱨᱤᱱ  ᱛᱚᱣᱟ ᱧᱩ (ᱥᱛᱚᱱᱚᱯᱟᱭᱤ)ᱡᱤᱭᱟ.ᱞᱤ,᱓᱐᱔ ᱡᱟ.ᱛᱤ ᱨᱤᱱ ᱪᱮᱬᱮ ,᱑᱒  ᱫᱟᱜ ᱟᱨ ᱜᱷᱩᱴᱩ (ᱩᱵᱷᱚᱭᱪᱚᱨᱚ) ᱡᱤᱭᱟ.ᱞᱤ ᱢᱮᱱᱟᱜ ᱠᱚᱣᱟ|ᱥᱮᱨᱢᱟ ᱯᱤᱪᱷᱤ ᱱᱚᱵᱷᱮᱢᱵᱚᱨ ᱠᱷᱚᱱ ᱡᱩᱱ ᱫᱷᱟ.ᱵᱤᱡ ᱥᱤᱢᱲᱤᱯᱟᱲ ᱧᱮᱞ ᱞᱟ.ᱜᱤᱫ ᱫᱩᱣᱟ.ᱨ ᱠᱷᱩᱞᱟ. ᱛᱟᱦᱮᱸᱱᱟ|ᱦᱟᱡᱟᱨ ᱦᱟᱡᱟᱨ ᱞᱟᱠ ᱞᱟᱠ ᱧᱮᱞ ᱡᱚᱝ ᱦᱚᱲ ᱠᱚ ᱦᱤᱡᱩᱜ-ᱟ|ᱵᱟ.ᱨᱤᱯᱚᱫᱟ ᱠᱷᱚᱱ᱒᱒ᱠᱤ.ᱢᱤ. ᱥᱟᱺᱜᱤᱧ ᱯᱤᱴᱷᱟᱵᱚᱴᱟ ᱜᱮᱴ ᱟᱨ ᱵᱟᱝ ᱠᱷᱟᱱ ᱙᱘ ᱠᱤ.ᱢᱤ. ᱥᱟᱺᱜᱤᱧᱟ ᱡᱚᱥᱤᱯᱩᱨ ᱜᱮᱴ ᱠᱷᱚᱱ  ᱴᱤᱠᱤᱴ  ᱦᱟᱛᱟᱣ ᱠᱟᱛᱮ ᱥᱮᱛᱟᱜ  ᱖ ᱴᱟᱲᱟᱝ ᱠᱷᱚᱱ ᱑᱒ ᱴᱟᱲᱟᱝ ᱵᱷᱤᱛᱨᱟ. ᱨᱮ ᱥᱤᱢᱲᱤᱯᱟᱲ ᱧᱮᱞ ᱨᱮᱱᱟᱜ ᱫᱟᱣ ᱧᱟᱢᱚᱜ-ᱟ|ᱪᱚᱦᱞᱟ,ᱞᱩᱞᱩᱝ,ᱡᱳᱨᱚᱱᱫᱟ,ᱜᱩᱨᱜᱩᱰᱤᱭᱟ. ᱠᱚᱨᱮ ᱡᱤᱨᱟ.ᱣᱜ/ᱵᱟᱥᱟᱜ ᱞᱟ.ᱜᱤᱫ ᱵᱟᱝᱞᱟ ᱠᱚ ᱵᱮᱱᱟᱣ ᱟᱠᱟᱫ-ᱟ|
ᱥᱟᱹᱠᱷᱭᱟᱹᱛ
ᱛᱷᱚᱠ:ᱱᱟᱶᱟ ᱵᱮᱵᱷᱟᱨᱤᱭᱟᱹ ᱥᱟᱯᱲᱟᱣ
ᱛᱷᱚᱠ:ᱵᱩᱨᱩ
ᱠᱤᱱᱟᱵᱟᱞᱩ ᱵᱟᱜᱽᱣᱟᱱ
ᱥᱟᱵᱟᱦ ᱨᱮᱭᱟᱜ ᱯᱟᱪᱷᱮ ᱱᱟᱠᱷᱟ ᱨᱮ ᱢᱮᱱᱟᱜ, ᱱᱚᱣᱟ ᱵᱟᱜᱽᱣᱟᱱ ᱢᱟᱣᱩᱱᱴ ᱠᱤᱱᱟᱵᱩᱞ ᱨᱮᱭᱟᱜ ᱟᱰᱮ ᱯᱟᱥᱮ ᱨᱮ ᱗᱕᱔ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱴᱚᱴᱷᱟᱭ ᱴᱚᱯᱟᱨ ᱮᱥᱮᱫ ᱟᱠᱟᱫᱟ ᱾ ᱵᱟᱜᱽᱣᱟᱱᱟ ᱥᱟᱢᱟᱱᱭᱚ ᱨᱩᱯ ᱨᱮ ᱥᱟᱵᱟᱦ ᱟᱨ ᱢᱟᱞᱮᱥᱤᱭᱟ ᱨᱮ ᱡᱚᱛᱚ ᱠᱷᱚᱱ ᱦᱚᱲ ᱢᱚᱱᱮ ᱠᱩᱥᱤᱭᱟᱱᱟᱜ ᱯᱚᱨᱡᱚᱴᱚᱱ ᱴᱷᱟᱶ ᱢᱩᱫᱽ ᱨᱮ ᱢᱤᱫ ᱴᱮᱱ ᱠᱟᱱᱟ ᱾ ᱑᱙᱖᱗ ᱥᱮᱨᱢᱟ ᱨᱮ ᱙᱘᱗,᱖᱕᱓ ᱠᱷᱚᱱ ᱦᱚ ᱰᱷᱮᱨ ᱥᱟᱝᱜᱷᱟᱨᱤᱭᱟᱹ ᱠᱚ ᱟᱨ ᱔᱓,᱔᱓᱐ ᱠᱷᱚᱱ ᱦᱚ ᱵᱟᱹᱰᱛᱤ ᱵᱩᱨᱩ ᱫᱮᱫᱮᱡ ᱠᱚ ᱱᱚᱣᱟ ᱵᱟᱜᱽᱣᱟᱱ ᱨᱮ ᱠᱚ ᱦᱮᱡ ᱞᱮᱱᱟ ᱾
ᱱᱟᱜᱟᱢ
ᱱᱚᱣᱟ ᱴᱚᱴᱷᱟ ᱫᱚ ᱑᱙᱖᱔ ᱥᱮᱨᱢᱟ ᱨᱮ ᱡᱟᱹᱛᱤᱭᱟᱹᱨᱤ ᱵᱟᱜᱽᱣᱟᱱ ᱢᱮᱱ ᱛᱮ ᱧᱩᱢ ᱵᱟᱦᱟᱞ ᱟᱠᱟᱱᱟ ᱾ ᱵᱨᱤᱴᱤᱥ ᱳᱯᱚᱱᱤᱵᱟᱮᱥᱤᱡ ᱥᱚᱨᱠᱟᱨ ᱟᱨ ᱥᱤᱨᱡᱚᱱᱤᱭᱟᱹ ᱦᱤᱭᱩ ᱞᱳ (Hugh Low) ᱣᱟᱜ ᱠᱩᱨᱩᱢᱩᱴᱩ ᱛᱮ ᱑᱘᱕᱑ ᱥᱮᱨᱢᱟ ᱨᱮ ᱛᱩᱣᱟᱨᱟᱱ ᱴᱚᱴᱷᱟ ᱨᱮ ᱢᱤᱫ ᱴᱮᱱ ᱡᱟᱨᱯᱟ ᱠᱚ ᱮᱛᱚᱦᱚᱵ ᱞᱮᱫᱟ ᱾ ᱚᱱᱟ ᱢᱟᱣᱩᱱᱴ ᱠᱤᱱᱟᱵᱟᱞᱩ ᱨᱮᱭᱟᱜ ᱵᱩᱨᱩ ᱢᱩᱛᱱᱤ ᱨᱮ ᱫᱮᱡᱚᱜ ᱦᱚᱲ ᱢᱮᱱ ᱛᱮ ᱯᱟᱹᱦᱤᱞ ᱨᱤᱠᱚᱨᱰ ᱮ ᱵᱮᱱᱟᱣ ᱞᱮᱫᱟ ᱾ ᱵᱩᱨᱩ ᱨᱮᱭᱟᱜ ᱡᱚᱛᱚ ᱠᱷᱚᱱ ᱩᱥᱩᱞ ᱢᱩᱛᱱᱤ ᱛᱟᱛᱭᱚᱢ ᱛᱮ ᱩᱱᱤ ᱭᱟᱜ ᱧᱩᱛᱩᱢ ᱛᱮ ᱜᱮ ᱧᱩᱢ ᱵᱟᱦᱟᱞ ᱮᱱᱟ - ᱞᱳ'ᱥ ᱯᱤᱠ ᱾
ᱚᱛᱱᱚᱛ
ᱠᱤᱱᱟᱵᱟᱞᱩ ᱵᱟᱜᱽᱣᱟᱱ ᱥᱟᱵᱟᱦ ᱠᱷᱚᱱ ᱯᱟᱪᱷᱮ ᱱᱟᱠᱷᱟ ᱨᱮ ᱠᱨᱚᱠ ᱨᱮᱧᱡᱽ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱵᱟᱜᱽᱣᱟᱱ ᱫᱚ "ᱠᱨᱚᱠ ᱨᱮᱧᱡᱽ ᱡᱟᱹᱛᱨᱤᱛᱟᱹ ᱵᱟᱜᱽᱣᱟᱱ" ᱥᱟᱞᱟᱜ ᱟᱞᱚ ᱵᱚᱱ ᱟᱢᱛᱷᱩᱞᱚᱜ ᱢᱟ ᱡᱟᱦᱟ ᱫᱚ ᱮᱛᱚᱢ ᱱᱟᱠᱷᱟ ᱨᱮ ᱡᱩᱫᱟᱹ ᱵᱟᱜᱽᱣᱟᱱ ᱢᱮᱱᱟᱜ ᱟᱠᱟᱫ ᱾ ᱵᱟᱜᱽᱣᱟᱱ ᱨᱮ ᱟᱭᱢᱟ ᱞᱮᱠᱟᱱ ᱪᱮᱬᱮ, ᱛᱚᱣᱟᱧᱩᱧᱩᱭᱟᱹ, ᱩᱵᱷᱚᱭᱪᱚᱨ ᱟᱨ ᱥᱚᱨᱤᱥᱨᱤᱯ ᱮᱢᱟᱱ ᱡᱚᱛᱚ ᱞᱮᱠᱟᱱ ᱡᱟᱱᱣᱟᱨ ᱠᱚᱣᱟᱜ ᱦᱚ ᱛᱟᱦᱮᱱ ᱴᱷᱟᱶ ᱠᱟᱱᱟ ᱾
ᱵᱟᱜᱽᱣᱟᱱ ᱪᱟᱞᱟᱣ ᱵᱟᱱᱟᱣ
ᱯᱟᱨᱠ ᱨᱮᱭᱟᱜ ᱪᱟᱞᱟᱣ ᱵᱟᱱᱟᱣ ᱚᱲᱟᱜ ᱠᱤᱱᱟᱵᱟᱞᱩ ᱱᱟᱝᱜᱽᱨᱟᱦᱟ ᱠᱷᱚᱱ ᱘᱘ ᱠᱤᱞᱚ ᱢᱤᱴᱟᱨ ᱥᱟᱝᱜᱤᱧ ᱜᱮᱭᱟ ᱾ ᱱᱚᱣᱟ ᱫᱚ ᱑,᱕᱖᱓ ᱢᱤᱴᱟᱨ (᱕,᱑᱒᱘ ᱯᱷᱤᱴ) ᱩᱥᱩᱞ ᱨᱮ, ᱠᱤᱱᱟᱵᱟᱞᱩ ᱵᱟᱜᱽᱣᱟᱱ ᱨᱮᱭᱟᱜ ᱮᱛᱚᱢ ᱥᱤᱢᱟᱹ ᱱᱟᱠᱷᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱵᱟᱜᱽᱣᱟᱱ ᱫᱚ ᱥᱟᱵᱟᱦ ᱧᱩᱛᱩᱢ ᱟᱱ ᱜᱟᱶᱛᱟ ᱦᱚᱛᱮ ᱛᱮ ᱪᱟᱞᱟᱣ ᱵᱟᱱᱟᱣᱚᱜ ᱠᱟᱱᱟ ᱾ ᱵᱩᱨᱩ ᱢᱩᱛᱱᱤ ᱱᱤᱥᱟᱱ ᱴᱤᱢᱯᱚᱦᱟᱱ ᱨᱮ ᱮᱦᱚᱵᱚᱜ ᱠᱟᱱᱟ ᱾ ᱢᱮᱥᱤᱞᱚ ᱴᱨᱮᱞ ᱧᱩᱛᱩᱢ ᱟᱱ ᱢᱤᱫ ᱴᱮᱱ ᱚᱯᱥᱚᱱᱟᱞ ᱰᱟᱦᱟᱨ ᱦᱚ ᱢᱮᱱᱟᱜᱼᱟ ᱾ ᱵᱟᱜᱽᱣᱟᱱ ᱨᱮᱭᱟᱜ ᱢᱤᱫ ᱵᱤᱥᱮᱥᱛᱟ ᱫᱚ ᱞᱚ ᱜᱩᱞᱤ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱢᱚᱭᱢᱚᱱᱥᱤᱝᱦᱚ ᱦᱚᱱᱚᱛ
ᱢᱚᱭᱢᱚᱱᱥᱤᱝᱦᱚ ᱦᱚᱱᱚᱛ ᱵᱟᱝᱞᱟᱫᱮᱥ ᱨᱮᱭᱟᱜ ᱛᱟᱞᱟ ᱢᱚᱭᱢᱚᱱᱥᱤᱝᱦᱚ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾ ᱱᱚᱣᱭᱟ ᱦᱚᱱᱚᱛ ᱨᱮᱭᱟᱜ ᱥᱩᱢᱩᱝ ᱟᱹᱵᱤ ᱜᱮ ᱵᱚᱫᱚᱞᱟᱠᱟᱱᱟ᱾ ᱑᱙᱗᱐ ᱥᱮᱨᱢᱟ ᱢᱚᱭᱢᱚᱱᱥᱤᱝᱦᱚ ᱨᱮᱭᱟᱜ ᱦᱚᱱᱚᱛ ᱠᱷᱚᱱ ᱴᱟᱝᱜᱟᱭᱤᱞ ᱢᱚᱦᱚᱠᱩᱢᱟ ᱟᱞᱟᱫᱟ ᱠᱟᱛᱮᱜ ᱴᱟᱝᱜᱟᱭᱤᱞ ᱢᱤᱴᱴᱟᱝ ᱦᱚᱱᱚᱛ ᱠᱚ ᱛᱮᱭᱟᱨ ᱠᱮᱫᱟ᱾ ᱑᱙᱘᱐ ᱥᱮᱜ ᱢᱚᱭᱢᱚᱱᱥᱤᱝᱦᱚ ᱦᱚᱱᱚᱛ ᱨᱮᱭᱟᱜ ᱟᱭᱢᱟ ᱜᱟᱱ ᱢᱚᱦᱟᱠᱩᱢᱟ ᱡᱮᱢᱚᱱ ᱡᱟᱢᱟᱞᱯᱩᱨ, ᱠᱤᱥᱚᱨᱜᱚᱸᱡᱽ, ᱟᱨ ᱱᱮᱛᱨᱚᱠᱳᱱᱟ ᱟᱞᱟᱫᱟ ᱦᱚᱱᱚᱛ ᱠᱚ ᱵᱮᱱᱟᱣ ᱠᱮᱫᱟ᱾ ᱟᱨᱦᱚᱸ ᱡᱟᱢᱟᱞᱯᱩᱨ ᱨᱮᱭᱟᱜ ᱥᱮᱨᱯᱩᱨ ᱟᱞᱟᱫᱟ ᱢᱤᱴᱴᱟᱝ ᱦᱚᱱᱚᱛ ᱠᱚ ᱛᱮᱭᱟᱨ ᱟᱠᱟᱫᱮᱭᱟ᱾ ᱱᱚᱣᱭᱟ ᱞᱟᱦᱟ ᱰᱨᱤᱴᱤᱥ ᱟᱢᱚᱞᱨᱮ ᱢᱚᱭᱢᱚᱱᱥᱤᱝᱦᱚ ᱦᱚᱱᱚᱛ ᱨᱮᱭᱟᱜ ᱱᱟᱥᱮ ᱱᱟᱥᱮ ᱡᱟᱜᱟ ᱥᱤᱞᱮᱴ, ᱰᱷᱟᱠᱟ, ᱨᱚᱝᱯᱩᱨ, ᱟᱨ ᱯᱟᱵᱽᱱᱟ ᱦᱚᱱᱚᱛ ᱠᱚᱨᱮᱠᱚ ᱦᱟᱸᱴᱤᱧ ᱠᱟᱣᱫᱟ᱾ ᱱᱚᱝᱠᱟ ᱞᱮᱠᱟᱛᱮ ᱢᱚᱭᱢᱚᱱᱥᱤᱝᱦᱚ ᱦᱚᱱᱚᱛ ᱦᱚᱱᱚᱛ ᱡᱟ ᱫᱚ ᱵᱨᱤᱴᱤᱥ ᱟᱢᱚᱞ ᱵᱷᱟᱨᱚᱛ ᱵᱚᱨᱥᱚ ᱨᱮᱭᱟᱜ ᱡᱚᱛᱚ ᱠᱷᱚᱱ ᱞᱟᱹᱴᱩ ᱦᱚᱱᱚᱛ ᱱᱚᱣᱭᱟ ᱨᱮᱭᱟᱜ ᱥᱩᱢᱩᱝ ᱠᱟᱹᱴᱤᱡᱽ ᱦᱮᱜ ᱟᱠᱟᱱᱟ᱾
ᱢᱚᱭᱢᱚᱱᱥᱤᱝᱦᱚ ᱦᱚᱱᱚᱛ ᱢᱚᱣᱢᱚᱱᱥᱤᱝᱦᱚ ᱜᱤᱛᱤᱠᱟ, ᱢᱚᱦᱩᱭᱟ, ᱢᱚᱞᱩᱭᱟ, ᱫᱮᱣᱭᱟᱱᱟ ᱢᱚᱫᱤᱱᱟ, ᱪᱚᱱᱫᱨᱚᱵᱚᱛᱤ, ᱠᱚᱵᱤᱥᱠᱚ, ᱫᱤᱱᱮᱥ ᱪᱚᱱᱫᱨᱚ ᱥᱮᱱ, ᱟᱨ ᱢᱩᱠᱛᱟᱜᱟᱪᱷᱟ ᱨᱮᱭᱟᱜ ᱢᱩᱱᱰᱟᱨ ᱞᱟᱹᱜᱤᱫ ᱟᱹᱰᱤ ᱜᱮ ᱧᱩᱛᱩᱢ ᱢᱮᱱᱟᱜ-ᱟ᱾
ᱱᱟᱜᱟᱢ
ᱢᱚᱭᱢᱚᱱᱥᱤᱝᱦᱚ ᱦᱚᱱᱚᱛ ᱨᱮᱭᱟᱜ ᱩᱛᱟᱹᱨ ᱫᱚ ᱵᱷᱚᱨᱚᱛ ᱨᱮᱭᱟᱜ ᱢᱮᱜᱷᱟᱞᱚᱭ ᱯᱚᱱᱚᱛ, ᱫᱟᱹᱠᱷᱤᱱ ᱫᱚ ᱜᱟᱡᱤᱯᱩᱨ ᱦᱚᱱᱚᱛ, ᱯᱩᱨᱩᱵᱽ ᱫᱚ ᱱᱮᱛᱨᱚᱠᱚᱱᱟ ᱟᱨ ᱠᱤᱥᱚᱨᱜᱚᱸᱡᱽ ᱦᱚᱱᱚᱛ, ᱯᱩᱪᱷᱤᱢ ᱫᱚ ᱥᱮᱨᱯᱩᱨ, ᱡᱟᱢᱟᱞᱯᱩᱨ ᱟᱨ ᱴᱟᱝᱜᱟᱭᱤᱞ ᱦᱚᱱᱚᱛ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱚᱞᱟᱠᱟᱠᱚ
᱑᱓ ᱜᱚᱴᱟᱝ ᱩᱯᱚᱡᱮᱞᱟ ᱠᱚᱭᱮ ᱢᱚᱭᱢᱚᱱᱥᱤᱝᱦᱚ ᱦᱚᱱᱚᱛ ᱫᱚ ᱦᱩᱭᱟᱠᱟᱱᱟ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ
ᱜᱟᱰᱟᱠᱚ
ᱢᱚᱭᱢᱚᱱᱥᱤᱝᱦᱚ ᱦᱚᱱᱚᱛ ᱨᱮ ᱟᱹᱰᱤ ᱜᱟᱱ ᱜᱮ ᱜᱟᱰᱟᱠᱚ ᱢᱮᱱᱟᱜ-ᱟ᱾ ᱡᱮᱢᱚᱱ ᱢᱟᱨᱟ ᱵᱨᱚᱢᱚᱯᱩᱛᱨᱚ ᱜᱟᱰᱟ, ᱠᱟᱪᱟᱢᱟᱴᱤᱭᱟ ᱜᱟᱰᱟ, ᱢᱚᱜᱷᱟ ᱜᱟᱰᱟ,ᱥᱚᱦᱟᱭᱤ ᱜᱟᱰᱟ, ᱵᱟᱱᱟᱨ ᱜᱟᱰᱟ, ᱵᱟᱭᱞᱟᱱ ᱜᱟᱰᱟ, ᱫᱚᱭᱱᱟ ᱜᱟᱰᱟ, ᱯᱟᱜᱟᱨᱤᱭᱟ ᱜᱟᱰᱟ, ᱥᱩᱛᱤᱭᱟ ᱜᱟᱰᱟ, ᱠᱟᱣᱨᱟᱭᱤᱫ ᱜᱟᱰᱟ, ᱥᱩᱨᱤᱭᱟ ᱜᱟᱰᱟ, ᱢᱚᱜᱲᱟ ᱜᱟᱰᱟ, ᱵᱟᱛᱷᱟᱭ ᱜᱟᱰᱟ, ᱱᱚᱨᱥᱩᱱᱫᱟ ᱜᱟᱰᱟ, ᱱᱤᱛᱟᱭ ᱜᱟᱰᱟ, ᱠᱚᱝᱥᱚ ᱜᱟᱰᱟ, ᱵᱟᱱᱫᱟᱥ ᱜᱟᱰᱟ, ᱢᱟᱞᱤᱡᱤ ᱜᱟᱰᱟ, ᱫᱷᱚᱞᱟᱭ ᱜᱟᱰᱟ ᱥᱟᱶ ᱟᱨᱦᱚᱸ ᱟᱭᱢᱟ᱾
ᱟᱹᱠᱤᱞ ᱦᱟᱢᱮᱴ
ᱱᱚᱸᱰᱮ ᱵᱟᱨᱮᱭᱟ ᱵᱤᱥᱥᱚᱵᱤᱫᱫᱟᱞᱚᱭ ᱢᱮᱱᱟᱜ-ᱟ(ᱵᱟᱝᱞᱟᱫᱮᱥ ᱠᱨᱤᱥᱤ ᱵᱤᱥᱥᱚᱵᱤᱫᱫᱟᱞᱚᱭ ᱟᱨ ᱡᱟᱛᱤᱳ ᱠᱚᱵᱤ ᱠᱟᱢᱤ ᱱᱩᱡᱽᱨᱩᱞ ᱤᱥᱞᱟᱢ ᱵᱤᱥᱥᱚᱵᱤᱫᱫᱟᱞᱚᱭ), ᱵᱟᱨᱮᱭᱟ ᱢᱮᱰᱤᱠᱮᱞ ᱠᱚᱞᱮᱡᱽ (ᱢᱚᱭᱢᱚᱱᱥᱤᱝᱦᱚ ᱢᱮᱰᱤᱠᱮᱞ ᱠᱚᱞᱮᱡᱽ ᱟᱨ ᱠᱚᱢᱤᱣᱱᱤᱴᱤ ᱵᱮᱡᱽᱴ ᱢᱮᱰᱤᱠᱮᱞ ᱠᱚᱞᱮᱡᱽ), ᱢᱤᱫᱴᱟᱝ ᱯᱨᱚᱠᱚᱣᱥᱚᱞ ᱠᱚᱞᱮᱡᱽ (ᱢᱚᱭᱢᱚᱱᱥᱤᱝᱦᱚ ᱤᱧᱡᱤᱱᱤᱭᱚᱨᱤᱝ ᱠᱚᱞᱮᱡᱽ), ᱢᱤᱫᱴᱟᱝ ᱠᱮᱰᱮᱴ ᱠᱚᱞᱮᱡᱽ (ᱢᱚᱭᱢᱚᱱᱥᱤᱝᱦᱚ ᱜᱟᱨᱞᱥ ᱠᱮᱰᱮᱴ ᱠᱚᱞᱮᱡᱽ), ᱢᱤᱫᱴᱟᱝ ᱥᱟᱨᱤ ᱥᱤᱠᱷᱟ ᱠᱚᱞᱮᱡᱽ, ᱟᱨᱦᱚᱸ ᱢᱮᱱᱟᱜ-ᱟ ᱳᱭᱛᱤᱡᱡᱽᱚ ᱵᱟᱦᱤ ᱪᱤᱫ ᱯᱚᱨᱚᱛᱤᱥᱴᱷᱟᱱ(ᱟᱱᱱᱚᱫᱚ ᱢᱚᱦᱚᱱ ᱠᱚᱞᱮᱡᱽ. ᱟᱨ ᱯᱨᱤᱢᱤᱭᱟᱨ ᱟᱭᱰᱤᱭᱟᱞ ᱦᱟᱭ ᱤᱥᱠᱩᱞ)᱾
ᱟᱫᱤᱜᱷᱮ ᱯᱟᱹᱨᱥᱤ
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱥᱟᱨᱠᱟᱥᱤᱭᱟᱹᱱ ᱯᱟᱹᱨᱥᱤ ᱛᱷᱚᱠ: ᱟᱫᱤᱜᱮᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱨᱟᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱡᱽᱨᱟᱭᱮᱞ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱡᱚᱨᱰᱟᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱥᱤᱨᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱥᱤᱨᱤᱞᱤᱠ ᱦᱚᱨᱚᱯ ᱛᱷᱚᱠ: ᱞᱟᱛᱤᱱ ᱦᱚᱨᱚᱯ ᱛᱷᱚᱠ: ᱟᱨᱚᱵᱤᱠ ᱦᱚᱨᱚᱯ
ᱱᱚᱵᱚᱠᱨᱩᱥᱱᱚ ᱪᱚᱣᱫᱷᱚᱨᱤ
ᱡᱤᱭᱚᱱᱤ
ᱱᱚᱵᱚᱠᱨᱩᱥᱱᱚ ᱪᱚᱣᱫᱷᱩᱨᱤ ᱫᱚ ᱡᱚᱜᱚᱛᱥᱤᱝᱯᱩᱨ ᱨᱮᱱᱟᱜ ᱠᱷᱮᱨᱥᱟ ᱟᱹᱛᱩᱨᱮ ᱑᱙᱐᱑ ᱥᱟᱞᱮ ᱱᱚᱵᱷᱮᱢᱵᱚᱨ ᱑᱓ ᱢᱟᱺᱦᱤᱛ ᱨᱮᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱫᱚ ᱜᱳᱠᱩᱲᱟᱱᱚᱱᱫᱚ ᱪᱚᱣᱫᱷᱩᱨᱤ ᱢᱤᱫ ᱩᱠᱤᱞ ᱞᱮᱠᱟᱛᱮᱭ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱱᱚᱵᱚᱠᱨᱩᱥᱱᱚ ᱫᱚ ᱯᱭᱟᱨᱤᱳᱦᱚᱱ ᱮᱠᱟᱰᱮᱢᱤ ᱠᱷᱚᱱ ᱑᱔ ᱥᱮᱨᱢᱟ ᱩᱢᱮᱨ ᱨᱮ ᱥᱮᱪᱮᱫ ᱮ ᱥᱟᱹᱛ ᱞᱮᱫ ᱛᱟᱦᱮᱸᱫ ᱾ ᱱᱚᱵᱚᱠᱨᱩᱥᱱᱚ ᱫᱚ ᱜᱤᱫᱽᱨᱟᱹ ᱠᱷᱚᱱ ᱜᱮ ᱠᱷᱮᱞ ᱠᱷᱮᱞᱚᱸᱰ ᱠᱚᱫᱚ ᱟᱹᱰᱤᱭ ᱠᱩᱥᱤᱭᱟᱜ ᱛᱟᱦᱮᱸᱫ ᱾ ᱟᱨ ᱟᱡ ᱵᱟᱵᱟ ᱦᱚᱸ ᱱᱚᱶᱟ ᱥᱮᱦᱮᱫ ᱥᱮᱫ ᱜᱮᱭ ᱩᱫᱽᱜᱟ.ᱣ ᱮ ᱠᱟᱱ ᱛᱟᱦᱮᱸᱫ ᱾ ᱴᱷᱟᱹᱣᱠᱟᱹ ᱥᱟᱺᱦᱤᱡ ᱛᱟᱹᱞᱤᱢ ᱮᱢᱟᱦᱟᱭ ᱞᱟᱹᱜᱤᱫ ᱢᱤᱫ ᱢᱟᱪᱮᱛ ᱦᱚᱸᱭ ᱡᱚᱜᱟᱲ ᱞᱮᱫᱮ ᱛᱟᱦᱮᱸᱫ ᱾ ᱛᱟᱭᱚᱢ ᱛᱮ ᱯᱟᱲᱦᱟᱣᱜ ᱞᱟᱹᱜᱤᱫ ᱟᱡᱟᱜ ᱨᱟᱹᱥᱠᱟᱹ ᱧᱮᱞ ᱠᱟᱛᱮ ᱩᱱᱤ ᱫᱚ ᱠᱚᱴᱚᱠ ᱨᱮ ᱢᱮᱱᱟᱜ ᱯᱭᱟᱨᱤᱢᱳᱦᱚᱱ ᱮᱠᱟᱰᱮᱢᱤ ᱨᱮᱠᱚ ᱵᱷᱩᱨᱛᱤ ᱞᱮᱫᱮᱭᱟ ᱾ ᱩᱱᱩᱥᱩᱞ ᱟᱥᱲᱟ ᱵᱤᱱᱤᱰ ᱨᱮ ᱟᱹᱤ ᱱᱟᱯᱟᱭ ᱚᱨᱡᱚ ᱥᱟᱶᱛᱮᱭ ᱯᱟᱨᱚᱢ ᱮᱱ ᱥᱟᱶᱛᱮ ᱪᱮᱛᱟᱱ ᱥᱮᱫ ᱥᱮᱪᱮᱫ ᱞᱟᱹᱜᱤᱫ ᱫᱚ ᱩᱱᱤ ᱨᱮᱵᱷᱮᱱᱥᱟ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱨᱮ ᱧᱩᱛᱩᱢ ᱠᱚ ᱚᱞ ᱠᱮᱫ ᱛᱟᱭᱟ ᱾ ᱤᱠᱷᱟᱹᱱ ᱟᱹᱱᱭᱟᱹᱛ ᱥᱤᱧᱚᱛ ᱨᱮᱱᱟᱜ ᱵᱟᱹᱲᱤᱡ ᱚᱵᱚᱥᱛᱟ ᱩᱱᱤ ᱫᱚ ᱞᱮᱛᱟᱲ ᱮ ᱠᱟᱹᱦᱤᱞ ᱦᱚᱪᱚ ᱞᱮᱫᱮ ᱛᱟᱦᱮᱸᱱ ᱟᱨ ᱟᱫᱷᱟ ᱨᱮᱜᱮ ᱯᱟᱲᱦᱟᱣ ᱵᱟᱹᱜᱤ ᱠᱟᱛᱮ ᱩᱱᱤ ᱫᱚ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮᱭ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾
ᱨᱟᱡᱽᱟᱹᱨᱤ
ᱯᱷᱩᱨᱜᱟᱹᱞ ᱩᱛᱠᱚᱲ ᱯᱨᱚᱫᱮᱥ ᱜᱚᱴᱷᱚᱱ ᱮᱱ ᱛᱟᱭᱚᱢ ᱦᱩᱭ ᱮᱱ ᱵᱟᱪᱷᱱᱟᱣ ᱨᱮ ᱩᱱᱤ ᱫᱚ ᱛᱤᱨᱛᱳᱞ - ᱮᱨᱚᱥᱚᱢᱟ ᱢᱟᱹᱪᱤ ᱠᱷᱚᱱ ᱞᱟᱹᱰᱷᱟᱹᱭ ᱠᱟᱛᱮᱭ ᱡᱤᱛᱠᱟᱹᱨ ᱞᱮᱱᱟ ᱾ ᱚᱱᱠᱟ ᱜᱮ ᱥᱤᱧᱚᱛ ᱯᱷᱤᱨᱜᱟᱹᱞ ᱛᱟᱭᱚᱢ ᱠᱮᱸᱫᱽᱨᱟᱯᱚᱰᱟ ᱟᱥᱚᱱ ᱠᱷᱚᱱ ᱡᱤᱛᱠᱟᱹᱨ ᱠᱟᱛᱮ ᱯᱚᱱᱚᱛ ᱢᱚᱱᱛᱨᱤᱭ ᱵᱮᱱᱟᱣ ᱞᱮᱱᱟ ᱾ ᱥᱩᱢᱩᱝ ᱢᱤᱫᱴᱟᱹᱝ ᱦᱚᱯᱚᱱ ᱵᱤᱱᱟᱭᱚᱠ ᱟᱜ ᱟᱯᱚᱱᱜᱩᱨ ᱛᱟᱭᱚᱢ ᱩᱱᱤ ᱫᱚ ᱟᱹᱰᱤ ᱜᱮᱭ ᱠᱟᱹᱦᱤᱞ ᱮᱱ ᱠᱷᱟᱹᱛᱤᱨ ᱥᱚᱨᱠᱟᱨ ᱠᱷᱚᱱ ᱡᱤᱨᱟᱹᱣ ᱦᱟᱛᱟᱣ ᱠᱟᱛᱮ ᱫᱤᱥᱣᱟᱹ ᱥᱮᱵᱟ ᱨᱮᱭ ᱫᱷᱩᱨᱟᱹᱣ ᱮᱱᱟ ᱾ ᱛᱟᱭᱚᱢ ᱛᱮ ᱱᱮᱦᱨᱩᱣᱟᱜ ᱟᱸᱫᱮ ᱞᱮᱠᱟᱛᱮ ᱯᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱠᱟᱹᱢᱤᱭ ᱥᱟᱸᱵᱽᱲᱟᱣ ᱞᱮᱫ ᱛᱟᱦᱮᱸᱫ ᱾ ᱱᱚᱵᱚᱠᱨᱩᱥᱱᱚᱣᱟᱜ ᱥᱟᱥᱚᱱ ᱚᱠᱛᱚᱨᱮ ᱦᱤᱨᱟᱠᱩᱫᱽ ᱵᱟᱸᱫᱽ, ᱳᱰᱤᱥᱟ ᱨᱮᱱᱟᱜ ᱪᱟᱥᱵᱟᱥ ᱟᱨ ᱡᱟᱱᱣᱟ ᱛᱤᱠᱪᱷᱟᱹ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱵᱩᱨᱞᱟ ᱴᱮᱠᱱᱤᱠᱟᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱮᱢᱟᱱ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾ ᱟᱹᱰᱤ ᱵᱤᱨᱩᱫᱷ ᱠᱟᱛᱮ ᱦᱚᱸ ᱟᱡᱟᱜ ᱠᱩᱨᱩᱢᱩᱴᱩ ᱛᱮ ᱳᱰᱤᱭᱟᱹ ᱯᱟᱹᱨᱥᱤ ᱥᱚᱨᱠᱟᱨᱤ ᱯᱟᱹᱨᱥᱤ ᱨᱮᱱᱟᱜ ᱢᱟᱹᱱ ᱮ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾ ᱟᱡᱟᱜ ᱠᱩᱨᱩᱢᱩᱴᱩ ᱛᱮ ᱜᱩᱨᱥᱟᱡᱟᱭ ᱧᱟᱢᱮᱫ ᱱᱚᱠᱥᱚᱞ ᱱᱮᱛᱟ ᱱᱟᱜᱽᱵᱷᱩᱥᱚᱬ ᱯᱚᱴᱱᱟᱭᱮᱠ ᱟᱜ ᱨᱟᱡᱽᱤᱠᱟᱹ ᱪᱟᱞ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱡᱤᱵᱚᱱ ᱵᱷᱩᱨ ᱫᱤᱥᱣᱟᱹᱭ ᱥᱮᱵᱟ ᱟᱠᱟᱫ ᱠᱚ ᱱᱩᱭ ᱢᱟᱦᱟᱱ ᱳᱰᱤᱭᱟᱹ ᱱᱮᱛᱟ ᱫᱚ ᱒᱔ ᱡᱩᱱ ᱑᱙᱘᱔ ᱨᱮ ᱡᱟᱭᱡᱩᱜᱽ ᱞᱟᱹᱜᱤᱫ ᱡᱤᱣᱤᱵᱟᱹᱛᱤ ᱤᱬᱤᱡ ᱥᱟᱹᱨᱤ ᱞᱮᱱ ᱛᱟᱭᱟ ᱾
ᱥᱟᱨᱵᱤᱭᱟ
ᱥᱟᱨᱵᱤᱭᱟ ᱥᱮ ᱥᱟᱨᱵᱤᱭᱟᱱ ᱯᱨᱚᱡᱟᱛᱚᱱᱛᱨᱚ (ᱥᱟᱨᱵᱤᱭᱟᱱ : Република Србија, ᱨᱮᱯᱩᱵᱽᱞᱤᱠᱟ ᱥᱚᱨᱵᱤᱭᱟ) ᱛᱟᱞᱢᱟ ᱟᱨ ᱠᱚᱧᱮᱼᱥᱟᱢᱟᱝ ᱤᱣᱨᱳᱯ ᱨᱮᱱᱟᱜ ᱢᱤᱫ ᱚᱛᱦᱟᱥᱟ ᱮᱥᱮᱫ ᱫᱤᱥᱚᱢ ᱠᱟᱱᱟ ᱾ ᱱᱚᱣᱟ ᱫᱚ ᱯᱟᱱᱳᱱᱤᱭᱚ ᱥᱟᱹᱢᱩᱝ ᱴᱚᱴᱷᱟ ᱨᱮᱱᱟᱜ, ᱵᱚᱞᱠᱟᱱ ᱴᱚᱴᱷᱟ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱤᱥᱚᱢ ᱨᱮᱱᱟᱜ ᱮᱛᱚᱢ ᱥᱮᱫ ᱦᱟᱝᱜᱮᱨᱤ, ᱮᱛᱚᱢ-ᱥᱟᱢᱟᱝ ᱥᱮᱫ ᱨᱳᱢᱟᱱᱤᱭᱟ, ᱥᱟᱢᱟᱝ-ᱠᱚᱧᱮ ᱥᱮᱫ ᱵᱩᱞᱜᱟᱨᱤᱭᱟ, ᱠᱚᱧᱮ ᱥᱮᱫ ᱮᱛᱚᱢ ᱢᱮᱥᱤᱰᱳᱱᱤᱭᱟ, ᱯᱟᱪᱮ ᱥᱮᱫ ᱵᱚᱥᱱᱤᱭᱟ ᱟᱨ ᱦᱟᱨᱡᱮᱜᱳᱵᱷᱤᱱᱟ ᱟᱨ ᱠᱚᱧᱮᱼᱯᱟᱪᱮ ᱥᱮᱫ ᱢᱚᱱᱴᱮᱱᱤᱜᱨᱳ ᱫᱤᱥᱚᱢ ᱢᱮᱱᱟᱜᱼᱟ ᱾ ᱥᱟᱨᱵᱤᱭᱟ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱥᱚᱦᱚᱨ ᱵᱮᱞᱜᱨᱮᱰ ᱠᱟᱱᱟ ᱾ ᱥᱟᱨᱵᱤᱭᱟ ᱫᱤᱥᱚᱢ ᱨᱮᱱᱟᱜ ᱦᱤᱥᱟᱹᱵᱽ ᱞᱮᱠᱟᱛᱮ ᱠᱳᱥᱳᱵᱷᱳ ᱨᱮᱯᱮᱪ ᱴᱚᱴᱷᱟ ᱫᱟᱹᱵᱤ ᱦᱚᱛᱮᱛᱮ ᱟᱠᱵᱮᱱᱤᱭᱟ ᱫᱤᱥᱚᱢ ᱥᱟᱶ ᱦᱚᱸ ᱥᱤᱢᱟᱹᱱᱟ ᱢᱮᱱᱟᱜᱼᱟ ᱾ᱠᱳᱥᱳᱵᱷᱳ ᱪᱷᱟᱰᱟ ᱠᱟᱛᱮᱡᱽ ᱥᱟᱨᱵᱤᱭᱟ ᱨᱮ ᱟᱢᱫᱟᱡᱽ ᱮᱭᱟᱭ ᱢᱤᱞᱤᱭᱚᱱ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ ᱠᱳᱥᱳᱵᱷᱳ ᱥᱮᱞᱮᱫ ᱞᱮᱠᱷᱟᱱ ᱘.᱘ ᱢᱤᱞᱤᱭᱚᱱ ᱜᱟᱱ ᱦᱚᱲ ᱠᱚ ᱦᱩᱭᱩᱜᱼᱟ ᱾
ᱥᱤᱧᱚᱛ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ
ᱥᱤᱧᱚᱛ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱨᱮᱱᱟᱜ ᱧᱩᱛᱩᱢ
ᱢᱤᱨᱟ ᱠᱩᱢᱟᱨ
ᱢᱤᱨᱟ ᱠᱩᱢᱟᱨ ᱫᱚ ᱢᱤᱫ ᱵᱷᱟᱨᱚᱛᱤᱭᱟᱹ ᱨᱟᱡᱽᱱᱮᱛᱟ ᱟᱨ ᱞᱚᱠᱥᱚᱵᱷᱟ ᱛᱮ ᱢᱚᱬᱮ ᱫᱷᱟᱣ ᱮ ᱵᱟᱪᱷᱚᱱ ᱟᱠᱟᱱ ᱥᱟᱝᱥᱚᱫᱽ ᱠᱟᱱᱟᱭ ᱾ ᱢᱤᱨᱟ ᱠᱩᱢᱟᱨ ᱫᱚ ᱢᱤᱫ ᱚᱱᱠᱟᱱ ᱵᱟᱪᱚᱥᱯᱚᱛᱤ ᱠᱟᱱᱟᱭ ᱡᱟᱦᱟᱸᱭ ᱫᱚ ᱵᱷᱟᱨᱚᱛ ᱨᱮᱱᱤᱡ ᱯᱩᱭᱞᱩ ᱛᱤᱨᱞᱟᱹ ᱵᱟᱪᱚᱥᱯᱚᱛᱤ ᱞᱮᱠᱟᱛᱮ ᱵᱤᱱᱟᱹ ᱵᱟᱷᱟ ᱛᱮ ᱵᱟᱪᱷᱚᱱ ᱞᱮᱱᱟᱭ ᱟᱨ ᱒᱐᱐᱔ ᱠᱷᱚᱱ ᱒᱐᱑᱔ ᱦᱟᱹᱵᱤᱡ ᱮ ᱠᱟᱹᱢᱤ ᱞᱮᱜ-ᱟ ᱾
ᱩᱱᱤ ᱫᱚ ᱢᱤᱫ ᱩᱠᱤᱞ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱑᱕ ᱟᱱᱟᱜ ᱞᱚᱠᱥᱚᱵᱷᱟ ᱨᱮ ᱥᱚᱦᱮᱫᱚᱜ ᱢᱟᱬᱟᱝ ᱨᱮ ᱩᱱᱤ ᱫᱚ ᱘ ᱟᱱᱟᱜ, ᱑᱑ ᱟᱱᱟᱜ, ᱑᱒ ᱟᱱᱟᱜ ᱟᱨ ᱑᱔ ᱟᱱᱟᱜ ᱞᱚᱠᱥᱚᱵᱷᱟ ᱛᱮᱦᱚᱸᱭ ᱵᱟᱪᱷᱚᱱ ᱞᱮᱱᱟ ᱾ ᱒᱐᱐᱔ ᱠᱷᱚᱱ ᱒᱐᱐᱙ ᱦᱟᱹᱵᱤᱡ ᱢᱚᱱᱢᱚᱦᱚᱱ ᱥᱤᱝ ᱟᱜ ᱥᱚᱨᱠᱟᱨ ᱨᱮ ᱥᱟᱶᱛᱟᱨᱤ ᱵᱷᱟᱹᱞᱟᱹᱭ ᱵᱤᱵᱷᱟᱜᱽ ᱨᱮ ᱠᱮᱵᱤᱱᱮᱴ ᱢᱚᱱᱛᱨᱤ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾
ᱡᱤᱭᱚᱱ
ᱢᱤᱨᱟ ᱠᱩᱢᱟᱨᱟᱜ ᱡᱟᱱᱟᱢ ᱫᱚ ᱵᱤᱦᱟᱨ ᱨᱮᱭᱟᱜ ᱯᱟᱴᱱᱟ ᱨᱮ ᱦᱩᱭ ᱞᱮᱱᱟ ᱾ ᱟᱡ ᱵᱟᱵᱟ ᱵᱟᱵᱩ ᱡᱚᱜᱚᱫᱽᱡᱤᱵᱚᱱ ᱨᱟᱢ ᱫᱚ ᱩᱯ ᱯᱚᱨᱫᱷᱟᱱ ᱢᱚᱱᱛᱨᱤ ᱟᱨ ᱢᱤᱫ ᱫᱚᱲᱤᱛ ᱱᱮᱛᱟᱭ ᱛᱟᱦᱮᱸ ᱠᱟᱱᱟ ᱾ ᱟᱡ ᱟᱭᱳ ᱫᱚ ᱢᱤᱫ ᱯᱷᱩᱨᱜᱟᱹᱞ ᱦᱩᱞᱜᱟᱹᱨᱤᱭᱟ,ᱭ ᱛᱮᱦᱮᱸ ᱠᱟᱱᱟ ᱾ ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱣᱮᱞᱦᱟᱢ ᱛᱤᱨᱞᱟᱹ ᱵᱤᱨᱫᱟᱹᱜᱟᱲ ᱨᱮ ᱦᱩᱭ ᱞᱮᱱᱟ ᱾ ᱚᱱᱟ ᱛᱟᱭᱚᱢ ᱩᱱᱤ ᱢᱚᱦᱟᱨᱟᱱᱤ ᱜᱟᱭᱚᱛᱨᱤᱫᱮᱵᱤ ᱛᱤᱨᱞᱟᱹ ᱵᱤᱨᱫᱟᱹᱜᱟᱲ ᱛᱮ ᱪᱟᱞᱟᱣ ᱞᱮᱱᱟ ᱾ ᱩᱱᱤ ᱤᱱᱫᱽᱨᱚᱯᱨᱚᱰᱛᱷᱚ ᱢᱟᱦᱟ ᱵᱤᱨᱫᱟᱹᱜᱟᱲ ᱠᱷᱚᱱᱟᱜ ᱩᱠᱤᱞᱟᱹᱛᱤ ᱨᱮ ᱥᱚᱱᱮᱨᱥᱤᱫ ᱰᱤᱜᱽᱨᱤ ᱧᱟᱢ ᱞᱮᱜ-ᱟ ᱾ ᱒᱐᱑᱐ ᱥᱟᱞ ᱨᱮ ᱵᱚᱱᱚᱥᱯᱚᱛᱤ ᱵᱤᱫᱽᱭᱟᱯᱤᱴᱷ ᱠᱷᱚᱱ ᱰᱟᱠᱛᱚᱨᱤᱠᱚᱛᱟᱭ ᱧᱟᱢ ᱞᱮᱜ-ᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ : ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙ ᱛᱷᱚᱠ: ᱞᱚᱠ ᱥᱚᱵᱷᱟ ᱥᱯᱤᱠᱟᱨ
ᱛᱷᱚᱠ: ᱨᱟᱡᱽᱱᱮᱛᱟ
ᱵᱨᱮᱰ ᱯᱤᱴ
ᱣᱤᱞᱤᱭᱟᱢ ᱵᱨᱮᱰᱞᱤ "ᱵᱨᱮᱰ" ᱯᱤᱴ (ᱡᱟᱱᱟᱢ: ᱑᱘ ᱰᱤᱥᱮᱢᱵᱚᱨ ᱑᱙᱖᱓) ᱫᱚ ᱢᱤᱫᱴᱟᱹᱝ ᱢᱟᱨᱠᱤᱱ ᱚᱵᱷᱤᱱᱚᱭ ᱠᱷᱮᱞᱚᱰᱤᱭᱟᱹ ᱟᱨ ᱥᱤᱱᱮᱢᱟ ᱯᱨᱳᱡᱳᱡᱳᱠ ᱠᱟᱱᱟᱭ ᱾ ᱫᱷᱟᱹᱨᱛᱤ ᱨᱮᱱ ᱢᱤᱫᱴᱟᱹᱝ ᱧᱩᱛᱩᱢᱟᱱ ᱟᱠᱚᱨᱥᱚᱱᱤᱭᱳ ᱢᱟᱹᱱᱢᱤ ᱦᱤᱥᱟᱹᱵᱽ ᱛᱮ ᱩᱱᱤ ᱠᱚ ᱫᱷᱚᱨᱟᱣᱭᱟ ᱾ ᱟᱨ ᱱᱤᱭᱟᱹ ᱛᱟᱭᱚᱢ ᱥᱤᱱᱮᱢᱟ ᱨᱮᱱᱟᱜ ᱯᱚᱨᱫᱟ ᱛᱟᱭᱚᱢ ᱨᱮ ᱠᱷᱚᱵᱚᱨ ᱠᱟᱜᱚᱡᱽ ᱨᱮ ᱯᱟᱨᱥᱟᱞᱚᱜ ᱠᱷᱚᱵᱚᱨ ᱠᱚ ᱾ ᱯᱤᱴ ᱫᱚ ᱵᱟᱨ ᱫᱷᱟᱣ ᱮᱠᱟᱰᱮᱢᱤ ᱥᱤᱨᱯᱟᱹ ᱞᱟᱹᱜᱤᱛ ᱠᱚ ᱢᱳᱱᱳᱱᱤᱛᱳ ᱞᱤᱫᱤᱭᱟ ᱟᱨ ᱯᱩᱱ ᱫᱷᱟᱣ ᱜᱳᱞᱰᱮᱱ ᱜᱞᱳᱵᱽ ᱥᱤᱨᱯᱟᱹ ᱨᱮ ᱢᱳᱱᱳᱱᱚᱭᱚᱱ ᱧᱟᱢ ᱠᱟᱛᱮ ᱢᱤᱫ ᱫᱷᱟᱣ ᱥᱤᱨᱯᱟᱭ ᱡᱤᱛᱟᱹᱣᱞᱮᱱᱟ ᱾
ᱮᱛᱦᱚᱵ ᱡᱤᱭᱚᱱ
ᱵᱨᱮᱰ ᱯᱤᱴ ᱫᱚ ᱳᱠᱞᱟᱦᱳᱢᱟ ᱨᱮᱱᱟᱜ ᱥᱟᱣᱱᱤ ᱨᱮ ᱢᱤᱫᱴᱮᱱ ᱴᱨᱟᱠᱤᱝ ᱥᱚᱝᱜᱚᱴᱷᱚᱱ ᱨᱮᱱ ᱢᱩᱬᱩᱛ ᱣᱤᱞᱤᱭᱟᱢ ᱟᱞᱵᱷᱤᱱ ᱯᱤᱴ ᱟᱨ ᱢᱤᱫ ᱤᱥᱠᱩᱞ ᱯᱚᱨᱟᱢᱚᱨᱥᱚᱫᱟᱛᱟ ᱡᱮᱱ ᱮᱴᱴᱟ ᱛᱟᱹᱠᱤᱱᱟᱜ ᱚᱲᱟᱜ ᱨᱮᱭ ᱡᱟᱱᱟᱢ ᱟᱠᱟᱱᱟ ᱾ ᱱᱩᱠᱩ ᱫᱚ ᱟᱹᱰᱤ ᱩᱥᱟᱹᱨᱟ ᱢᱤᱥᱳᱨᱤ ᱨᱮᱱᱟᱜ ᱤᱥᱯᱨᱤᱝᱯᱷᱤᱞᱰ ᱠᱩ ᱩᱪᱟᱹᱲ ᱞᱮᱱᱟ ᱟᱨ ᱚᱸᱰᱮ ᱜᱮ ᱯᱤᱴ ᱫᱚ ᱟᱡ ᱠᱟᱹᱴᱤᱡ ᱵᱚᱭᱦᱟ ᱰᱚᱜᱽᱞᱟᱥ ᱢᱤᱪᱮᱞ ᱟᱨ ᱡᱩᱞᱤ ᱱᱤᱞ ᱛᱟᱹᱠᱩ ᱥᱟᱶᱛᱮ ᱭ ᱛᱟᱸᱦᱮᱸᱱᱠᱟᱱ ᱛᱟᱦᱮᱸᱱᱟ ᱾ ᱯᱤᱴ ᱫᱚ ᱢᱤᱫ conservative ᱤᱥᱟᱹᱭ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱟᱠᱟᱱᱟ ᱡᱟᱸᱦᱚᱸᱭ ᱫᱚ ᱠᱚᱧᱮ ᱵᱮᱯᱴᱤᱥᱴ ᱠᱟᱱᱟ ᱠᱚ ᱾
ᱯᱤᱴ ᱫᱚ ᱠᱤᱠᱟᱯᱩ ᱦᱟᱭ ᱤᱥᱠᱩᱞ ᱨᱮᱭ ᱯᱟᱲᱦᱟᱣ ᱟᱠᱟᱱᱟ ᱡᱟᱦᱟᱸ ᱨᱮ ᱩᱱᱤ ᱫᱚ ᱟᱨᱦᱚᱸ ᱜᱚᱞᱯᱷ, ᱯᱟᱭᱨᱟ ᱟᱨ ᱴᱮᱱᱤᱥ ᱠᱞᱟᱵᱽ ᱨᱮᱱ ᱦᱚᱸ ᱥᱚᱦᱮᱫᱮ ᱛᱟᱦᱮᱸ ᱠᱟᱱᱟ ᱾ ᱦᱟᱭ ᱤᱥᱠᱩᱞ ᱯᱟᱲᱦᱟᱣ ᱢᱩᱪᱟᱹᱫ ᱠᱟᱛᱮ ᱯᱤᱴ ᱫᱚ ᱢᱤᱥᱳᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭ ᱵᱷᱳᱨᱛᱤ ᱞᱮᱱᱟ ᱾ ᱚᱸᱰᱮ ᱩᱱᱤ ᱫᱚ ᱥᱟᱝᱵᱟᱫᱤᱠᱚᱛᱚ ᱢᱩᱬᱩᱛ ᱥᱟᱛᱟᱢ ᱫᱚᱦᱚ ᱠᱟᱛᱮ ᱥᱟᱶᱛᱮ ᱵᱤᱜᱽᱜᱟᱯᱚᱱ ᱥᱟᱛᱟᱢ ᱪᱮᱛᱟᱱᱮ ᱯᱟᱲᱦᱟᱣ ᱟᱠᱟᱱᱟ ᱾ ᱯᱟᱲᱦᱟᱣ ᱢᱩᱪᱟᱹᱫ ᱥᱮᱡ ᱯᱤᱴ ᱮ ᱟᱹᱭᱠᱟᱹᱣ ᱠᱮᱫᱟ ᱡᱮ ᱟᱭᱟᱜ ᱫᱚ ᱚᱵᱷᱤᱱᱚᱭ ᱥᱮᱡ ᱡᱷᱩᱠ ᱢᱮᱱᱟᱜ ᱛᱟᱭᱟ ᱾ ᱚᱱᱟᱛᱮᱜᱮ ᱩᱱᱤ ᱢᱤᱥᱳᱨᱤ ᱠᱷᱚᱱ ᱞᱚᱥ ᱮᱱᱡᱮᱞᱮᱥ ᱨᱮᱭ ᱩᱪᱟᱹᱲ ᱮᱱᱟ ᱟᱨ ᱚᱸᱰᱮ ᱚᱵᱷᱤᱱᱚᱭ ᱪᱮᱛᱟᱱ ᱢᱤᱫᱴᱮᱱ ᱦᱩᱰᱤᱧ ᱠᱳᱨᱥ ᱮ ᱠᱚᱨᱟᱣ ᱠᱮᱫᱟ ᱾
ᱠᱟᱹᱢᱤ ᱡᱤᱭᱚᱱ
ᱴᱮᱞᱤᱵᱷᱤᱥᱚᱱ ᱨᱮ ᱯᱮᱲᱟ ᱥᱤᱞᱯᱤ ᱦᱤᱥᱟᱹᱵᱛᱮ ᱵᱨᱮᱰ ᱟᱭᱟᱜ ᱚᱵᱷᱤᱱᱚᱭ ᱡᱤᱭᱚᱱᱮ ᱮᱛᱦᱚᱵ ᱟᱠᱟᱫᱟ᱾ ᱱᱚᱝᱠᱟᱱ ᱢᱤᱫᱴᱮᱱ ᱴᱮᱞᱤᱵᱷᱤᱥᱚᱱ ᱫᱷᱟᱨᱟᱵᱟᱦᱤᱠ ᱫᱚ ᱑᱙᱘᱗ ᱥᱮᱨᱢᱟ ᱨᱮ ᱥᱤ ᱵᱤ ᱮᱥ ᱪᱮᱱᱮᱞ ᱠᱷᱚᱱ ᱠᱚ ᱩᱫᱩᱜᱮᱛ ᱛᱟᱦᱮᱸᱱᱟ ᱾ ᱚᱱᱟ ᱫᱷᱟᱨᱟᱵᱟᱦᱤᱠ ᱨᱮᱱᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ᱰᱟᱞᱟᱥ ᱾ ᱤᱱᱟᱹ ᱛᱟᱭᱚᱢ ᱑᱙᱙᱑ ᱥᱮᱨᱢᱟ ᱨᱮ ᱰᱟᱦᱟᱨ ᱥᱤᱱᱮᱢᱟ ᱛᱷᱮᱞᱢᱟ ᱮᱱᱰ ᱞᱩᱭᱤᱥ ᱨᱮ ᱡᱤᱱᱟ ᱰᱮᱵᱷᱤᱥ ᱵᱤᱯᱳᱨᱤᱛ ᱚᱵᱷᱤᱱᱚᱭ ᱠᱟᱛᱮ ᱟᱹᱰᱤ ᱧᱩᱛᱩᱢᱮ ᱦᱟᱢᱮᱴ ᱞᱮᱫᱟ ᱟᱨ ᱩᱱ ᱨᱮᱜᱮ ᱟᱭᱟᱜ ᱧᱩᱛᱩᱢ ᱦᱚᱸ ᱯᱟᱥᱱᱟᱣ ᱮᱱ ᱛᱟᱭᱟ ᱾ ᱟ ᱨᱤᱵᱷᱟᱨ ᱨᱟᱱᱥ ᱛᱷᱨᱩ ᱤᱴ (᱑᱙᱙᱒) ᱟᱨ ᱤᱱᱴᱟᱨᱵᱷᱤᱣ ᱩᱭᱤᱛᱷ ᱫᱟ ᱵᱷᱮᱢᱯᱟᱭᱟᱨ (᱑᱙᱙᱔) ᱥᱤᱱᱮᱢᱟ ᱨᱮ ᱢᱩᱬᱩᱛ ᱵᱷᱩᱢᱤᱠᱟ ᱨᱮ ᱚᱵᱷᱤᱱᱚᱭ ᱫᱟᱨᱟᱭ ᱛᱮᱜᱮ ᱞᱟᱹᱴᱩ ᱵᱟᱡᱮᱴ ᱨᱮᱱᱟᱜ ᱥᱤᱱᱮᱢᱟ ᱨᱮ ᱚᱵᱷᱤᱱᱚᱭᱮ ᱮᱴᱦᱚᱵ ᱟᱠᱟᱫᱟ ᱾
ᱜᱷᱟᱨᱚᱸᱡᱽ ᱡᱤᱭᱚᱱ
ᱵᱨᱮᱰ ᱯᱤᱴ ᱫᱚ ᱯᱟᱹᱦᱤᱞ ᱫᱷᱟᱣ ᱚᱵᱷᱤᱱᱚᱭ ᱠᱷᱮᱞᱚᱰᱤᱭᱟᱹᱱᱤ ᱜᱤᱱᱮᱛᱷ ᱯᱮᱞᱴᱨᱳ ᱥᱟᱶᱛᱮ ᱥᱟᱹᱜᱟᱹᱭ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱛᱚᱵᱮ ᱛᱟᱭᱚᱢ ᱫᱟᱨᱟᱢᱛᱮ ᱩᱱᱤ ᱫᱚ ᱠᱷᱮᱞᱚᱰᱟᱹᱱᱤ ᱡᱮᱱᱤᱯᱷᱟᱨ ᱮᱱᱤᱥᱴᱚᱱ ᱮ ᱵᱟᱯᱞᱟ ᱞᱤᱫᱤᱭᱟ ᱾ ᱢᱚᱬᱮ ᱥᱮᱨᱢᱟ ᱢᱤᱫ ᱥᱟᱶᱛᱮ ᱛᱟᱦᱮᱸᱱ ᱯᱚᱨ ᱩᱱᱠᱤᱱ ᱦᱚᱸ ᱠᱤᱱ ᱵᱟᱯᱟᱠ ᱮᱱᱟ ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱒᱐᱐᱙ ᱥᱮᱨᱢᱟ ᱫᱷᱟᱹᱵᱤᱡ ᱧᱩᱛᱩᱢᱟᱱ ᱠᱷᱮᱞᱚᱰᱟᱹᱱᱤ ᱮᱱᱡᱮᱞᱤᱱᱟ ᱡᱳᱞᱤ ᱥᱟᱶᱛᱮᱭ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱫᱚ ᱡᱮᱜᱮᱛ ᱡᱟᱠᱟᱛ ᱢᱤᱰᱤᱭᱟ ᱨᱮ ᱟᱹᱰᱤᱜᱮ ᱜᱟᱞᱢᱟᱨᱟᱣ ᱨᱮᱱᱟᱜ ᱢᱤᱫ ᱥᱟᱛᱚᱢ ᱦᱩᱭᱞᱮᱱᱟ᱾ ᱵᱨᱮᱰ ᱟᱨ ᱡᱳᱞᱤ ᱨᱮᱱ ᱢᱮᱰᱚᱠᱥ, ᱡᱟᱦᱟᱨᱟ ᱟᱨ ᱯᱮᱠᱥ ᱧᱩᱛᱩᱢᱟᱱ ᱯᱮᱭᱟ ᱫᱚᱛᱛᱚᱠ ᱜᱤᱫᱽᱨᱟᱹ ᱟᱨ ᱟᱹᱠᱤᱱ ᱨᱮᱱ ᱯᱮᱭᱟ ᱜᱤᱫᱽᱨᱟᱹ ᱥᱤᱞᱳᱦ, ᱱᱚᱠᱥ ᱟᱨ ᱵᱷᱤᱵᱷᱤᱭᱟᱱ ᱢᱮᱱᱟᱜ ᱠᱳᱣᱟ᱾ ᱯᱞᱟᱱ ᱵᱤ ᱧᱩᱛᱩᱢ ᱛᱮ ᱵᱽᱨᱮᱰ ᱯᱤᱴ ᱟᱜ ᱢᱤᱫᱴᱮᱱ ᱯᱨᱳᱡᱳᱡᱳᱱᱟ ᱥᱚᱝᱜᱚᱴᱷᱚᱱ ᱢᱮᱱᱟᱜ ᱛᱟᱭᱟ, ᱡᱟᱦᱟᱸ ᱫᱚ ᱒᱐᱐᱗ ᱥᱮᱨᱢᱟ ᱨᱮ ᱫᱟ ᱰᱤᱯᱟᱨᱴᱮᱰ ᱥᱤᱱᱮᱢᱟᱭ ᱯᱨᱳᱡᱳᱡᱳᱱᱟ ᱞᱮᱫᱟ ᱡᱟᱦᱟᱸ ᱫᱚ ᱥᱮᱨᱟ ᱥᱤᱱᱮᱢᱟ ᱵᱤᱵᱷᱟᱜᱽ ᱨᱮ ᱮᱠᱟᱰᱮᱢᱤ ᱥᱤᱨᱯᱟᱭ ᱧᱟᱢ ᱞᱮᱫᱟ ᱾ ᱡᱳᱞᱤ ᱥᱟᱶᱛᱮ ᱥᱟᱹᱜᱟᱹᱭ ᱡᱚᱲᱟᱣ ᱛᱟᱭᱚᱢ ᱵᱨᱮᱰ ᱯᱤᱴ ᱡᱮᱜᱮᱛ ᱡᱟᱠᱟᱛ ᱨᱮ ᱟᱭᱢᱟ ᱥᱩᱥᱟᱹᱨᱤᱭᱟᱹ ᱠᱟᱹᱢᱤ ᱥᱟᱶᱛᱮᱭ ᱡᱚᱲᱟᱣ ᱟᱠᱟᱱᱟ ᱥᱮ ᱱᱤᱛ ᱦᱚᱸ ᱢᱮᱱᱟᱭᱟ ᱾
ᱩᱫᱟᱹᱞᱜᱩᱲᱤ ᱦᱚᱱᱚᱛ
ᱩᱫᱟᱹᱞᱜᱩᱲᱤ ᱦᱚᱱᱚᱛ (ᱤᱝᱨᱟ.ᱡᱤ : Udalguri district) ᱫᱚ ᱥᱤᱧᱚᱛ ᱨᱮᱭᱟᱜ ᱦᱤᱸᱥ ᱯᱚᱱᱚᱛ ᱟᱥᱟᱢ ᱨᱮᱭᱟᱜ ᱓᱓ ᱜᱚᱴᱟᱝ ᱦᱚᱱᱚᱛ ᱵᱷᱤᱛᱨᱤ ᱨᱮ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱒᱐᱐᱓ ᱥᱮᱨᱢᱟ ᱨᱮ ᱥᱚᱱᱤᱯᱩᱨ, ᱫᱚᱨᱚᱝ, ᱱᱚᱞᱵᱥᱲᱤ ᱦᱚᱱᱚᱛ ᱨᱮᱱᱟᱜ ᱟᱫᱚᱢ ᱟᱫᱚᱢ ᱦᱤᱥ ᱜᱮᱫ ᱵᱮᱜᱟᱨ ᱠᱟᱛᱮ ᱛᱮᱭᱟᱨ ᱦᱩᱭ ᱞᱮᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱵᱤ.ᱴᱤ.ᱥᱤ. ᱨᱮᱱᱟᱜ ᱯᱚᱱ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱢᱤᱫᱴᱟᱝ ᱠᱟᱱᱟ ᱾ ᱩᱫᱟᱹᱞᱜᱩᱲᱤ ᱱᱟᱝᱜᱽᱨᱟᱦᱟ ᱠᱟᱱᱟ ᱩᱫᱟᱹᱞᱜᱩᱲᱤ ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱾
ᱧᱩᱛᱩᱢ ᱚᱢᱚᱱ
ᱩᱫᱟᱹᱞᱜᱩᱲᱤ ᱧᱩᱛᱩᱢ ᱫᱚ ᱩᱫᱟᱹᱞ ᱧᱩᱛᱩᱢᱟᱱ ᱫᱟᱨᱮ ᱠᱷᱚᱱ ᱚᱢᱚᱱ ᱟᱠᱟᱱᱟ ᱢᱮᱱ ᱛᱮ ᱠᱚ ᱞᱟᱹᱭ ᱟᱹᱜᱩ ᱟᱠᱟᱫᱟ ᱾ "ᱩᱫᱟᱹᱞ" ᱢᱤᱫᱴᱮᱱ ᱫᱟᱨᱮ + ᱜᱩᱲ ᱯᱨᱚᱛᱚᱭ, ᱜᱩᱲᱤ ᱛᱟᱦᱟ ᱨᱮᱦᱮᱫ। ᱚᱱᱟ ᱨᱮᱭᱟᱜ ᱢᱮᱱᱮᱫ ᱫᱚ ᱦᱩᱭᱩᱜ ᱠᱟᱱᱟ- ᱩᱫᱟᱹᱞ ᱫᱟᱨᱮ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱ ᱢᱤᱫᱴᱟᱹᱝ ᱴᱷᱟᱹᱭ ᱾ ᱟᱨ ᱢᱤᱫ ᱴᱮᱱ ᱞᱟᱹᱭ ᱪᱟᱞ ᱟᱹᱜᱩ ᱠᱟᱛᱷᱟ ᱞᱮᱠᱟ ᱛᱮ, ᱱᱚᱣᱟ ᱴᱷᱟ.ᱭ ᱨᱮ ᱩᱫᱫᱟᱞ ᱧᱩᱛᱩᱢᱟᱱ ᱨᱤᱥᱤ ᱭᱟᱜ ᱟᱥᱨᱚᱢ ᱛᱟᱦᱮ ᱠᱟᱱᱟ ᱢᱮᱱ ᱛᱮ ᱯᱟᱹᱛᱭᱟᱹᱣᱜ ᱢᱮᱱᱟᱜᱼᱟ ᱾ ᱢᱮᱱ ᱠᱷᱟᱱ ᱱᱤᱭᱟ ᱜᱮ ᱵᱟᱹᱲᱛᱤ ᱯᱟᱹᱛᱤᱭᱟᱹᱣᱜ ᱞᱮᱠ ᱠᱟᱱᱟ ᱡᱮ, ᱵᱟᱨᱭᱟ ᱵᱚᱰᱚ ᱟᱹᱲᱟᱹ "ᱳᱨᱫᱟᱞ" ᱟᱨ ᱜᱩᱱᱫᱽᱨᱤ ᱢᱤᱞᱟᱹᱣ ᱠᱟᱛᱮ ᱦᱩᱭ ᱟᱠᱟᱱᱟ ᱩᱨᱫᱟᱞᱟᱜᱩᱱᱫᱽᱨᱤ> ᱩᱨᱫᱟᱞᱜᱩᱱᱫᱤ > ᱩᱫᱟᱹᱞᱜᱩᱲᱤ ᱾ ᱵᱚᱰᱚ ᱟᱹᱲᱟᱹ ᱛᱮ "ᱳᱨᱫᱟᱞ" ᱢᱮᱱᱮᱛ ᱯᱷᱟᱭᱞᱟᱣ ᱥᱮ ᱜᱚᱱᱚᱝᱟᱱ ᱟᱨ "ᱜᱩᱱᱫᱽᱨᱤ" ᱢᱮᱱᱮᱭ ᱜᱩᱲᱤ ᱢᱮᱱᱮᱛ ᱦᱚᱞᱚᱝ ᱾
ᱚᱛᱱᱚᱛ ᱩᱱᱩᱨᱩᱢ
ᱱᱚᱣᱟ ᱴᱚᱴᱷᱟ ᱛᱟᱞᱟ ᱛᱮ ᱟᱹᱰᱤ ᱟᱭᱢᱟ ᱱᱟᱹᱭ - ᱱᱟᱞᱟ ᱠᱚᱭᱮ ᱨᱮᱭᱟᱜ ᱛᱤᱵᱵᱚᱛ ᱟᱨ ᱦᱤᱢᱟᱞᱚᱭ ᱵᱩᱨᱩ ᱠᱷᱚᱱ ᱟᱹᱛᱩ ᱦᱮᱡ ᱟᱠᱟᱱᱟ ᱾ ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ: ᱜᱚᱞᱟᱱᱫᱤ, ᱫᱟᱹᱭᱠᱷᱟᱢ, ᱠᱷᱟᱣᱨᱚᱝ, ᱫᱷᱚᱱᱥᱤᱨᱤ ᱮᱢᱟᱱ। ᱑᱖ ᱥᱟᱭᱟᱱᱟᱜ ᱥᱮᱨᱢᱟ ᱨᱮᱭᱟᱜ ᱛᱟᱞᱟ ᱢᱟᱞᱟ ᱠᱚ ᱨᱮ ᱟᱹᱰᱤ ᱵᱟᱹᱲᱛᱤ ᱫᱟᱜ ᱡᱟᱹᱯᱩᱫ ᱠᱮᱫ ᱛᱮ ᱫᱷᱚᱱᱥᱤᱨᱤ ᱜᱟᱰᱟ ᱩᱫᱟᱹᱞᱜᱩᱲᱤ ᱛᱟᱞᱟ ᱛᱮ ᱢᱚᱡᱽ ᱟᱹᱛᱩᱜ ᱠᱟᱱ ᱛᱟᱦᱮᱱᱟ, ᱚᱠᱟ ᱫᱚ ᱱᱮᱛᱟᱨ ᱟᱹᱛᱩᱜ ᱠᱟᱱ ᱨᱟᱹᱣᱛᱟᱨ ᱱᱟᱹᱭ ᱾ ᱰᱩᱵᱟᱹ ᱫᱟᱜ ᱛᱮ ᱜᱚᱴᱟ ᱜᱚᱰᱟ ᱟᱹᱲᱤ ᱜᱤᱛᱤᱞ ᱟᱹᱛᱩ ᱨᱟᱠᱟᱵ ᱤᱫᱤ ᱠᱮᱫ ᱨᱮᱭᱟᱜ ᱯᱨᱚᱢᱟᱱ ᱧᱟᱢᱚᱜ ᱠᱟᱱᱟ ᱾ ᱵᱟᱰᱟᱭᱚᱜ ᱠᱟᱱᱟ ᱵᱟᱝ ᱢᱟ ᱩᱫᱟᱹᱞᱜᱩᱲᱤ ᱨᱮᱭᱟᱜ ᱠᱚᱭᱮ ᱱᱟᱠᱷᱟ ᱨᱮ ᱵᱷᱩᱭᱨᱚᱵᱽ ᱠᱩᱱᱰ ᱟᱨ ᱵᱷᱩᱴᱟᱱ ᱵᱩᱨᱩ ᱛᱟᱞᱟ ᱛᱮ ᱩᱱ ᱚᱠᱛᱮ ᱠᱷᱚᱱ ᱜᱮ ᱛᱤᱵᱵᱚᱛ, ᱪᱤᱱ ᱟᱨ ᱟᱯᱷᱜᱟᱱᱤᱥᱛᱟᱱ  ᱥᱟᱜᱟᱲᱚᱢ ᱞᱟᱹᱜᱤᱫ ᱰᱟᱦᱟᱨ ᱛᱟᱦᱮᱸ ᱠᱟᱱᱟ ᱾ ᱥᱟᱢ ᱵᱩᱨᱚᱧᱡᱤ ᱒᱙ ᱮᱞ ᱥᱟᱦᱴᱟ ᱨᱮ ᱥᱟᱨ ᱮᱵᱣᱟᱨᱰ ᱜᱮᱭᱴ - ᱩᱫᱟᱹᱞᱜᱩᱲᱤ ᱠᱷᱚᱱ ᱛᱤᱵᱵᱚᱛ ᱦᱟᱹᱵᱤᱡ ᱦᱩᱰᱤᱧ ᱰᱟᱦᱟᱨᱵᱢᱮᱱᱟᱜᱼᱟ ᱢᱮᱱ ᱛᱮ ᱥᱚᱫᱚᱨ ᱟᱠᱟᱫᱟ ᱾
ᱱᱟᱜᱟᱢ
᱒᱐ ᱥᱟᱭ ᱥᱮᱨᱢᱟ ᱢᱩᱪᱟᱹᱫ ᱥᱮᱡ ᱟᱥᱟᱢ ᱯᱚᱱᱚᱛ ᱜᱚᱴᱷᱚᱱ ᱫᱚᱲᱦᱟ ᱠᱟᱛᱮ ᱯᱮᱭᱟ ᱱᱚᱣᱟ ᱦᱚᱱᱚᱛ ᱥᱤᱨᱡᱟᱹᱣ ᱞᱮᱫᱟ ᱠᱚ ᱾ ᱚᱱᱟ ᱯᱮᱭᱟ ᱦᱚᱱᱚᱛ ᱠᱚ ᱨᱮᱱᱟᱜ ᱧᱩᱛᱩᱢ ᱠᱚ ᱫᱚ ᱦᱩᱭᱩᱜ ᱠᱟᱱᱟ: ᱪᱤᱨᱟᱝ, ᱵᱟᱠᱥᱟ ᱟᱨ ᱩᱫᱟᱹᱞᱜᱩᱲᱤ ᱾ ᱫᱚᱨᱚᱝ ᱦᱚᱱᱚᱛ ᱨᱮᱭᱟᱜ ᱠᱚᱧᱮ ᱦᱤᱸᱥ ᱵᱚᱰᱞᱮᱱᱰ ᱴᱮᱨᱤᱴᱚᱨᱤᱭᱟᱞ ᱮᱨᱤᱭᱟ ᱰᱤᱥᱴᱨᱤᱠ (ᱵᱤ.ᱴᱤ.ᱮ.ᱰᱤ.) ᱨᱮ ᱥᱮᱞᱮᱫ ᱠᱟᱛᱮ ᱵᱮᱱᱟᱣ ᱟᱹᱨᱩᱭᱮᱱᱟ ᱾ ᱱᱚᱝᱠᱟ ᱦᱚᱱᱚᱛ ᱵᱮᱱᱟᱣ ᱟᱹᱨᱩ ᱛᱟᱭᱚᱢ ᱯᱚᱱᱚᱛ ᱨᱮ ᱦᱚᱱᱚᱛ ᱠᱚ ᱨᱮᱱᱟᱜ ᱞᱮᱠᱷᱟ ᱒᱗ ᱦᱟᱹᱵᱤᱡ ᱵᱟᱹᱲᱭᱤ ᱭᱮᱱᱮ ᱾ ᱤᱱᱟᱹ ᱛᱟᱭᱚᱢ ᱟᱥᱟᱢ ᱥᱚᱨᱠᱟᱨ ᱟᱜ ᱒᱐᱐᱓ ᱥᱮᱨᱢᱟ ᱨᱮᱭᱟᱜ ᱓᱐ ᱚᱠᱴᱚᱵᱚᱨ ᱨᱮ ᱵᱤᱜᱽᱭᱟᱯᱚᱱ ᱮᱞ ᱡᱤ.ᱮ.ᱡᱤ.(ᱵᱤ.) ᱑᱓᱗/᱒᱐᱐᱒/ᱯᱤᱴᱤ/᱑᱑᱗ ᱞᱮᱠᱽ ᱛᱮ "ᱵᱚᱰᱚᱞᱮᱱᱰ ᱴᱮᱨᱤᱴᱚᱨᱤᱭᱟᱞ ᱠᱟᱣᱩᱱᱥᱤᱞ" (Boroland Teritorial Council) ᱦᱩᱰᱤᱧ ᱛᱮ ᱵᱤ.ᱴᱤ.ᱥᱤ. (BTC)- ᱨᱮᱭᱟᱜ ᱛᱟᱵᱮ ᱨᱮ ᱱᱟᱣᱟ ᱦᱚᱱᱚᱛ ᱠᱚ ᱠᱚᱠᱲᱟᱡᱷᱟᱲ ᱥᱮᱞᱮᱫ ᱢᱤᱞᱟᱹᱣ ᱠᱟᱛᱮ ᱵᱤ.ᱴᱤ.ᱮ.ᱰᱤ. ᱨᱮ (BTAD) ᱫᱚᱦᱚ ᱦᱩᱭ ᱞᱮᱱᱟ ᱾
ᱥᱟᱹᱠᱷᱩᱟᱹᱛ
ᱛᱷᱚᱠ:ᱩᱫᱟᱹᱞᱜᱩᱲᱤ ᱦᱚᱱᱚᱛ